പ്രചരണത്തിന് വേണ്ടി നടത്തുന്ന ഡാറ്റ പദ്ധതികളുടെ കാലാവധി 90 ദിവസത്തിൽ നിന്നു 365 ദിവസമായി ഉയർത്തി ടെലികോം റഗുലേറ്ററി അതോറിറ്റി ഒഫ് ഇന്ത്യയുടെ തീരുമാനം . ഒരു ഡേറ്റ ഓഫർ പ്രഖ്യാപിച്ചാൽ നിലവിൽ പരമാവധി 90 ദിവസമായിരുന്നു അതിൻറെ കാലാവധി . തുടർന്നു ഓഫർ തുടരണമെങ്കിൽ ചെറിയൊരു ഇടവേള നൽകി വേണം വീണ്ടുമവതരിപ്പിക്കാൻ . ഈ നിയന്ത്രണമാണു ട്രായ് എടുത്തു കളഞ്ഞത് . ടെലികോം കൺസ്യൂമർ പ്രൊഡക്ഷൻ റെഗുലേഷൻറെ 10 - മത്തെ ഭേദഗതിയിലൂടെയാണു ട്രായ് ഡേറ്റ കാലാവധി ഉയർത്താനുള്ള തീരുമാനം എടുത്തിരിക്കുന്നത് . ചെറിയ തുകയ്ക്ക് കൂടുതൽ കാലാവധിയുള്ള ഡാറ്റ ഓഫറുകൾ ഉപയോഗിക്കുന്നവർക്കു ഗുണകരമാകാനാണ് ഇത്തരത്തിൽ ഒരു തീരുമാനം എന്നു ട്രായ് വിശദീകരിക്കുന്നു . ഒരു വർഷത്തേക്ക് പ്രമോഷനൽ ഡാറ്റ ഓഫർ നൽകാൻ ടെലികോം സേവന ദാതാക്കൾക്ക് അവസരം നൽകുന്നതോടെ ഡാറ്റ ഓഫറുകളിൽ കമ്പനികൾക്കിടയിൽ ശക്തമായ മത്സരം നടക്കും എന്നാണ് ട്രായി വ്യക്തമാക്കുന്നത് . റിലയൻസ് ജിയോ കൂടി രംഗത്തെത്തിയതോടെ മൊബൈൽ ഡേറ്റ വിപണി മുൻപെങ്ങുമില്ലാത്ത വിധം മൽസരം നേരിടുമ്പോഴാണു ട്രായ് പുതിയ തീരുമാനമെടുത്തിരിക്കുന്നത് .


ഫേസ്ബുക്കിൽ വെരിഫിക്കേഷൻ വരുന്നു എന്ന വാർത്ത മുൻമാസങ്ങളിൽ തന്നെ പുറത്തുവന്നിരുന്നു . അതിനുള്ള നടപടികൾ ലോകത്തിൻറെ ഏറ്റവും പ്രിയപ്പെട്ട ഫോട്ടോഷെയറിംഗ് പ്ലാറ്റ് ഫോം ആരംഭിച്ചുവെന്നാണ് പുതിയ വാർത്ത . വെരിഫൈഡ് ചെയ്യുന്ന അക്കൌണ്ടുകൾക്ക് ഫേസ്ബുക്കിലുള്ള പോലെ വെരിഫിക്കേഷൻ മാർക്ക് ലഭിക്കും . ഇതിന് ഒരോ അക്കൌണ്ട് ഉടമയും ചെയ്യേണ്ടത് ഇതാണ് . നിങ്ങളുടെ പ്രോഫൈൽ എടുക്കുക , അതിലെ സെറ്റിംഗ് മെനു ഓപ്പൺ ചെയ്യുക . ഇതിൻറെ ഏറ്റവും അടിയിലായി “Request Verification " എന്ന ബട്ടൺ കാണാം . ഇവിടെ നിങ്ങളുടെ യൂസർ നെയിം , മുഴുവൻ പേര് , ഒപ്പം നിങ്ങളുടെ എന്തെങ്കിലും തരത്തിലുള്ള ഐഡൻറിഫിക്കേഷൻ എന്നിവ നൽകാം . നിങ്ങളുടെ റിക്വസ്റ്റ് പരിശോധിച്ച് ഇൻസ്റ്റഗ്രാം നിങ്ങൾക്ക് നോട്ടിഫിക്കേഷൻ നൽകും . വെരിഫിക്കേഷന് ഒപ്പം തന്നെ പുതിയ “About This Account” എന്ന ഫീച്ചറും ഇൻസ്റ്റഗ്രാം അവതരിപ്പിക്കുന്നുണ്ട് . ഇത് പ്രകാരം ഒരു ഉപയോക്താവിന് ഒരു അക്കൌണ്ടിൻറെ ആധികാരികത വിലയിരുത്താം . ഇതിന് ഒപ്പം തന്നെ ആ അക്കൌണ്ടിൽ പരസ്യം ചെയ്യാൻ താൽപ്പര്യമുള്ളവർക്കും ഇത് ഉപകാരമാകും . ഇതിന് ഒപ്പം തന്നെ ഏത് രാജ്യത്തിലാണ് ഈ അക്കൌണ്ട് , ഈ അക്കൌണ്ടിൻറെ യൂസർ നെയിം സമീപകാലത്ത് മാറിയതാണോ തുടങ്ങിയ കാര്യങ്ങൾ എല്ലാം വിലയിരുത്താം . തങ്ങളുടെ പ്ലാറ്റ്ഫോം ഉപയോഗിക്കുന്നവർക്ക് മോശമായ അനുഭവം ഉണ്ടാകരുത് . അതിൻറെ അർത്ഥം ഞങ്ങളുടെ പ്ലാറ്റ്ഫോമിലെ ജനങ്ങൾക്ക് അവർ ബന്ധപ്പെടുന്ന അക്കൌണ്ടുകൾ ആധികാരികമാണ് എന്ന് ഉറപ്പ് നൽകുക എന്നതാണ് , അതിന് വേണ്ടിയാണ് പുതിയ പരിഷ്കാരങ്ങൾ എന്ന് ഇൻസ്റ്റഗ്രാം സഹസ്ഥാപകനും , സിടിഒയുമായ മൈക്ക് ക്രിഗർ പറയുന്നു .


തിരക്കഥ തിരികെ ആവശ്യപ്പെട്ട് എം ടി വാസുദേവൻ നായർ കോടതി കയറിയതോടെ അനിശ്ചിചത്വത്തിലായ ' രണ്ടാമൂഴം ' സിനിമ നടക്കുകതന്നെ ചെയ്യുമെന്ന് സംവിധായകൻ വി എ ശ്രീകുമാർ മേനോൻ . എംടിയുടെ പൂർണ അനുഗ്രഹവും സമ്മതവും ഉറപ്പാക്കിയുള്ള സിനിമയാവും അതെന്നും 2019 മധ്യത്തിൽ ചിത്രീകരണം തുടങ്ങി 2021ൽ റിലീസ് ചെയ്യുമെന്നും അദ്ദേഹം പറഞ്ഞു . ഒരു സ്വകാര്യ എഫ്എം ചാനലിന് നൽകിയ അഭിമുഖത്തിലാണ് ശ്രീകുമാർ മേനോൻറെ പ്രതികരണം . " രണ്ടാമൂഴം എന്തായാലും സിനിമയാവും . അത് ഞാൻ തന്നെ സംവിധാനവും ചെയ്യും . വിശ്വപ്രസിദ്ധമായ ഒരു പുരാണകഥയെ സിനിമയാക്കുമ്പോൾ അതേക്കുറിച്ച് വളരെയധികം പഠിക്കേണ്ടതുണ്ട് . ഗൌരവമേറിയ ഗവേഷണം തന്നെ നടത്തേണ്ടതുണ്ട് . അതിനാൽത്തന്നെ ന്യായമായ സമയമേ ഞാൻ എടുത്തിട്ടുള്ളൂ എന്നാണ് കരുതുന്നത് . രണ്ടാമൂഴം പെട്ടെന്ന് സിനിമയായിക്കാണണമെന്ന് എംടി സാറിന് ഉണ്ടായിരുന്നു . അതുകൊണ്ടാണ് അദ്ദേഹം ധൃതി പിടിച്ചിരുന്നത് . ഇതൊരു ലോകസിനിമയാണല്ലോ ? വരുംദിനങ്ങളിൽ ആ കാർമേഘം മാറുമെന്ന് തന്നെയാണ് വിശ്വാസം . എല്ലാവരും കൊതിക്കുന്ന രീതിയിൽ ലാലേട്ടൻ തന്നെ ഭീമനായി രണ്ടാമൂഴം 2019ൽ തുടങ്ങുമെന്ന കാര്യത്തിൽ സംശയമില്ല " , ശ്രീകുമാർ മേനോൻ പറയുന്നു . ഒടിയൻറെ തിരക്കുകൾക്കിടയിൽ എംടിയുമായുള്ള ചർച്ചകൾ നീണ്ടുപോയതാണെന്നും പറയുന്നു സംവിധായകൻ . " രണ്ടാമൂഴത്തെ സംബന്ധിച്ച് എംടി സാറിനെ കൃത്യമായി ധരിപ്പിക്കുന്ന കാര്യത്തിൽ എനിക്കുതന്നെയാണ് വീഴ്ച പറ്റിയത് . ദിവസങ്ങൾക്ക് മുൻപ് നേരിൽകണ്ടപ്പോൾ തെറ്റിദ്ധാരണകളെല്ലാം തീർക്കാൻ ആത്മാർഥമായി ശ്രമിച്ചിട്ടുണ്ട് . എന്നാൽ അപ്പോഴേക്കും തിരക്കഥ തിരികെ വേണമെന്ന് ആവശ്യപ്പെട്ട് കോടതിയെ സമീപിച്ചിരുന്നു . എന്നാൽ ഇനിയുള്ള കാര്യങ്ങൾ നിയമവഴിയേ നടക്കട്ടെയെന്ന് ആഗ്രഹിച്ച് അതിനനുസരിച്ച് നീങ്ങുകയാണ് . എൻറെ ആത്മവിശ്വാസം ഇതുകൊണ്ടൊന്നും തകരുന്നില്ല . മോഹൻലാൽ ഭീമസേനനായി എത്തുന്ന രണ്ടാമൂഴം ഞാൻ തന്നെ സിനിമയാക്കുമെന്ന കാര്യത്തിൽ എനിക്ക് സംശയമില്ല . ഒരുപക്ഷേ എംടി സാറിന് പോലും സംശയമുണ്ടാകില്ല . അടുത്ത വർഷം മധ്യത്തോടെ തുടങ്ങി , 2021ൽ ചിത്രം റിലീസ് ചെയ്യും " , ശ്രീകുമാർ മേനോൻ അവസാനിപ്പിക്കുന്നു . ( മോഹൻലാലിൻറെ രേഖാചിത്രത്തിന് കടപ്പാട്ഃ മോഹൻലാൽ ലൈവ് / കൈലേഷ് )


തന്റെ ചിത്രങ്ങളുടെ എല്ലാത്തരം പബ്ലിസിറ്റി മെറ്റീരിയലുകളിലും സിനിമകളിൽ പുലർത്തുന്ന സൂക്ഷ്മത നിലനിർത്തുന്ന സംവിധായകനാണ് ഷങ്കർ . രജനീകാന്ത് നായകനാവുന്ന എന്തിരൻ രണ്ടാംഭാഗമായ 2.0യുടെ അവസാനഘട്ടജോലികളിലാണ് ഷങ്കർ ഇപ്പോൾ . അതിനിടെയാണ് കമലിനെ നായകനാക്കി ഇന്ത്യൻ 2 അനൌൺസ് ചെയ്തത് . ഇപ്പോഴിതാ ചിത്രത്തിന്റെ ഫസ്റ്റ് ലുക്ക് പുറത്തെത്തിയിരിക്കുകയാണ് . പറഞ്ഞതുപോലെ ഒരു ഷങ്കർ ടച്ച് കാണാനാവും പോസ്റ്ററിൽ . പ്രധാന കഥാപാത്രത്തിന്റെ ഒരു കൈ മാത്രമാണ് അക്ഷരങ്ങൾ കൂടാതെ പോസ്റ്ററിലുള്ളത് . സേതാപതി തിരിച്ചെത്തുന്നുവെന്നതാണ് ടാഗ് ലൈൻ . ഇന്ത്യന്റെ 22 വർഷങ്ങൾ ആഘോഷിക്കുന്നുവെന്ന് ചെറിയ അക്ഷരങ്ങളിലുമുണ്ട് . 1996ൽ പുറത്തെത്തിയ ഇന്ത്യൻ മികച്ച പ്രേക്ഷകാഭിപ്രായം നേടിയതിനൊപ്പം ബോക്സ്ഓഫീസിലും വൻ വിജയം നേടിയ ചിത്രമാണ് . കമൽഹാസനൊപ്പം ഊർമിള മണ്ഡോദ്കറും മനീഷ കൊയ്രാളയും പ്രധാന കഥാപാത്രങ്ങളെ അവതരിപ്പിച്ചു . കമലിനെ ദേശീയ അവാർഡും തേടിയെത്തി . 22 വർഷത്തിന് ശേഷം ചിത്രത്തിന്റെ രണ്ടാംഭാഗം പുറത്തുവരുന്ന വാർത്തയെ കമൽ , ഷങ്കർ ആരാധകർ ആവേശത്തോടെയാണ് സ്വീകരിച്ചത് . അജയ് ദേവ്ഗൺ ഈ ചിത്രത്തിലൂടെ തമിഴ് അരങ്ങേറ്റത്തിന് തയ്യാറെടുക്കുന്നതായി റിപ്പോർട്ടുകളുണ്ട് . നവംബറോടെയാവും ചിത്രീകരണം ആരംഭിക്കുക . ഹൈദരാബാദ് ആവും ലൊക്കേഷനുകളിൽ ഒന്ന് . തമിഴിന് പുറമെ ഹിന്ദിയിലും തെലുങ്കിലും ചിത്രമെത്തും .


തുടർച്ചയായ തോൽവികൾക്കുശേഷം ധോണിയുടെ റൈസിംഗ് പൂനെ സൂപ്പർ ജയന്റ്സിന് ഐപിഎല്ലിൽ മൂന്നാം ജയം . ഡൽഹി ഡെയർഡെവിൾസിന് ഏഴു വിക്കറ്റിന് തകർത്താണ് പൂനെ വീണ്ടും വിജയവഴിയിൽ തിരിച്ചെത്തിയത് . ഡൽഹി ഉയർത്തിയ 163 റൺസ് വിജയലക്ഷ്യം അവസാന ഓവറിൽ പൂനെ മറികടന്നു . വിജയപ്രതീക്ഷയിലായിരുന്ന ഡൽഹി പതിനേഴാം ഓവർ എറിഞ്ഞ മുഹമ്മദ് ഷാമി 20 റൺസ് വഴങ്ങിയതോടെയാണ് കളി കൈവിട്ടത് . സ്കോർ ഡൽഹി ഡെയർഡെവിൾസ് 20 ഓവറിൽ 162/7 , റൈസിംഗ് പൂനെ സൂപ്പർ ജയന്റ്സ് 19.1 ഓവറിൽ 166/3 . 48 പന്തിൽ 63 റൺസുമായി പുറത്താകാതെ നിന്ന അജിങ്ക്യ രഹാനെ പൂനെയുടെ വിജയത്തിൽ അമരക്കാരനായപ്പോൾ ഉസ്മാൻ ഖവാജ ( 30 ) , സൌരഭ് തിവാരി ( 21 ) , ക്യാപ്റ്റൻ മഹേന്ദ്ര സിംഗ് ധോണി ( 27 ) എന്നിവരും പൂനെയുടെ ജയത്തിൽ നിർണായക സംഭാവന നൽകി . 3 . 1 ഓവറിൽ 50 റൺസ് വഴങ്ങിയ മുഹമ്മദ് ഷാമിയുടെ പ്രകടനവും ഫീൽഡിംഗിലെ പിഴവുകളും ഡൽഹിയുടെ തോൽവിയിൽ നിർണായകമായി . നേരത്തെ ബാറ്റ്സ്മാൻമാർക്കെല്ലാം മികച്ച തുടക്കം കിട്ടിയിട്ടും വലിയ സ്കോർ നേടാനാവാതെ പോയതാണ് വലിയ സ്കോർ നേടുന്നതിൽ ഡൽഹിയ്ക്ക് വിനയായത് . സഹീറിന്റെ അഭാവത്തിൽ ഡൂമിനിയാണ് ഡൽഹിയെ നയിച്ചത് . റിഷബ് പന്തിനെ ( 2 ) തുടക്കത്തിലെ നഷ്ടമായെങ്കിലും സഞ്ജു സാംസൺ ( 20 ) , കരുൺ നായർ ( 32 ) , ജെ പി ഡൂമിനി ( 34 ) , ബില്ലിംഗ്സ് ( 24 ) , ബ്രാത്ത്വെയ്റ്റ് ( 20 ) എന്നിവരുടെ ഇന്നിംഗ്സുകളാണ് ഡൽഹിയെ 150 കടത്തിയത് . അവസാന ഓവറിൽ ആഞ്ഞടിച്ച പവൻ നേഗി 12 പന്തിൽ 19 റൺസുമായി പുറത്താകാതെ നിന്നു .


നാൽപ്പത്തിയെട്ടാമത് ഗോവ രാജ്യാന്തര ചലച്ചിത്രോത്സവത്തിന് തുടക്കമായി . ഷാരൂഖ് ഖാൻ മുഖ്യാതിഥിയായിരുന്ന ഉദ്ഘാടന ചടങ്ങിൽ ഗോവ മുഖ്യമന്ത്രി മനോഹർ പരീക്കർ , കേന്ദ്രമന്ത്രി സ്മൃതി ഇറാനി , ശ്രീദേവി , എ . ആർ . റഹ്മാൻ , മാജീദ് മജീദി , ഇഷാൻ ഖട്ടാർ , മാളവിക മോഹൻ , രാധിക ആപ്തെ , രാജ് കുമാർ റാവു , ഷാഹിദ് കപൂർ തുടങ്ങിയവർ പങ്കെടുത്തു . മാധ്യമപ്രവർത്തകർക്ക് ഉൾപ്പടെ കടുത്ത നിയന്ത്രണങ്ങൾ ഉണ്ടായിരുന്ന ചടങ്ങ് ദൂരദർശന് മാത്രമാണ് പകർത്താൻ അനുവാദമുണ്ടായിരുന്നത് . ചലച്ചിത്രകാരൻമാരെയും മേളയിലെ പ്രതിനിധികളെയും ഷാരൂഖ് ഖാൻ സ്വാഗതം ചെയ്തു . നൂറുകണക്കിനാളുകളുടെ ഒരുമയും സ്നേഹവുമാണ് ഓരോ സിനിമയും പങ്കുവയ്ക്കുന്നത് എന്ന് ഷാരൂഖ് ഖാൻ പറഞ്ഞു . കഥ പറയുന്നവും അനുഭവിക്കുന്നവരും തമ്മിൽ ഒരു കുടുംബത്തെപ്പോലെയാണെന്നും ഇരുവിഭാഗങ്ങളും തമ്മിൽ ദൃഢമായ ഒരു ബന്ധം നിലനിൽക്കുന്നുണ്ടെന്നും ഷാരൂഖ് ഖാൻ പറഞ്ഞു . കഥകളുടെ നാട്ടിലേക്ക് ലോകമെമ്പാടുമുള്ള ചലച്ചിത്രകാരൻമാർക്ക് സ്വാഗതം പറയുകയായിരുന്നു കേന്ദ്ര മന്ത്രി സ്മൃതി ഇറാനി . ബോളിവുഡ് താരങ്ങളായ രാജ്കുമാർ റാവുവും രാധിക ആംപ്തെയുമായിരുന്നു ചടങ്ങിന്റെ അവതാരകർ . വിഖ്യാത ഇറാനിയൻ ചലച്ചിത്രകാരൻ മാജിദ് മജീദിയുടെ ആദ്യ ഇന്ത്യൻ ചിത്രമായ ബിയോണ്ട് ദ ക്ലൌഡ്സ് ഉദ്ഘാടന ചിത്രമായി പ്രദർശിപ്പിച്ചു . ഗോവ കലാ അക്കാമദമിയിൽ നടന്ന പ്രദർശനം കാണാൻ സംവിധായകൻ മജിദി , തിരക്കഥാകൃത്ത് വിശാൽ ഭരദ്വാജ് സംഗീത സംവിധായകൻ എ ആർ റഹ്മാൻ , അഭിനേതാക്കളായ ഇഷാൻ , മാളവിക മോഹനൻ തുടങ്ങിയവരുമുണ്ടായിരുന്നു . ചിത്രത്തിന്റെ പ്രദർശനത്തിന് ശേഷം ഇവർക്ക് കേന്ദ്ര മന്ത്രി സ്മൃതി ഇറാനി ഉപഹാരം നൽകി . മേയ്ക്കിംഗ് ഇന്ത്യയുടെ ഉദാഹരണമാണ് മാജിദ് മജീദിയുടെ ഇന്ത്യൻ ചിത്രമെന്നും സ്മൃതി ഇറാനി പറഞ്ഞു . സ്വന്തം നാട്ടിലേക്കാൾ തനിക്ക് പ്രേക്ഷകരുള്ളത് ഇന്ത്യയിലാണെന്നായിരുന്നു മജിദ് മജിദി അഭിപ്രായപ്പെട്ടത് . എൺപത്തിരണ്ട് രാജ്യങ്ങളിൽ നിന്നായി 195 ചലച്ചിത്രങ്ങളാണ് മേളയിൽ പ്രദർശിപ്പിക്കുക . കഥാവിഭാഗത്തിൽ മഹേഷ് നാരയണൻ സംവിധാനം ചെയ്ത ടേക്ക് ഓഫ് മാത്രമാണ് മലയാളി സാന്നിധ്യം . 20 മുതൽ 28 വരെയാണ് ചലിച്ചിത്രമേള .


വിജയ് മല്ല്യ മുങ്ങിയതിന് ശേഷവും ബാങ്കിങ് മേഖലയിലെ തട്ടിപ്പുകൾക്കെതിരെ സർക്കാർ കാര്യമായൊന്നും ചെയ്തില്ലെന്നതിന് തെളിവാണ് നീരവ് മോദിയുടെ കുംഭകോണം . ഹോളിവുഡിൽ വരെ വൻ സ്വാധീനം ഉണ്ടായിരുന്ന നീരവ് മോദിയും പൊതുപണം കൊള്ളയടിച്ച് ആഡംബരത്തിന് ഉപയോഗിച്ചതിന്റെ തെളിവുകളാണ് പുറത്തു വരുന്നത് . രത്നവ്യാപാരികളുടെ കുടുംബത്തിൽ ജനിച്ച നീരവ് മോദി , ബെൽജിയത്തിലെ ആന്റ് വർപ്പിലാണ് വളർന്നത് . വാർട്ടൺ ബിസിനസ് സ്കൂളിൽ ചേർന്ന മോദി ഒരു വർഷത്തിനകം പഠനം ഉപേക്ഷിച്ച് മുംബൈയിൽ സ്വന്തം രത്നവ്യാപാര കമ്പനി രൂപീകരിച്ചു . അമേരിക്കയിലെ ആഡംബര കേന്ദ്രങ്ങളിലും മോദി രത്ന ഷോറൂമുകൾ തുറന്നു . ഹോളിവുഡ് നടിമാർ നീരവ് മോദിയുടെ ബ്രാൻഡ് അംബാസഡർമാരായി . ഡക്കോറ ജോൺസണും കേറ്റ് വിൻസ്ലറ്റും നവോമി വാട്ട്സും അടുത്തിടെ പ്രിയങ്കാ ചോപ്രയും നീരവ് മോദിയുടെ രത്നാഭരണവുമായി റാംപുകളിൽ നിറഞ്ഞു . ഹോങ്കോങ്ങിലും മക്കാവുവിലുമൊക്കെ മോദി ഷോറും തുറന്നു . മുംബൈയിലെ പ്രശസ്തമായ റിതം ഹൌസ് , 36 കോടി നല്കി നീരവ് മോദി സ്വന്തമാക്കിയിരുന്നു . പൊതുമേഖലാ ബാങ്കുകളെ കളിപ്പിച്ച് സ്വന്തമാക്കിയ പണം കൊണ്ടാണെന്നാണ് ഇതെല്ലാം നടത്തിയതെന്നാണ് ഇപ്പോൾ വ്യക്തമാകുന്നത് . ബാങ്കുകളുടെ കിട്ടാക്കടം കൂടിയത് യു . പി . എ ഭരണകാലത്താണെന്ന് പ്രധാനമന്ത്രി നരേന്ദ്ര മോദി അടുത്തിടെ പാർലമെൻറിൽ പറഞ്ഞിരുന്നു . 2011ൽ തുടങ്ങിയതാണെങ്കിലും നീരവ് മോദിയുടെ തട്ടിപ്പ് നിർബാധം തുടർന്നു എന്നത് കേന്ദ്രസർക്കാരിനും തിരിച്ചടിയാണ് . വിജയ് മല്ല്യ രാജ്യം വിട്ടത് വലിയ വിവാദമായതിനു ശേഷവും ഇത്തരം തട്ടിപ്പുകാർക്കെതിരെ സർക്കാർ അനങ്ങിയില്ല എന്നതും വ്യക്തമാകുകയാണ് . വരുമാനം കുറയുമെന്ന് ചൂണ്ടിക്കാട്ടി ഇടത്തരക്കാർക്ക് ആദായനികുതിയിൽ ഒരിളവും പ്രഖ്യാപിക്കാൻ തയ്യാറാകാത്ത ധനമന്ത്രി അരുൺ ജെയ്റ്റ്ലിയുടെ ധനകാര്യ മന്താലയവും ഇത്തരം തട്ടിപ്പുകൾ അറിയാതെ പോകുന്നു .


ഇന്ത്യയ്ക്കെതിരായ തോൽവിക്ക് കാരണം ബാറ്റിങ് പരാജയമെന്ന് ശ്രീലങ്കൻ നായകൻ ദിനേഷ് ചാന്ദിമൽ . ആഗ്രഹിച്ചപോലെ ടോസ് നേടി ബാറ്റുചെയ്തെങ്കിലും ആദ്യദിനം തന്നെ എല്ലാം തകിടംമറിഞ്ഞുവെന്ന് മൽസരശേഷം ചാന്ദിമൽ പറഞ്ഞു . ആദ്യ ഇന്നിംഗ്സിലെ മോശം ബാറ്റിങ് എല്ലാ പ്രതീക്ഷയും ഇല്ലാതാക്കി . 350ന് മുകളിൽ റൺസ് നേടാനായിരുന്നെങ്കിൽ മൽസരത്തിൽ ശക്തമായി നിലനിൽക്കാമായിരുന്നു . ആദ്യ മൂന്നു ദിവസം ബാറ്റ്സ്മാൻമാരെ നന്നായി സഹായിക്കുന്ന പിച്ചായിരുന്നു . ബൌളർമാർ ഭേദപ്പെട്ട പ്രകടനമാണ് നടത്തിയത് . എന്നാൽ ബാറ്റിങ് പരാജയം ബൌളർമാരുടെ അധ്വാനം ഇല്ലാതാക്കിയെന്നും ലങ്കൻ നായകൻ പറഞ്ഞു . നല്ല തുടക്കമുണ്ടെങ്കിൽ മുന്നേറാമായിരുന്നുവെന്ന് മൽസരത്തിന് മുമ്പ് ടീം മീറ്റിങിൽ പറഞ്ഞതാണ് . വ്യക്തമായ ഗെയിം പ്ലാനുമായാണ് നാഗ്പുരിലെത്തിയത് . എന്നാൽ ഒന്നും ശരിയായില്ല . ടീമിലെ മുതിർന്ന അംഗമായ എയ്ഞ്ചലോ മാത്യൂസ് ഉൾപ്പടെ എല്ലാവരും പരാജയപ്പെട്ടു . ചെറുപ്പക്കാരുടെ സംഘമാണ് ലങ്കൻ ടീം . അവർ തിരിച്ചുവരുമെന്നാണ് പ്രതീക്ഷിക്കുന്നത് . തോൽവിയിൽനിന്ന് പാഠം പഠിച്ച് ടീം തിരിച്ചുവരുമെന്നും ചാന്ദിമൽ പറഞ്ഞു .


സാമ്പത്തിക വർഷത്തിലെ 12 മാസം കൊണ്ട് 12 ലക്ഷം കോടി രൂപ , കേന്ദ്ര സർക്കാർ ലക്ഷ്യമിട്ട ജിഎസ്ടി വരുമാനമിതായിരുന്നു . ഓരോ മാസവും ഓരോ ലക്ഷം കോടി രൂപ . എന്നാൽ , ഏപ്രിൽ മുതൽ ഡിസംബർ വരെയുളള കഴിഞ്ഞ ഒൻപത് മാസത്തിനിടയിൽ രണ്ട് മാസങ്ങളിൽ മാത്രമാണ് സർക്കാരിന് ഈ ലക്ഷ്യം നേടാനായത് . ഏപ്രിലിൽ 1.03 ലക്ഷം കോടിയും സെപ്റ്റംബറിൽ ഒരു ലക്ഷം കോടി രൂപയും . മറ്റ് മാസങ്ങളിൽ ശരാശരി 95,000 കോടിയായിരുന്നു വരുമാനം . ഇതോടെ സാമ്പത്തിക വർഷം പൂർത്തിയാകാൻ മൂന്ന് മാസം ബാക്കി നിൽക്കേ വരുമാനത്തിൽ വലിയ വ്യത്യാസം വരുമെന്നുറപ്പായി . ഇത്തരത്തിൽ വരുമാനം കുറയുന്നത് , നികുതി പരിവുമായി ബന്ധപ്പെട്ട് കർശന നടപടികൾ സ്വീകരിക്കാൻ സെൻട്രൽ ബോർഡ് ഓഫ് ഇൻഡയറക്ട് ടാക്സസ് ആൻഡ് കസ്റ്റംസിനെ ( സിബിഐസി ) പ്രേരിപ്പിച്ചേക്കും . ജിഎസ്ടി നികുതി വെട്ടിപ്പ് തടയാൻ കൂടുതൽ കർശന നടപടികളും ഉണ്ടാകും . ഏപ്രിൽ - ഒക്ടോബർ കാലത്ത് 38,896 കോടി രൂപയുടെ ജിഎസ്ടി വെട്ടിപ്പാണ് കണ്ടെത്തിയത് .


ഏറെ കാലത്തെ കാത്തിരിപ്പിനൊടുവിൽ ലഭിച്ച കൺമണിയുടെ , വേർപാടിന്റെ ഓർമിയിൽ കെഎസ് ചിത്ര പാടിയപ്പോൾ കണ്ണീരണിഞ്ഞത് കണ്ടു നിന്നവർ . ഗായിക കെഎസ് ചിത്രയുടെ മകളുടെ പേരിൽ പരുമല സെൻറ് ഗ്രിഗോറിയോസ് മെഡിക്കൽ മിഷൻ ആശുപത്രിയിൽ ആരംഭിച്ച കീമോതെറാപ്പി വാർഡിന്റെ ഉദ്ഘാടന വേളയിലായിരുന്നു നെഞ്ചു പൊള്ളിക്കുന്ന കാഴ്ച . മകളുടെ ഓർമയിൽ പ്രസംഗിക്കാൻ എഴുന്നേറ്റ ചിത്രയ്ക്ക് വാക്കുകൾ കിട്ടിയില്ല . പ്രസംഗിക്കുന്നതിനേക്കാൾ നല്ലത് പാടുന്നതാണെന്ന് പറഞ്ഞ് നിറ കണ്ണുകളോടെയായിരുന്നു ചിത്ര ഗാനമാലപിച്ചത് . 33 വർഷങ്ങൾക്ക് മുമ്പ് ചിത്ര തന്നെ ആലപിച്ച പൈതലാം യേശുവേ എന്ന ഗാനമായിരുന്നു ചിത്ര വേദിയിൽ പാടിയത് . എട്ട് വർഷത്തെ കാത്തിരിപ്പിന് ശേഷം 2002 ലായിരുന്നു ചിത്രയ്ക്കും ഹരിശങ്കറിനും പെൺകുഞ്ഞ് ജനിച്ചത് . 2011 ഏപ്രിൽ മാസത്തിലായിരുന്നു നീന്തൽക്കുളത്തിൽ വീണ് ചിത്രയുടെ മകൾ നന്ദന മരിച്ചത് . ക്യാൻസർ രോഗികളുടെ പരിചരണത്തിന് പരുമല ആശുപത്രി തുടങ്ങിയ സ്നേഹ സ്പർശത്തിൻറെ രണ്ടാം വാർഷികത്തിൻറെ ഭാഗമായാണ് കീമോ തെറാപ്പി വാർഡ് തുടങ്ങിയത് . ഓർത്തഡോക്സ് സഭാധ്യക്ഷൻ ബസേലിയോസ് മാർത്തോമ പൌലോസ് ദ്വിതീയൻ കാതോലിക്കാ ബാവയുടെ നിർദ്ദേശാനുസരണമാണ് വാർഡിന് ഗായിക ചിത്രയുടെ മകൾ നന്ദനയുടെ പേര് നൽകിയത് . പരുമല ആശപത്രിയിൽ മാതാപിതാക്കളുടെ പേരിൽ രണ്ട് വാർഡുകൾ നിർമ്മിക്കുമെന്ന് വാർഡ് ഉദ്ഘാടനം ചെയ്ത വ്യവസായി എം എ യൂസഫലി വാഗ്ദ്ധാനം നൽകി .


സിനിമ മേഖലയിലെ സ്ത്രീ സംഘടനയായ വിമൻ ഇൻ സിനിമ കളക്ടീവ് ഉന്നയിച്ച വിഷയങ്ങളിൽ ആരോപണങ്ങൾ പ്രചരിക്കുന്നത് തൻറെ പേരിലെന്ന് മോഹൻലാൽ . ' അമ്മ ' യുടെ പേരിലല്ല , ഇപ്പോൾ മോഹൻലാൽ എന്ന വ്യക്തിയുടെ പേരിലാണ് വിമർശനങ്ങൾ വരുന്നത് . ഞാൻ ഒരു വ്യക്തി മാത്രമാണ് . എല്ലാവർക്കും എന്നെ വേണമെങ്കിൽ ഞാൻ തുടരും എന്ന് മാത്രമേ അന്നും ഇന്നും പറഞ്ഞിട്ടുള്ളൂ . ' മോഹൻലാൽ പറയുന്നു . ' ദിലീപ് ഇങ്ങോട്ട് രാജിസന്നദ്ധത അറിയിക്കുകയായിരുന്നെന്ന റിപ്പോർട്ടുകൾ തെറ്റാണ് . കേസുകളും ആരോപണങ്ങളും വന്നപ്പോൾ ' അമ്മ ' അങ്ങോട്ട് രാജി ആവശ്യപ്പെടുകയായിരുന്നു . ദിലീപ് രാജി തന്നു . അത് അംഗീകരിച്ചു . ' മോഹൻലാൽ സ്ഥിരീകരിച്ചു . ' എന്തിനാണ് ഇതെല്ലാം തൻറേ നേർക്ക് വിരൽ ചൂണ്ടുന്നതെന്ന് മനസിലാകുന്നില്ല . കേരളത്തിന് പുറത്ത് പോലും പ്രശ്നങ്ങളെല്ലാം മോഹൻലാലിൻറെ പേരിലാണ് . മോഹൻലാലാണ് ഇതിനെല്ലാം കാരണമെന്നുള്ള പ്രചാരണങ്ങൾ ശരിയല്ല . ഡബ്ല്യൂസിസിയും മോഹൻലാലും നേർക്കുനേർ എന്ന് വരുന്നു . ഞാൻ എന്തിനാണ് അടി കൊള്ളുന്നത് ? ഇതെല്ലാം തീർക്കാനുള്ള ശ്രമങ്ങളാണ് ഇപ്പോൾ നടത്തുന്നത് . ഞാൻ ഇക്കാര്യങ്ങളൊന്നും ഉൾപ്പെട്ടിട്ടില്ല . ഇതിലൊന്നും ചീത്ത കേൾക്കേണ്ട ആളല്ല താനെന്ന് വിശ്വസിക്കുന്നു . ' മോഹൻലാൽ പറയുന്നു .


മലയാള സിനിമയുടെ പതിവ് വഴികളിൽ നിന്ന് മാറി സ്ഥിരം ഫോർമുലകളില്ലാതെ അന്താരാഷ്ട്ര സിനിമകളുടെ ഫോർമാറ്റിൽ വരുന്ന ഹു എന്ന ചിത്രത്തിന്റെ ട്രെയ്ലർ ശ്രദ്ധ നേടുന്നു . സ്വപ്നത്തിനും , യാഥാർഥ്യത്തിനും ഇടയിലൂടെ മാജിക്കൽ റിയലിസത്തിൽ കഥ പറയുന്ന ഈ ചിത്രം സംവിധാനം ചെയ്തിരിക്കുന്നത് നിരവധി വിദേശ ഭാഷാ ചിത്രങ്ങളുടെ അണിയറയിൽ ഉണ്ടായിരുന്ന അജയ് ദേവലോകയാണ് . ചിത്രത്തിന്റെ ആദ്യ പ്രദർശനം കാൻസ് ഫിലിം ഫെസ്റ്റിൽ വച്ച് നടന്നിരുന്നു . കളക്ടർ ബ്രോ പ്രശാന്ത് നായർ ഒരു പ്രധാന കഥാപാത്രത്തെ അവതരിപ്പിക്കുന്ന ചിത്രത്തിൽ , ഷൈൻ ടോം ചാക്കോ , പേർളി മാണി , രാജീവ് പിള്ള , ശ്രുതി മേനോൻ , ശ്രീകാന്ത് നായർ തുടങ്ങി ഒരു മികച്ച താരനിര അണിനിരക്കുന്നു . സംഗീതം കത്തർസിസ് , മണികണ്ഠൻ അയ്യപ്പ ജോഡിയും ആണ് നിർവ്വഹിച്ചിരിക്കുന്നത് ഏറ്റവും മികച്ച നിലവാരത്തിലുള്ള ഡോൾബി അറ്റ്മോസ് ശബ്ദ സംവിധാനത്തിൽ , ആണ് ചിത്രം വരുന്നത് . ഒക്ടോബർ 25നു ഇന്ത്യ ഒട്ടാകെ തീയറ്ററുകളിൽ റിലീസ് ആകുന്ന ഈ ചിത്രം യഥാർത്ഥ സിനിമാ പ്രേക്ഷകർക്ക് പൂർണ്ണമായ തൃപ്തിതരുന്ന ഒന്നാകുമെന്നു അണിയറക്കാർ അവകാശപ്പെടുന്നു . മെർക്കാട എന്ന നിഗൂഢ താഴ്വരയിലെ രഹസ്യങ്ങളും , അതിന്റെ പിന്നിലെ സത്യം തേടിയുള്ള അന്വേഷണവുമാണ് ചിത്രത്തിന്റെ ഇതിവൃത്തം . മെർക്കാടായിൽ ക്രിസ്ത്മസ് വരികയാണ് . സമയവും , ഇഴചേർന്നിരിക്കുന്ന സ്വപ്നങ്ങളും യാഥാർഥ്യവും ചേർന്നൊരുക്കുന്ന ക്രിസ്മസ് പ്രേക്ഷകന് സമ്മാനിക്കുന്നത് സിനിമാസ്വാദനത്തിന്റെ ഒരു പുതിയ അനുഭവമായിരിക്കും .


യുവനടൻ വിജയകുമാർ പ്രഭാകരൻ സംവിധായകനാകുന്നു . ഒരു കാറ്റിൽ ഒരു പായ്ക്കപ്പൽ ആണ് ചിത്രം . ഷൈൻ ടോം ചാക്കോ , മൈഥിലി , സുരാജ് വെഞ്ഞാറമൂട് എന്നിവർ പ്രധാന വേഷങ്ങളിലെത്തുന്ന ചിത്രത്തിന്റെ ടീസർ പുറത്തിറങ്ങി . ശ്യാം പി എസ് ആണ് തിരക്കഥ എഴുതിയിരിക്കുന്നു . ജോമോൻ തോമസ് ക്യാമറയും ബിജിപാൽ സംഗീതവും സന്തോഷ് വർമ്മ ഗാനരചനയും എഡിറ്റിംഗും നിർവ്വഹിക്കുന്നു . സൺ ആഡ്സ് ആന്റ് ഫിലിംസിന്റെ ബാനറിൽ ഡോ . സുന്ദർമേനോൻ ആണ് ചിത്രം നിർമ്മിക്കുന്നത് അന്നയും റസൂലും , ഞാൻ സ്റ്റീവ് ലോപ്പസ് , കമ്മട്ടിപ്പാടം തുടങ്ങിയ ചിത്രങ്ങളുടെ കാസ്റ്റിംഗ് ഡയറക്ടർ ആയിരുന്നു വിജയകുമാർ . https : / / www . facebook . com / orukaatilorupayakappal / videos / 1340732966072783 / ? fref = mentions & pnref = story


അടുത്ത മാർച്ചാകുന്നതോടെ മുംബൈ ഓഹരി സൂചികയായ സെൻസെക്സ് 15 ശതമാനത്തോളം കൂപ്പുകുത്തുമെന്ന് രാജ്യത്തെ സാമ്പത്തിക വിദഗ്ധർ ഒരേ സ്വരത്തിൽ പറയാൻ കാരണമെന്താണ് ? 1 സാമ്പത്തികവളർച്ചയിലെ കുറവ്ഃ ആഭ്യന്തരമൊത്ത ഉത്പാദനം 9 ശതമാനത്തിൽ നിന്നും 4.5 ശതമാനത്തിലേക്ക് ചുരുങ്ങിയിരിക്കുകയാണ് . 2 വിദേശനിക്ഷേപ സ്ഥാപനങ്ങളുടെ അവസരവാദംഃ ഇന്ത്യൻ വിപണിയിൽ വിദേശനിക്ഷേപ സ്ഥാപനങ്ങൾക്ക് വലിയ വിശ്വാസമില്ല . പരമാവധി ലാഭം കൊയ്തെടുക്കുകയാണ് അവരുടെ ലക്ഷ്യം . രൂപയുടെ മൂല്യം ഇടിഞ്ഞപ്പോൾ ഇത് കണ്ടതാണ് . വരും മാസങ്ങളിൽ വിറ്റൊഴിക്കൽ കൂടുതലായിരിക്കും . 3 വർദ്ധിച്ചുവരുന്ന ധനക്കമ്മിഃ രാജ്യത്തെ വരവും ചെലവും തമ്മിൽ യോജിച്ചു പോകുന്നില്ല . ഈ വർഷം ധനകമ്മറ്റി 4.8 ശതമാനത്തിൽ നിലനിർത്താൻ സർക്കാർ പാടുപ്പെടുമെന്ന കാര്യം തീർച്ചയാണ് . ധനകമ്മി വർദ്ധിക്കുകയാണ് അന്തരാഷ്ട്ര റേറ്റിങിൽ ഇന്ത്യ തരംതാഴ്ത്തപ്പെടുമെന്ന കാര്യത്തിൽ സംശയം വേണ്ട . 4 രൂപയുടെ കാര്യംഃ താൽക്കാലികമായി മാത്രമാണ് രൂപ തിരിച്ചുവരവ് നടത്തിയിട്ടുള്ളത് . ഏത് നിമിഷവും വീണ്ടും മൂല്യത്തിൽ താഴോട്ടിറങ്ങും . 5 സ്റ്റോക്കുകളുടെ വിലഃ കമ്പനികളുടെ പ്രവർത്തന റിപ്പോർട്ടും ഓഹരിവിലകളും തമ്മിൽ വലിയ വ്യത്യാസമാണുള്ളത് . അധിക ഓഹരികളും അധിക വിലയിലാണ് ഇപ്പോൾ നീങ്ങുന്നത് .


തമിഴകത്തെ മുൻനിര നായകൻമാരുടെയെല്ലാം നായികയായി തിളങ്ങിയ താരമാണ് തൃഷാ കൃഷ്ണൻ . അടുത്തകാലത്ത് വളരെ സെലക്ടീവ് ആയിട്ടാണ് തൃഷ വേഷങ്ങൾ തെരഞ്ഞെടുക്കുന്നത് . ഇപ്പോഴിതാ തൃഷയ്ക്ക് ഒരു തകർപ്പൻ റോൾ കിട്ടിയിരിക്കുന്നു . എൻഎച്ച് 10 എന്ന ഹിന്ദി സിനിമയുടെ റീമേക്കിലാണ് തൃഷ നായികയാകുക . ഹിന്ദിയിൽ ഏറെ നിരുപകപ്രശംസ നേടിയ ചിത്രമാണ് എൻഎച്ച്10 . അനുഷ്കാ ശർമ്മ നിർമ്മിച്ച് നായികയായി അഭിനയിച്ച ചിത്രം കൂടിയാണ് ഇത് . അനുഷ്കാ ശർമ്മ ഹിന്ദിയിൽ അവതരിപ്പിച്ച കഥാപാത്രമായാണ് തൃഷ തമിഴിൽ അഭിനയിക്കുക . അതേസമയം കോടി ആണ് തൃഷ നായികയായി ഉടൻ പുറത്തിറങ്ങാനുള്ള സിനിമ . സതുരംഗ വേട്ടൈ 2ലാണ് തൃഷ ഉടൻ അഭിനയിക്കുക .


ഏഷ്യൻ അത്ലറ്റിക് മീറ്റ് മെഡൽ ജേതാക്കളായ മലയാളികൾക്ക് സംസ്ഥാന സർക്കാർ പാരിതോഷികം നൽകും . ഏഷ്യാനെറ്റ് ന്യൂസ് ഉൾപ്പെടെയുള്ള മാധ്യമങ്ങളുടെ ഇടപെടലിനെ തുർന്നാണ് പ്രഖ്യാപനം . വ്യക്തിഗത ഇനത്തിൽ സ്വർണ്ണ മെഡൽ നേടിയവർക്ക് 10 ലക്ഷം രൂപയും , ടീമിനത്തിൽ സ്വർണ്ണ മെഡൽ നേടിയ ഓരോ കായിക താരത്തിനും 5 ലക്ഷം രൂപ വീതവും , വ്യക്തിഗത ഇനത്തിൽ വെള്ളി മെഡൽ നേടിയവർക്ക് 7 ലക്ഷം രൂപയും , ടീമിനത്തിൽ വെള്ളി മെഡൽ നേടിയവർക്ക് 3.5 ലക്ഷം രൂപ വീതവും നൽകും . അതോടൊപ്പം വ്യക്തിഗത ഇനത്തിൽ വെങ്കല മെഡൽ നേടിയവർക്ക് 5 ലക്ഷം രൂപയും , ടീമിനത്തിൽ വെങ്കല മെഡൽ നേടിയവർക്ക് 2.5 ലക്ഷം രൂപ വീതവുമാണ് പാരിതോഷികം നൽകുക . മീറ്റിൽ മികച്ച പ്രകടനം കാഴ്ച വെച്ച സാമ്പത്തികമായി പിന്നോക്കം നിൽക്കുന്ന പി . യു ചിത്രക്ക് തുടർ പരിശീലത്തിനും , മത്സരങ്ങളിൽ പങ്കെടുക്കുന്നതിനും വേണ്ടിയുള്ള സഹായം സ്പോർട്സ് കൌൺസിൽ നൽകുമെന്ന് കായിക മന്ത്രി എ സി മൊയ്തീൻ പറഞ്ഞു . ഏഷ്യൻ അത്ലറ്റിക് മീറ്റീൽ നേട്ടം കൈവരിച്ച കായിക താരങ്ങൾക്ക് തിരുവനന്തപുരത്ത് സ്വീകരണം നൽകും . ഇവരുടെ പ്രകടനത്തിൽ നിർണ്ണായകമായ പങ്ക് വഹിച്ച പരിശീലകരേയും ആദരിക്കും . ദേശീയ - അന്തർദേശീയ മത്സരങ്ങളിൽ വിജയികളാകുന്ന കായിക താരങ്ങൾക്കുള്ള സമ്മാന തുകയിലെ മാനദണ്ഡം കാലോചിതമായി പരിഷ്കരിക്കുമെന്നും മന്ത്രി അറിയിച്ചു . ഒളിമ്പിക്സിൽ മെഡൽ ലക്ഷ്യമാക്കുന്ന പദ്ധതിയായ ഓപ്പറേഷൻ ഒളിമ്പ്യയിൽ ഈ കായിക താരങ്ങളെ ഉൾപ്പെടുത്തി മികച്ച പരിശീലനം നൽകും . ഒഡീഷയിലെ ഭുവനേശ്വറിൽ നടന്ന 22 - മത് ഏഷ്യൻ അത്ലറ്റിക് ചാമ്പ്യൻഷിപ്പിൽ ചാമ്പ്യൻമാരായ ഇന്ത്യൻ ടീമിന് വേണ്ടി മികച്ച പ്രകടനമാണ് മലയാളി കായിക താരങ്ങൾ കാഴ്ചവെച്ചത് .


ഇന്ത്യ ഉയർത്തിയ റൺമല കയറാൻ വിൻഡീസ് ബാറ്റിംഗ് നിരയിൽ നിന്ന് അത്ഭുതങ്ങളെന്തെങ്കിലും സംഭവിക്കണമായിരുന്നു . അതിന് കഴിയുമെന്ന് കരുതിയ ഷായ് ഹോപ് പൂജ്യത്തിനും ഹെറ്റ്മെയർ 13 റൺസിനും പുറത്തായതോടെ വിൻഡീസ് തോൽവി ഉറപ്പിച്ചു . കീറോൺ പവലും ഷായ് ഹോപ്പും തുടർച്ചയായി റണ്ണൌട്ടായതോടെ വിൻഡീസ് ബാറ്റിംഗ് നിരക്ക് പിന്നീടൊരിക്കലും ട്രാക്കിലെത്താനായില്ല . 54 റൺസെടുത്ത് പുറത്താകാതെ നിന്ന ക്യാപ്റ്റൻ ജേസൺ ഹോൾഡറുടെ പോരാട്ടം വിൻഡീസിന്റെ തോൽവിഭാരം കുറച്ചെന്ന് മാത്രം . നാലോവറിൽ 11 റൺസ് മാത്രം വഴങ്ങി മൂന്ന് വിക്കറ്റെടുത്ത ഖലീൽ അഹമ്മദാണ് വിൻഡീസിന്റെ നടുവൊടിച്ചത് . ഹേമരാജിനെ വീഴ്ത്തി ഭുവനേശ്വർകുമാറാണ് വിൻഡീസിന്റെ തകർച്ചക്ക് തുടക്കമിട്ടത് . പിന്നാലെ കീറോൺ പവലും ( 4 ) , ഹോപ്പും റണ്ണൌട്ടായി . 20 / 3 എന്ന സ്കോറിൽ തകർന്ന വിൻഡീസ് വിജയമോഹങ്ങൾ അവിടെ ഉപേക്ഷിച്ചു . പിന്നാലെ സാമുവൽസ് ( 18 ) , റോമൻ പവൽ ( 1 ) എന്നിവരും കാര്യമായ സംഭാവന ഇല്ലാതെ മടങ്ങി . നേരത്തെ ടോസ് നേടി ആദ്യം ബാറ്റ് ചെയ്ത ഇന്ത്യ രോഹിത് ശർമയുടെയും അംബാട്ടി റായിഡുവിന്റെയും സെഞ്ചുറികളുടെ മികവിലാണ് മികച്ച സ്കോര് കുറിച്ചത് . 162 റൺസെടുത്ത രോഹിത് ശർമയാണ് ഇന്ത്യയുടെ ടോപ് സ്കോറർ . 81 പന്തിൽ 100 റൺസെടുത്ത റായിഡു അവസാന ഓവറുകളിൽ റൺനിരക്കുയർത്താനുള്ള ശ്രമത്തിൽ റണ്ണൌട്ടായി പുറത്തായി . മൂന്നാം വിക്കറ്റിൽ രോഹിത് - റായിഡു സഖ്യം കൂട്ടിച്ചേർച്ച 211 റൺസാണ് ഇന്ത്യൻ ഇന്നിംഗ്സിന്റെ നട്ടെല്ല് . ഓപ്പണർമാരായ ധവാനും രോഹിത്തും മികച്ച തുടക്കമാണ് ഇന്ത്യക്ക് നൽകിയത് . ഇരുവരും ആദ്യ വിക്കറ്റിൽ 71 റൺസ് കൂട്ടിച്ചേർത്തു . പതിവ് പോലെ നല്ല തുടക്കത്തിന് ശേഷം 38 റൺസുമായി ധവാൻ മടങ്ങി . പിന്നാലെ എത്തിയ ക്യാപ്റ്റൻ കോലി രണ്ട് ബൌണ്ടറി നേടി അടുത്ത വലിയ സ്കോറിന്റെ സൂചന നൽകിയെങ്കിലും കെമർ റോച്ചിന്റെ പന്തിൽ 16 റൺസെടുത്ത് വിക്കറ്ര് കീപ്പർക്ക് ക്യാച്ച് നൽകി പുറത്തായി . 15 പന്തിൽ 23 റൺസെടുത്ത ധോണിയും നിരാശപ്പെടുത്തി .


രാജ്യത്ത് ഇന്ധനവില കുത്തനെ ഉയരുന്നു . പെട്രോൾ 21 പൈസയും , ഡീസൽ വില 22 പൈസയും കൂടി . സംസ്ഥാനത്തെ ഇന്നത്തെ ഇന്ധനവില തിരുവനന്തപുരത്ത് പെട്രോൾ വില 82രൂപ 81 പൈസ തിരുവനന്തപുരത്ത് ഡീസൽ വില 76 രൂപ 63 പൈസ കൊച്ചിയിൽ പെട്രോൾ വില 81 രൂപ 47 പൈസ കൊച്ചിയിലെ ഡീസൽ വില 75 രൂപ 38 പൈസ കോഴിക്കോട് പെട്രോൾ വില 81 രൂപ 72 പൈസ കോഴിക്കോട് ഡീസൽ വില 75 രൂപ 64 പൈസ


ആന്ധ്രപ്രദേശ് മുൻ മുഖ്യമന്ത്രി വൈ . എസ് . രാജശേഖര റെഡ്ഡിയായി മമ്മൂട്ടി എത്തുന്ന ജീവചരിത്രചിത്രം യാത്രയുടെ ഷൂട്ടിംഗ് ഹൈദരാബാദിൽ ആരംഭിച്ചു . മലയാളത്തിൽ തൻറെ ഏറ്റവും പുതിയ ചിത്രം അബ്രഹാമിൻറെ സന്തതികൾ തീയേറ്ററിൽ മികച്ച അഭിപ്രായം നേടി തുടരുമ്പോൾ പുതിയ തെലുങ്ക് ചിത്രത്തിൻറെ ഷൂട്ടിംഗ് തുടങ്ങിയ ദിവസം തന്നെ മമ്മൂട്ടിയുമെത്തി . മലയാളത്തിലെ താരങ്ങളോട് മറുഭാഷാ ഇൻറസ്ട്രികൾക്കുള്ള ബഹുമാനം എന്തെന്ന് വെളിവാക്കുന്നതായിരുന്നു മമ്മൂട്ടിക്ക് അവർ നൽകിയ സർപ്രൈസ് സ്വീകരണം . സൂപ്പർഹിറ്റ് ചിത്രം രാജമാണിക്യത്തിലെ പാട്ടിനൊപ്പം നൃത്തമാടിയും പല മമ്മൂട്ടി ചിത്രങ്ങളിലെ പഞ്ച് ഡയലോഗുകൾ പ്ലേ ചെയ്തുമാണ് സെറ്റിലെത്തിയ മമ്മൂട്ടിയെ യാത്ര ക്രൂ സ്വീകരിച്ചത് . ഇതിൻറെ വീഡിയോ സോഷ്യൽ മീഡിയ പ്ലാറ്റ്ഫോമുകളിൽ പരക്കുന്നുണ്ട് . നീണ്ട 20 വർഷങ്ങൾക്ക് ശേഷമാണ് മമ്മൂട്ടി ഒരു തെലുങ്ക് ചിത്രത്തിൽ അഭിനയിക്കുന്നത് . മഹി പി . രാഘവ് സംവിധാനം ചെയ്യുന്ന ചിത്രത്തിൽ നായിക നയൻതാരയാണ് . വൈഎസ്ആറിൻറെ 1999 മുതൽ 2004 വരെയുള്ള ജീവിതകാലത്തിലേക്കാണ് സിനിമ ഫോക്കസ് ചെയ്യുന്നത് . രാജശേഖര റെഡ്ഡി നടത്തിയ 1500 കിലോമീറ്റർ നീണ്ട പദയാത്രയെക്കുറിച്ചും ആന്ധ്രപ്രദേശിൽ അത് സൃഷ്ടിച്ച രാഷ്ട്രീയമായ അനന്തരഫലങ്ങളെക്കുറിച്ചുമാണ് ചിത്രം പ്രധാനമായും പറയുന്നത് . മമ്മൂട്ടിയിലെ നടന് വെല്ലുവിളി ഒരുക്കുന്ന മറ്റൊരു കഥാപാത്രമാകും വൈഎസ്ആർ എന്നാണ് സിനിമാലോകവും പ്രേക്ഷകരും പ്രതീക്ഷിക്കുന്നത് . ഹൈദരാബാദിലെ സാരഥി സ്റ്റുഡിയോസിലാണ് ഇന്ന് ചിത്രീകരണം ആരംഭിച്ചത് .


കോപ്പ അമേരിക്ക ശതാബ്ദി ഫുട്ബോൾ ടൂർണമെന്റിൽ ഗ്രൂപ്പ് സിയിലെ വെനസ്വേല - മെക്സിക്കോ മത്സരം സമനിലയിൽ . ഇരുടീമും ഓരോ ഗോൾ വീതം നേടി സമനില പാലിച്ചു . ഗ്രൂപ്പ് സിയിലെ മത്സരങ്ങൾ അവസാനിച്ചപ്പോൾ മെക്സിക്കോയും വെനസ്വേലയും ഏഴു പോയിന്റുമായി ക്വാർട്ടർ ഫൈനൽ ഉറപ്പിച്ചു . ഗോൾ ശരാശരിയിൽ മുന്നിലെത്തിയ മെക്സിക്കോയാണ് ഗ്രൂപ്പ് ജേതാക്കൾ . ഇതോടെ ക്വാർട്ടറിൽ അർജന്റീനയെ നേരിടേണ്ടിവരുമെന്ന ഭീഷണി മെക്സിക്കോ മറികടന്നു . മത്സരത്തിന്റെ പത്താം മിനിറ്റിൽ വെലസ്ക്വെസ് റോഡ്രിഗസിന്റെ ഗോളിൽ വെനസ്വേലയാണ് ആദ്യം മുന്നിലെത്തിയത് . ബോക്സിനകത്തേക്ക് വളഞ്ഞുവന്ന ഫ്രീ കിക്കിൽ നിന്ന് ബൈസിക്കിൾ കിക്കിനെ അനുസ്മരിപ്പിക്കുന്നതായിരുന്നു വെലസ്ക്വെസ് നേടിയ ഗോൾ . ഒരു ഗോൾ ലീഡ് നിലനിർത്തിയ വെനസ്വേല എൺപതാം മിനിട്ട് വരെ അട്ടിമറി പ്രതീക്ഷ ഉണർത്തി . എന്നാൽ എൺപതാം മിനിട്ടിൽ മെക്സിക്കോയുടെ രക്ഷകനായി ജീസസ് കൊറോണ അവതരിച്ചു . 80 - ാം മിനിറ്റിൽ നാലു പ്രതിരോധനിരക്കാർ തീർത്ത ചക്രവ്യൂഹത്തെയും ഭേദിച്ച് കൊറോണ ഗോളിലേക്ക് തൊടുത്ത ഷോട്ടിന് ഒരു മെസി ടച്ചുണ്ടായിരുന്നു . സമനില ഗോൾ കണ്ടെത്തിയതോടെ അന്ത്യനിമിഷങ്ങളിൽ മെക്സിക്ക ആക്രമണം കനപ്പിച്ചു . അവസാന മിനിറ്റുകളിൽ ഇരു ടീമും വിജയഗോളിനായി പരമാവധി ശ്രമിച്ചെങ്കിലും ലക്ഷ്യം കാണാനായില്ല .


ടി നിരക്കിൽ നാളെ മുതൽ മാറ്റം വരുന്നതിന് പിന്നാലെ കർശനമായ പരിശോധന ആരംഭിക്കുമെന്ന് സംസ്ഥാന ജി . എസ് . ടി വകുപ്പ് അറിയിച്ചു . ഇപ്പോൾ 18ഉം 12 ഉം ശതമാനം നികുതി ഈടാക്കുന്ന ഹോട്ടലുകൾ അഞ്ച് ശതമാനമാക്കി കുറയ്ക്കുന്നുണ്ടോ അതോ ഭക്ഷണത്തിന്റെ വില കൂട്ടി നികുതി കുറവ് അട്ടിമറിക്കുന്നുണ്ടോ എന്ന് പരിശോധിക്കും . ഇതിനായി സംസ്ഥാനത്തെ നാലായിരത്തിലധികം ഹോട്ടലുകളിലെ ബില്ലുകൾ ശേഖരിച്ചിട്ടുണ്ട് . ശീതീകരിച്ച റസ്റ്റോറന്റുകളിൽ 18 ശതമാനവും ശീതീകരിക്കാത്തവയിൽ 12 ശതമാനവും നികുതിയാണ് ഇപ്പോൾ ഈടാക്കുന്നത് . നാളെ മുതൽ എല്ലാ ഹോട്ടലുകളിലും നികുതി അഞ്ച് ശതമാനമായി കുറയണം . ഇത് പരിശോധിക്കാനാണ് ജി . എസ് . ടി നടപ്പാക്കുന്നതിന് മുൻപുള്ളതും ശേഷമുള്ളതുമായ ബില്ലുകൾ അധികൃതർ ശേഖരിച്ചിരിക്കുന്നത് . ഭക്ഷണ വില എത്രയെന്നും നികുതി എത്രയെന്നും ബില്ലുകളിൽ രേഖപ്പെടുത്തിയിട്ടുണ്ട് . നാളെ മുതൽ ഭക്ഷണത്തിന്റെ വില അങ്ങനെ തന്നെ നിലനിർത്തി നികുതി കുറയ്ക്കുകയുമാണ് ചെയ്യേണ്ടത് . ഇങ്ങനെയാകുമ്പോൾ ഹോട്ടൽ ഭക്ഷണത്തിന്റെ വിലയിൽ കാര്യമായ കുറവ് വരണം . എന്നാൽ ഇത് ചെയ്യാതെ വില കൂട്ടി സാധനങ്ങൾ വിൽക്കാൻ സാധ്യതയുണ്ട് . മുൻകാലങ്ങളിൽ നികുതി കുറയുമ്പോൾ ഇത്തരം നടപടികളാണ് പല ഹോട്ടലുകളും ചെയ്തുവന്നത് . ഇപ്പോൾ ഭക്ഷണത്തിന് ഈടാക്കുന്ന വില അറിയാനായി ബില്ലുകൾ നികുതി വകുപ്പ് ശേഖരിച്ചിട്ടുണ്ട് . നാളെ മുതൽ ഈടാക്കുന്ന വില പരിശോധിച്ച് അധിക വില ഈടാക്കുന്നുണ്ടെങ്കിൽ ഉടൻ കർശന നടപടി സ്വീകരിക്കാനാണ് തീരുമാനം . വില കുറഞ്ഞിട്ടില്ലെങ്കിൽ ഉപഭോക്താക്കൾക്കും സംസ്ഥാന ജി . എസ് . ടി വകുപ്പിന് പരാതി നൽകാം .


രാജ്യത്ത് ഇന്ധന വില കുതിയ്ക്കുന്നു . ഒരു മാസത്തിനിടെ പെട്രോൾ വില ലിറ്ററിന് അഞ്ച് രൂപ വർദ്ധിച്ചു . ഡീസൽ വില നാല് രൂപ കൂടി . ഇന്ധനവിലയിലെ പ്രതിദിന മാറ്റം നിലവിൽ വന്ന ശേഷമാണ് വിലയിലെ ഗണ്യമായ വർദ്ധന . ഓരോ ദിവസവും ഇന്ധന പുതുക്കുകയെന്ന രീതി എണ്ണക്കമ്പനികൾ നടപ്പാക്കിയത് കഴിഞ്ഞ ജൂൺ 16ന് . അന്ന് പെട്രോൾ വില ലിറ്ററിന് ഒരു രൂപ 12 പൈസയും ഡീസൽ വില ലിറ്ററിന് ഒരു രൂപ 24 പൈസയും കുറച്ചു . പിന്നീടുള്ള ദിവസങ്ങളിലും നേരിയ തോതിൽ വില കുറഞ്ഞു . ഒടുക്കം ജൂലൈ നാലിന് കൊച്ചിയിൽ പെട്രോൾ വില ലിറ്ററിന് 65 രൂപ 61 പൈസയും ഡീസൽ വില ലിറ്ററിന് 57 രൂപ 17 പൈസയും എന്ന നിലയിലെത്തി . എന്നാൽ ഒരു മാസത്തിനിപ്പുറം ഓഗസ്റ്റ് 15ന് പെട്രോൾ വില ലിറ്ററിന് 70 രൂപ 58 പൈസ , ഡീസൽ വില 61 രൂപ 15 പൈസ . അഞ്ചാഴ്ചക്കിടെ പെട്രോൾ വിലയിലുണ്ടായ വർദ്ധന അഞ്ച് രൂപ . ഓരോ ദിവസവും നേരിയ തോതിൽ മാത്രം കൂടുന്നതിനാൽ വിലയിലെ ഗണ്യമായ വർദ്ധന ഭൂരിപക്ഷത്തിന്റെയും ശ്രദ്ധയിൽപ്പെടുന്നില്ല . രാജ്യാന്തര വിപണിയിലെ എണ്ണ വിലയും രൂപ - ഡോളർ വിനിമയ നിരിക്കും അടിസ്ഥാനമാക്കിയാണ് എണ്ണക്കമ്പനികൾ ഇന്ത്യയിലെ ഇന്ധന വില നിശ്ചയിക്കുന്നത് . എന്നാൽ കഴിഞ്ഞ ഒരു മാസത്തിനിടെ ക്രൂഡോയിൽ വില ഗണ്യമായ തോതിൽ വർദ്ധിച്ചിട്ടില്ല . ഡോളറുമായുള്ള വിനിമയത്തിൽ രൂപ നില മെച്ചപ്പെടുത്തുകയും ചെയ്തു . ഈ സാഹചര്യത്തിലാണ് എണ്ണ വില പുതുക്കുന്നതിന്റെ മാനദണ്ഡം നിശ്ചയിക്കാൻ റെഗുലേറ്ററി ബോർഡ് വേണമെന്ന ആവശ്യം ശക്തമാകുന്നത് . മൊബൈൽ കോൾ നിരക്കുകളും ഇൻഷുറൻസ് തുകയും നിശ്ചയിക്കുന്നത് പോലുള്ള റെഗുലേറ്ററി ബോർഡ് കേന്ദ്രസർക്കാർ തുടങ്ങണമെന്നാണ് ആവശ്യം .


ഓഹരി വിപണികളിലെ നേട്ടം തുടരുന്നു . സെൻസെക്സ് 31,300ന് മുകളിലാണ് വ്യാപാരം . രാജ്യാന്തര വിപണികളിലെ നേട്ടമാണ് ഇന്ത്യൻ വിപണിൽ പ്രതിഫലിക്കുന്നത് . ഏഷ്യൻ വിപണികൾ രണ്ട് വർഷത്തെ ഉയരത്തിലാണ് . അമേരിക്കൻ ടെക് ഓഹരികളിലെ നേട്ടമാണ് വിപണികളിൽ പ്രതിഫലിക്കുന്നത് . ടാറ്റ മോട്ടോഴ്സ് , ഇൻഫോസിസ് , ഒ . എൻ . ജി . സി എന്നിവയാണ് നേട്ടപ്പട്ടികയിൽ മുന്നിൽ . അതേസമയം ലൂപ്പിൻ , ബജാജ് ഓട്ടോ , എച്ച് . ഡി . എഫ് . സി എന്നിവ നഷ്ടത്തിലാണ് . ഡോളറുമായുള്ള വിനിമയത്തിൽ രൂപ നഷ്ടത്തിലാണ് . അഞ്ച് പൈസയുടെ നഷ്ടത്തോടെ 64.48 രൂപയിലാണ് രൂപ .


ഗുജറാത്ത് തിരഞ്ഞെടുപ്പിൽ ബിജെപി നില മെച്ചപ്പെടുത്തിയതോടെ ഓഹരിവിപണി തിരിച്ച് കയറി . രാവിലെ ഗുജറാത്ത് തെരഞ്ഞെടുപ്പിൽ എക്സിറ്റ് പോൾ ഫലങ്ങൾ പ്രവചിച്ചത് പോലെ ബിജെപിയ്ക്ക് സീറ്റുകൾ കിട്ടാതിരുന്നതോടെ വിപണി കുത്തനെ ഇടിഞ്ഞിരുന്നു . മുംബൈ ഓഹരി സൂചികയായ സെൻസെക്സ് വ്യാപാരം ആരംഭിച്ച ഉടൻ 850 പോയൻറ് ഇടിഞ്ഞു . ദേശീയ ഓഹരി സൂചികയായ നിഫ്റ്റി 200 പോയൻറിൽ അധികം നഷ്ടം നേരിട്ടു . സെൻസക്സ് രാവിലെ ഒരു ഘട്ടത്തിൽ 32,595ലേക്കും നിഫ്റ്റി 10,074ലേക്കും താഴ്ന്നു . എന്നാൽ ബിജെപി നിലമെച്ചപ്പെടുത്തിയതിനെ തുടർന്ന് വിപണി ഉയർന്നു . സെൻസെക്സ് 45 പോയന്റും നിഫ്റ്റി 20 പോയന്റും ഉയർന്നു . തുടക്കത്തിലെ അനിശ്വിതത്വത്തിന് ശേഷം ബിജെപി നില മെച്ചപ്പെടുത്തിയിട്ടുണ്ട് .


പാലക്കാട്ട് കേരഫെഡിൻറെ നാളികേര സംഭരണം നിലച്ചു . ജില്ലയിൽ മാത്രം ലക്ഷക്കണക്കിന് നാളികേരമാണ് കേരഫെഡ് സംഭരിക്കാത്തതിനാൽ കെട്ടിക്കിടക്കുന്നത് . ഇതുവരെ സംഭരിച്ചതിൽ ആറ് കോടിയോളം രൂപ കർഷകർക്ക് ലഭിക്കാനുമുണ്ട് . പച്ചത്തേങ്ങ പറിച്ച് വച്ച് കാത്തിരിക്കാൻ തുടങ്ങിയിട്ട് പതിനഞ്ച് ദിവസത്തിലേറെയായി . കേരഫെഡിൽ എത്തിക്കാൻ തയ്യാറെടുക്കുന്നതിനിടെയാണ് സംഭരണം നിർത്തിയതായി കർഷകർ അറിഞ്ഞത് . തോട്ടത്തിൽ തന്നെ ഓലയിട്ട് മൂടിയ തേങ്ങ മഴ ഏറ്റ് മുളപൊട്ടി തുടങ്ങി . കിലോയ്ക്ക് ഇരുപത്തിയഞ്ച് രൂപ കിട്ടേണ്ട നാളികേരം പതിനൊന്ന് രൂപയ്ക്ക് പുറത്ത് വിൽക്കേണ്ട അവസ്ഥയാണ് ഇനി . മഴ കനത്തതോടെ സംഭരിക്കുന്ന നാളികേരം കൊപ്രയാക്കി മാറ്റാൻ സാധിക്കാത്തതാണ് സംഭരണം പാടെ നിർത്തിവയ്ക്കാൻ ഇടയാക്കിയത് . കഴിഞ്ഞ മാസങ്ങളിൽ സംഭരിച്ചതിൻറെ കണക്കിൽ ആറ് കോടി രൂപയോളം ലഭിക്കാനുള്ളപ്പോഴാണ് കർഷകർക്ക് കേരഫെഡിൽ നിന്ന് തിരിച്ചടികിട്ടിയിരിക്കുന്നത് .


ന്യൂസിലാൻഡിനെതിരായ ആദ്യ ടി20യിൽ ഇന്ത്യയ്ക്ക് മികച്ച തുടക്കം . മൽസരം ഏഴ് ഓവർ പിന്നിട്ടപ്പോൾ ഇന്ത്യ വിക്കറ്റ് നഷ്ടം കൂടാതെ 53 റൺസെടുത്തിട്ടുണ്ട് . 34 റൺസോടെ ശിഖർ ധവാനും 17 റൺസോടെ രോഹിത് ശർമ്മയുമാണ് ക്രീസിൽ . 25 പന്തിൽനിന്ന് ആറ് ബൌണ്ടറി ഉൾപ്പടെയാണ് ധവാൻ 34 റൺസെടുത്തത് . 17 പന്ത് നേരിട്ട രോഹിത് ശർമ്മ ഒന്നു വീതം ബൌണ്ടറിയും സിക്സറും ഉൾപ്പടെയാണ് 17 റൺസെടുത്തത് . പവർ പ്ലേ ഓവറുകളിൽ ഇന്ത്യ 46 റൺസാണ് നേടിയത് . നേരത്തെ ടോസ് നേടിയ ന്യൂസിലാൻഡ് ഇന്ത്യയെ ബാറ്റിങിന് അയയ്ക്കുകയായിരുന്നു . വെറ്ററൻ താരം ആശിഷ് നെഹ്റയുടെ വിടവാങ്ങൽ നിമിഷങ്ങളാണ് ഈ മൽസരത്തിന്റെ പ്രത്യേകത .


വിമാനത്താവളത്തിൽ സ്ഥാപിക്കുന്ന പുതിയ സ് കാനർ യാ ത്രക്കാരെ അതിസൂക്ഷ് മമായി പരിശോധിക്കാൻ ശേഷിയുള്ളവ . ആഭരണങ്ങൾ , സാരി , ലോഹപ്പണികളുള്ള ഇന്ത്യൻ വസ് ത്രങ്ങൾ എന്നിവ യിൽ എല്ലാം സ് കാനറിന് പ്രത്യേക കണ്ണുണ്ടാകും . ഡമ്മി യാത്രക്കാരെ ഉപയോഗിച്ചുള്ള സ് കാനറി ൻറെ പരീക്ഷണ പ്രവർത്തനം ഒരാഴ് ചയോളം നടത്തിയ ശേഷമാണ് ഇൌ മാസം അവസാനത്തോടെ സ് ഥിരം സംവിധാനമാക്കാൻ പോകുന്നത് . റഷ്യൻ കമ്പനിയുടെ സഹായത്തോടെ മറ്റൊരു റൌണ്ട് പരിശീലനം ആഭ്യന്തര യാത്രക്കാർക്കുള്ള ടെർമിനലിൽ സ് കാനർ സ് ഥാപിക്കു മ്പോൾ നൽകും . അൾട്ര ലോ ഡോസ് എക് സ് റേ ഉപയോഗിച്ചാണ് സ് കാനർ പ്രവർത്തിക്കുന്നത് . കൃത്യമായ സ് കാനിങും ഭിന്നശേഷിയുള്ളവരെ ശരിയായി പരിശോധിക്കാനും പുതിയ സ് കാനർ സഹായകരമാണെന്നും സി . ഐ . എസ് . എഫ് ഉദ്യോഗസ് ഥർ പറയുന്നു . സംശയകരമായ യാത്രക്കാരൻറെ കാര്യത്തിൽ അപായ സൂചന പുറപ്പെടുവിക്കുന്നതിന് പകരം പൂർണമായ സ് കാനിങ് നടത്താൻ പുതിയ സ് കാനർ സഹായിക്കുന്നു . ശരീരത്തിൻറെ ഏത് ഭാഗത്ത് ഒളിപ്പിച്ചുവെച്ച വസ് തുക്കളും കണ്ടെത്താൻ പുതിയ സ് കാനർ സഹായകമാണ് . വസ് ത്രം , ഷൂ , മൊബൈൽ ഫോൺ എന്നിവയൊന്നും ശരീരത്തിൽ നിന്ന് മാറ്റാതെ പരിശോധന നടത്താൻ പുതിയ സ്കാനറിന് ശേഷിയുണ്ട് . ശരീരത്തിൽ ഒളിപ്പിച്ചുവെച്ചിരിക്കുന്ന ബ്ലേഡ് , പേപ്പർ കട്ടർ , സ്ഫോടക ശേഷിയുള്ള വസ് തുക്കൾ തുടങ്ങിയവയെല്ലാം സ് കാനർ കണ്ടെത്തും .


വ്യാജമരുന്ന് തിരിച്ചറിയാനുളള മൊബൈൽ ആപ്ലിക്കേഷൻ വികസിപ്പിച്ച ഇന്ത്യൻ വിദ്യാർത്ഥികൾക്ക് മൈക്രോസോഫ്റ്റിന്റെ സമ്മാനം . ബെംഗലുരു ആർവി കോളേജ് എഞ്ചിനീയറിംഗിലെ വിദ്യാർത്ഥികളായ ചിദ്രൂപ് , പ്രതീക് മൊഹാപാത്ര , എച്ച് എസ് ശ്രീഹരി എന്നിവർക്കാണ് 15000 ഡോളർ സമ്മാനമായി ലഭിച്ചത് . 10 . 3 ലക്ഷം രൂപയോളം വരുമിത് . ഡ്രഗ്സേഫ് എന്ന ആപ്ലിക്കേഷനാണ് ഇവർ വികസിപ്പിച്ചത് . ഇതിലൂടെ ഒപ്റ്റിക്കൽ ക്യാരക്ടർ റെക്കഗ്നിഷൻ ( ഒസിആർ ) അടക്കമുളള അതിസങ്കീർണ്ണമായ സാങ്കേതിക വിദ്യകൾ ഉപയോഗിച്ച് മരുന്നിന്റെ കവറിന് പുറത്തെ ഏറ്റവും ചെറിയ വിവരങ്ങൾ പോലും വിശകലനം ചെയ്താണ് മരുന്നുകൾ വ്യാജമാണോയെന്ന് മനസിലാക്കുക . ആപ്ലിക്കേഷനിലെ കമ്യൂണിറ്റി എന്ന ഭാഗത്ത് ആരോഗ്യസുരക്ഷ രംഗത്തെ ഏറ്റവും പുതിയ മാറ്റങ്ങൾ വരെ അറിയാനാവുന്ന പുതിയ വിവരങ്ങളും ഉൾപ്പെടുത്തിയിട്ടുണ്ട് . എന്നാൽ ഇതുവരെ വ്യാവസായികമായി ഈ ആപ്ലിക്കേഷൻ പുറത്തുവിട്ടിട്ടില്ല . മരുന്നുകളുടെ ആധികാരികത ഉറപ്പുവരുത്തുന്നതിൽ ഡ്രഗ്സേഫ് ഏറെ സഹായകരമാകുമെന്നാണ് മൈക്രോസോഫ്റ്റ് വിലയിരുത്തിയിരിക്കുന്നത് . ഇന്ത്യയിൽ ഇന്ന് വിൽക്കപ്പെടുന്നവയിൽ പാതിയും വ്യാജമരുന്നുകളാണെന്നാണ് വിവരം . ഈ ഘട്ടത്തിൽ ഈ ആപ്ലിക്കേഷൻ ജനങ്ങൾക്ക് ഏറെ സഹായകരമാകുമെന്ന് മൈക്രോസോഫ്റ്റ് പറഞ്ഞു . പുരസ്കാര നേട്ടത്തിന് പിന്നാലെ ആപ്ലിക്കേഷനിൽ കൂടുതൽ മാറ്റങ്ങൾ വരുത്താനാണ് മൂവരും തീരുമാനിച്ചിരിക്കുന്നത് . ജനങ്ങളെ ദൈനംദിന ജീവിതത്തിൽ ഏറെ സഹായകരമാകുന്ന ആപ്ലിക്കേഷനുകളെയാണ് ഇമാജിൻ കപ് എന്ന മൈക്രോസോഫ്റ്റിന്റെ വാർഷിക പരിപാടിയിൽ പ്രോത്സാഹനം നൽകാറുളളത് . ഇക്കുറി കാനഡയിൽ നിന്നുളള സ്മാർട്ട്റാം എന്ന കമ്പനിയാണ് ഈ സമ്മാനം നേടിയത് .


സംവിധായകനും അഭിനേതാവുമായ സൌബിൻ ഷാഹിർ നായകനായെത്തുന്നു . ' സുഡാനി ഫ്രെം നൈജീരിയൻ ' എന്ന ചിത്രത്തിലാണ് സൌബിൻ നായകനായി എത്തുന്നത് . നവാഗതനായ സക്കറിയ കഥയും തിരക്കഥയും നിർവഹിക്കുന്ന ചിത്രമാണിത് . സമീർ താഹിറും ഷൈജു ഖാലിദും ചേർന്നാണ് ചിത്രം നിർമ്മിക്കുന്നത് . ദുൽഖർ സൽമാനാണ് ഇക്കാര്യം ഫേസ്ബുക്കിലൂടെ അറിയിച്ചത് . സൌബിനെക്കൂടാതെ നൈജീരിയക്കാരനായ സാമുവേൽ ആബിയോളയും ചിത്രത്തിൽ പ്രധാനകഥാപാത്രത്തെ അവതരിപ്പിക്കുന്നുണ്ട് . ഷൈജു ഖാലിദാണ് ക്യാമറ കൈകാര്യം ചെയ്യുന്നത് . റെക്സ് വിജയൻറേതാണ് സംഗീതം . ഫുട്ബോൾ പശ്ചാതലത്തിലാണ് ചിത്രത്തിന്റെ കഥപുരോഗമിക്കുന്നത് . കോഴിക്കോടും മലപ്പുറത്തുമായാണ് ചിത്രീകരണം . സൌബിൻ സംവിധാനം ചെയ്ത മികച്ച് പ്രതികരണമാണ് നേടിയത് . ഇപ്പോഴും തിയേറ്ററുകളിൽ പ്രദർശനം തുടരുകയാണ് .


ജൂലൈ ഒന്നു മുതൽ നടപ്പാക്കാനിരിക്കുന്ന ചരക്ക് സേവന നികുതി , രാജ്യത്തെ വിദ്യാഭ്യാസ മേഖലയിലും ചലനമുണ്ടാക്കുന്നു . ജൂലൈ ഒന്ന് മുതൽ സ്വകാര്യ വിദ്യാഭ്യാസ സ്ഥാപനങ്ങൾ ഫീസ് കൂട്ടിയേക്കും . ഗതാഗതം , ഹൌസ് കീപ്പിങ് തുടങ്ങിയവയ്ക്ക് നികുതി ഏർപ്പെടുത്തുന്നതാണ് ഇതിന് കാരണം . ചരക്ക് സേവന നികുതി വിദ്യാഭ്യാസ മേഖലയെ ബാധിക്കില്ലെന്നായിരുന്നു ആദ്യ വിലയിരുത്തൽ . എന്നാൽ ജിഎസ്ടി ഈടാക്കുന്ന ഇനങ്ങളുടെ പട്ടിക പുറത്ത് വന്നതോടെ സ്വകാര്യ വിദ്യാഭ്യാസ മേഖലയിൽ ജൂലൈ ഒന്ന് മുതൽ ചെലവേറുമെന്ന് വ്യക്തമായി . വിദ്യാഭ്യാസ സ്ഥാപനങ്ങളുടെ സുരക്ഷാ സംവിധാനം , ഗതാഗതം , ഭക്ഷണ വിതരണം , ഹൌസ് കീപ്പിങ് എന്നിവയ്ക്ക് 18 ശതമാനം ജിഎസ്ടി ചുമത്തുന്നതാണ് ഇതിന് കാരണം . നേരത്തെ നഴ്സറി മുതൽ ഹയർസെക്കൻഡറി വരെയുള്ള വിദ്യാഭ്യാസ സ്ഥാപനങ്ങളിൽ ഈ സേവനങ്ങൾക്ക് നികുതി ഈടാക്കിയിരുന്നില്ല . ഇതിന് പുറമേ ഹോസ്റ്റൽ ഭക്ഷണം , വിദ്യാഭ്യാസ സ്ഥാപനങ്ങളിലെ കടകളിൽ നിന്ന് വാങ്ങുന്ന മരുന്നുകൾ , സ്റ്റേഷനറി സാധനങ്ങൾക്ക് എന്നിവയ്ക്കും 18 ശതമാനം നികുതി നൽകണം . നേരത്തെ മൂന്ന് ശതമാനമായിരുന്നു ഇതിന് നികുതി . അതായത് ഉന്നത കലാലയങ്ങളിൽ പഠിക്കുന്ന വിദ്യാർത്ഥികൾ ഒരു ലക്ഷം രൂപയുടെ ഫീസിന് മൂവായിരം രൂപയാണ് നികുതി നൽകിയിരുന്നെങ്കിൽ ജൂലൈ ഒന്ന് മുതൽ 15,000 രൂപ കൂടി അധികം അടയ്ക്കണം . സ്വാശ്രയ കോളേജുകളിൽ പഠിക്കുന്ന വിദ്യാർത്ഥികളെയും സംസ്ഥാനത്തിന് പുറത്ത് വിദ്യാഭ്യാസം തേടുന്ന വിദ്യാർത്ഥികളെയുമാണ് ഇത് പ്രധാനമായും ബാധിക്കുക . അതേസമയം സ്കൂൾ ബാഗുകൾ , കളറിങ് പുസ്തകങ്ങൾ , നോട്ടുബുക്കുകൾ എന്നിവയ്ക്ക് നികുതി കുറയുന്നതോടെ പൊതുവിദ്യാഭ്യസ മേഖലയിൽ ജിഎസ്ടി കാര്യമായ സ്വാധീനം ചെലുത്തില്ല .


മമ്മൂട്ടിയുടെ കരിയറിലെ മികച്ച വേഷങ്ങളിലൊന്നായി മാറുമെന്ന് കരുതപ്പെടുന്നതാണ് ആന്ധ്രപ്രദേശ് മുൻ മുഖ്യമന്ത്രി വൈ എസ് രാജശേഖര റെഡ്ഡിയുടെ കഥാപാത്രം . വൈ എസ് രാജശേഖര റെഡ്ഡിയുടെ ജീവിതകഥ പറയുന്നത് യാത്ര എന്ന സിനിമയിലാണ് . തെലുങ്ക് ഭാഷയിൽ പുറത്തിറങ്ങുന്ന യാത്രയുടെ ട്രെയിലർ അണിയറപ്രവർത്തകർ പുറത്തുവിട്ടു . ടോളിവുഡിൽ മാത്രമല്ല മലയാള പ്രേക്ഷകരും ആകാംക്ഷയോടെ തന്നെയാണ് യാത്രയെ കാത്തിരിക്കുന്നത് . നോക്കിലും ചലനത്തിലുമെല്ലാം വൈ എസ് രാജശേഖര റെഡ്ഡിയെ മമ്മൂട്ടി കൃത്യമായി പകർത്തുന്നുണ്ട് എന്നാണ് ട്രെയിലർ സൂചിപ്പിക്കുന്നത് . സംവിധായകൻ മഹി വി രാഘവനാണ് ചിത്രം തിരക്കഥയെഴുതി സംവിധാനം ചെയ്യുന്നത് . സത്യൻ സൂര്യൻ ഛായാഗ്രഹണം . ശ്രീകർ പ്രസാദ് എഡിറ്റിംഗ് . ഫെബ്രുവരി എട്ടിന് ചിത്രം ലോകമെമ്പാടുമുള്ള തീയേറ്ററുകളിലെത്തും .


റിസർവ് ബാങ്ക് ഗവർണർ സ്ഥാനത്തുനിന്നു സെപ്റ്റംബറിൽ രഘുറാം രാജൻ പടിയിറങ്ങിയേക്കും . കാലാവധി പൂർത്തിയായശേഷം രാജൻ സ്ഥാനം രാജിവയ്ക്കാൻ സാധ്യത . എന്നാൽ , രഘുറാം രാജൻ തുടരണമെന്നാണു പ്രധാനമന്ത്രി നരേന്ദ്ര മോദിക്കു താത്പര്യമെന്നും റിപ്പോർട്ടുകളുണ്ട് . ആനന്ദ് ബസാർ പത്രികയ്ക്കു നൽകിയ അഭിമുഖത്തിലാണു സെപ്റ്റംബറോടെ താൻ സേവനം അവസാനിപ്പിക്കുമെന്നു രഘുറാം രാജൻ സൂചന നൽകിയത് . കാലാവധി പൂർത്തിയാക്കിയശേഷം താൻ അമേരിക്കയിലേക്കു പോകും . ഇന്ത്യൻ സമ്പദ്വ്യവസ്ഥ സംബന്ധിച്ച് യുഎസിലെ സർവകലാശാലയിൽ ഗവേഷണം നടത്തുകയാണ് അടുത്ത ലക്ഷ്യമെന്നും അഭിമുഖത്തിൽ രാജൻ പറയുന്നു . രഘുറാം രാജനെ റിസർവ് ബാങ്ക് ഗവർണർ സ്ഥാനത്തുനിന്നു മാറ്റണമെന്നാവശ്യപ്പെട്ടു സുബ്രഹ്മണ്യം സ്വാമി പ്രധാനമന്ത്രി നരേന്ദ്ര മോദിക്കു കത്ത് നൽകിയിരുന്നു . എന്നാൽ , ധനമന്ത്രി അരുൺ ജെയ്റ്റ്ലി അടക്കമുള്ളവർ രാജന് അനുകൂലമായ നിലപാടിലാണ് .


വിരമിക്കാനൊരുങ്ങുന്നതായുള്ള സൂചനകൾ നൽകി ഇന്ത്യൻ ടെന്നിസ് വിസ്മയം ലിയാൻഡർ പെയ്സ് . തന്റെ കരിയറിലെ അവസാന മാസങ്ങളാണിതെന്ന് പെയ്സ് പറഞ്ഞു . ചെന്നൈ ഓപ്പണിന് മുന്നോടിയായുളള വാർത്താസമ്മേളനത്തിലാണ് പെയ്സിന്റെ വെളിപ്പെടുത്തൽ . ഡേവിസ് കപ്പിലെ 43ആം ഡബിൾസ് ജയത്തിലൂടെ റെക്കോർഡ് സ്വന്തമാക്കിയാൽ വിരമിച്ചേക്കുമെന്നും പെയ്സ് പറഞ്ഞു . മഹേഷ് ഭൂപതിയെ ഇന്ത്യൻ ഡേവിസ് കപ്പ് നോൺ പ്ലേയിംഗ് ക്യാപ്റ്റനാക്കിയ നടപടിയെ സ്വാഗതം ചെയ്ത പെയ്സ് , തങ്ങൾ ഇരുവർക്കും ഇടയിൽ പ്രശ്നങ്ങളില്ലെന്നും വ്യക്തമാക്കി . ഈഗോയേക്കാൾ പ്രധാനമാണ് രാജ്യമെന്നും പെയ്സ് വ്യക്തമാക്കി . 43കാരനായ പെയ്സ് ഗ്രാൻഡ്സ്ലാം കിരീടം നേടുന്ന പ്രായം കൂടിയ പുരുഷ താരമാണ് . രാജീവ് ഗാന്ധി ഖേൽരത്ന പുരസ്കാരം നേടിയിട്ടുളള പെയ്സ്എല്ലാ ഗ്രാൻഡ്സ്ലാം കിരീടങ്ങളും സ്വന്തമാക്കിയിട്ടുണ്ട് . 1996ലെ അറ്റ്ലാന്റ ഒളിംപിക്സിൽ വെങ്കലം നേടിയതാണ് കരിയറിലെ ഏറ്റവും പ്രധാന വിജയം .


ജിയോ ഫോൺ ഉത്പാദനം നിർത്തുന്നു എന്ന വാർത്തകൾ നിഷേധിച്ച് ജിയോ . കഴിഞ്ഞ ദിവസമാണ് ചില ദേശീയ മാധ്യമങ്ങളിൽ ഇത് സംബന്ധിച്ച വാർത്തകൾ വന്നത് . ഇപ്പോൾ ഒന്നാം ഘട്ടത്തിൽ ഫോൺ ബുക്ക് ചെയ്തവർക്കുള്ള ഫോണുകൾ വിതരണം ചെയ്യുകയാണ് ഇത് കഴിഞ്ഞാൽ രണ്ടാംഘട്ടം ബുക്കിംഗ് ആരംഭിക്കും എന്നാണ് ജിയോ അറിയിക്കുന്നത് . ഏതാണ്ട് 60 ലക്ഷം ഫോണുകളാണ് ഒന്നാംഘട്ടത്തിൽ വിതരണം ചെയ്യുന്നത് . വൻ നഗരങ്ങളിലെ വിതരണം പൂർത്തിയാക്കി ഇപ്പോൾ വിതരണം ചെറുനഗരങ്ങളിൽ ആരംഭിച്ചതായി ജിയോ പറയുന്നു . ഇപ്പോഴത്തെ ഓപ്പറേറ്റിംഗ് സിസ്റ്റം ഉപയോഗിച്ച് പല ആപ്ലികേഷൻസും ഇപ്പോഴത്തെ ജിയോ ഫോണിൽ പ്രവർത്തിപ്പിക്കാൻ സാധിക്കില്ല എന്നതാണ് ജിയോയെ ഫോൺ ഉത്പാദനം നിർത്താൻ പ്രേരിപ്പിക്കുന്നത് എന്നായിരുന്നു വാർത്ത . പകരം ജിയോ ആൻഡ്രോയ്ഡ് ഫോൺ പരീക്ഷിക്കും എന്നും വാർത്തയുണ്ടായിരുന്നു . വാട്ട്സ്ആപ്പ് പോലുള്ള ജനപ്രിയ ആപ്പുകൾ ജിയോ ഫോണിൽ പ്രവർത്തിക്കില്ല എന്നത് ഒരു യാഥാർത്ഥ്യം തന്നെയാണ് . എന്നാൽ ഈ വാർത്ത ജിയോ നിഷേധിക്കുന്നു . തങ്ങളുടെ ഒഎസിന് വേണ്ടി ആപ്പുകളെ ഒപ്റ്റിമൈസ് ചെയ്യിക്കാൻ ആപ്പ് നിർമ്മാതാക്കളുമായി ചർച്ചകൾ നടക്കുന്നതായി ജിയോ നേരത്തെ തന്നെ സ്ഥിരീകരിച്ചിട്ടുണ്ട് . രാജ്യത്തിൻറെ ഡിജിറ്റൽ സ്വപ്നങ്ങൾ സാക്ഷത്കരിക്കുക എന്നതാണ് ജിയോ ഫോണിൻറെ അത്യന്തിക ലക്ഷ്യം എന്നും ജിയോ പറയുന്നുണ്ട് .


പശ്ചിമ ബംഗാളിലെ 10 - ക്ലാസുകാരൻ ആത്മഹത്യ ചെയ്തതിന് പിന്നിൽ ബ്ലൂവെയിൽ ഗെയിമാണെന്ന് പോലീസ് . അതേസമയം , മറ്റൊരിടത്ത് ഗെയിം കളിച്ച അഞ്ചാം ക്ലാസുകാരനെ അധ്യപകർ ഇടപെട്ട് ആത്മഹത്യയിൽ നിന്നും രക്ഷപെടുത്തി . മിഡ്നാപൂരിലെ ആനന്ദ്പൂർ സ്വദേശി അങ്കൻ ഡേയാണ് ഗെയിം കളിച്ച് ശനിയാഴ്ച ആത്മഹത്യ ചെയ്തത് . സ്കൂളിൽ നിന്നും തിരിച്ചുവന്ന ശേഷം കംപ്യൂട്ടറിൽ കളിക്കുകയായിരുന്നു കുട്ടി . ഭക്ഷണത്തിന് മുൻപ് കുളിക്കണം എന്ന് പറഞ്ഞ് പോയശേഷം കാണാതിരുന്നപ്പോൾ വാതിൽ പൊളിച്ച് അകത്തു കയറിയപ്പോഴേക്കും അങ്കൻ മരിച്ചിരുന്നു . ഒരു പ്ലാസ്റ്റിക്ക് ബാഗുകൊണ്ട് തലമൂട്ടി ശ്വസം മുട്ടിയാണ് അങ്കൻ ആത്മഹത്യ ചെയ്തിരിക്കുന്നത് . ഊരിപ്പൊകാതിരിക്കുന്നതിന് കയർകൊണ്ട് കെട്ടിയിരുന്നു . കുഴഞ്ഞു വീണു കിടന്ന അങ്കണെ ഉടൻ ആശുപത്രിയിലെത്തിച്ചെങ്കിലും മരണം സ്ഥീരീകരിക്കുകയായിരുന്നു . അങ്കനിന്റെ സുഹൃത്തുക്കളാണ് ബ്ലൂവെയ്ൽ ഗെയിം കളിക്കുന്നുണ്ടെന്ന വിവരം പൊലീസിനോട് പറഞ്ഞത് . അതേസമയം , ഡെറാഡൂണിൽ ഗെയിമിനിരയായ അഞ്ചാം ക്ലാസുകാരനെ അധ്യാപകർ മരണത്തിൽ നിന്ന് രക്ഷപ്പെടുത്തി . എല്ലാ പ്രവർത്തികളിലും സജീവമായി പങ്കെടുത്തിരുന്ന കുട്ടി കളി സമയത്ത് മറ്റു കൂട്ടുകാരോടൊപ്പം ചേരാതെ തനിച്ച് വിഷാദമൂകനായി ഇരിക്കുന്നത് കണ്ട അധ്യാപകൻ കാരണമന്വേഷിച്ചപ്പോഴാണ് ബ്ലൂവെയ്ൽ ഗെയിം കളിക്കുന്നുണ്ടെന്ന വിവരം ലഭിച്ചത് . സുഹൃത്തുക്കളാണ് ഗെയിമിനെ കുറിച്ച് പറഞ്ഞതെന്നും കുട്ടി അധ്യാപകരോട് അറിയിച്ചു . കുട്ടി വിഷാദത്തിലാണെന്നത് അമ്മ ശ്രദ്ധിച്ചിരുന്നെങ്കിലും ഗെയിം കളിക്കുന്നത് അവഗണിക്കുകയായിരുന്നു . കുട്ടിക്കും രക്ഷിതാക്കൾക്കും സ്കൂളിൽ നിന്ന് കൌൺസിലിങ്ങ് നൽകി .


ലേബർ റൂമിൽ നിന്നമുള്ള നടി നിത്യാമേനോൻറെ സെൽഫി ഇൻർനെറ്റിൽ തരംഗമാവുകയാണ് . സൂക്ഷിച്ചു നോക്കണ്ട . . നിത്യാ മേനോൻറെ ഏറ്റവും പുതിയ റിലീസ് ചിത്രമായ മെർസലിൻറെ ചിത്രീകരണത്തിനിടെ തമാശയ്ക്ക് എടുത്തതാണ് ഈ സെൽഫി . ആശുപത്രി രംഗത്തിൻറെ ഷൂട്ടിംഗിനിടെ നിത്യ കുഞ്ഞിനൊപ്പം സെൽഫിയെടുക്കുന്ന ചിത്രം അണിയറ പ്രവർത്തകരിൽ ഒരാളാണ് പകർത്തിയത് . ചിത്രത്തിൽ വളരെ പ്രധാനപ്പെട്ട ഒരു കഥാപാത്രമാണ് നിത്യ കൈകാര്യം ചെയ്തിരിക്കുന്നത് . വിജയ് മൂന്ന് വ്യത്യസ്ത കഥാപാത്രങ്ങളിൽ എത്തുന്ന സിനിമയിൽ വിജയ്യുടെ ദളപതി എന്ന അച്ഛൻ കഥാപാത്രത്തിന്റെ ഭാര്യ ഐശ്വര്യയായി വേഷത്തിലാണ് നിത്യ എത്തിയത് . ചിത്രത്തിലെ ലേബർ റൂം രംഗങ്ങൾ യൂട്യൂബിൽ പ്രചരിക്കുന്നത് . ഇതിനിടയ്ക്കാണ് നിത്യയുടെ സെൽഫിയും എത്തിയിരിക്കുന്നത് . മൂന്ന് നായികമാരുള്ള മെർസലിൽ ആദ്യം പ്രധാന നായിക സ്ഥാനത്തേക്ക് പരിഗണിച്ചിരുന്നത് ജ്യോതികയെയായിരുന്നു . തെന്നിന്ത്യയിലെ സൂപ്പർ നായികമാരായ സമന്തക്കും കാജൾ അഗർവാളിനും പിന്നിൽ ‘ഒതുങ്ങി’ പോകുമോയെന്ന ഭയത്തിൽ ജ്യോതിക ആ കഥാപാത്രം വേണ്ടെന്ന് വെച്ചു . ആ വേഷത്തിലാണ് പിന്നീട് നിത്യ എത്തിയത് . നായകൻ ദളപതിക്കും വില്ലൻ എസ് . ജെ . സൂര്യക്കുമൊപ്പം ഏറെ പ്രശംസ ലഭിക്കുന്നത് നിത്യ മേനോനാണ് . തന്റെ അഭിനയ ജീവിതത്തിലെ ഏറ്റവും ശക്തമായ കഥാപാത്രത്തെയാണ് നിത്യ മെർസലിൽ അവതരിപ്പിച്ചത് . ആകാശഗോപുരം എന്ന ചിത്രത്തിലുടെ വെള്ളിത്തിരയിൽ എത്തിയ നിത്യ വളരെ ചുരുങ്ങിയ നാളുകൾ കൊണ്ട് തന്നെ മലയാളികളുടെ പ്രയങ്കരിയായത് . ഉറുമി , വയലിൻ , തൽസമയം ഒരു പെൺകുട്ടി , 100ഡേയ്സ് ഒാഫ് ലൌ , ഒാകെ കൺമണി എന്നിങ്ങനെ ഒട്ടനവധി ചിത്രങ്ങളിൽ താരം അഭിനയിച്ചു . മലയാളത്തിനു പുറനെ തമിഴ് , തെലുങ്ക് , കന്നട എന്നീ ഭാഷകളിലും നിത്യ അഭിനിയിച്ചിട്ടുണ്ട് .


എനിക്ക് എന്ത് ചെയ്യാൻ സാധിക്കും എന്ന് മനസിലായതിനാലാണ് , ഞാൻ ഈ യാത്ര തുടങ്ങിയത് . ഒരിക്കലും സുഖകരമായിരുന്നില്ല ആ യാത്ര . സാധാരണ ഗ്രാമത്തിൽ നിന്ന് ഇവിടെവരെ എത്തിയത് കുറേ കഷ്ടപ്പാടുകൾ സഹിച്ച് തന്നെയാണ് . അച്ഛനോ അമ്മയോ ആരും ഉണ്ടായിരുന്നില്ല ഒപ്പം . ചലച്ചിത്ര ലോകത്തു നിന്നും ആരും ഉണ്ടായില്ല . പക്ഷേ ഒരു നിലയിൽ എത്തുമ്പോൾ ഇപ്പോൾ ചുറ്റും ആളുകളുണ്ട് . ബോളിവുഡ് എന്നെ അംഗീകരിക്കണമെന്ന് ഇനിക്ക് പിടിവാശിയില്ല , ശരിക്കും ഞാനാണ് ബോളിവുഡിനെ അംഗീകരിക്കേണ്ടത് എന്നാണ് ഇനിക്ക് തോന്നിയിട്ടുള്ളത് . അത്തരത്തിൽ ഒരു അംഗീകാരത്തിനായി ഞാൻ തേടി നടക്കാറില്ല . ആരുടെയും പ്രതീക്ഷ പോലെ ജീവിക്കാനും എന്നെകിട്ടില്ല , ആരും എന്നെ പിന്തുണയ്ക്കാൻ വേണമെന്നും ഞാൻ പറയുന്നില്ല . അങ്ങനെ നിൽക്കാത്തതുകൊണ്ട് എന്തെങ്കിലും മോശം കാര്യം സംഭവിച്ചുവെന്നും ഞാൻ കരുതുന്നില്ല . എന്റെ ജീവിതത്തിൽ എന്തെങ്കിലും പ്രശ്നം സംഭവിച്ചുവെന്ന് ഞാൻ കരുതുന്നില്ല . പക്ഷേ അടുത്തിടെ ജീവിതത്തിൽ ചില കാര്യങ്ങൾ എന്നെ ശരിക്കും ഞെട്ടിച്ചു , പക്ഷെ ജീവിതത്തിൽ അവ എന്നെ തളർത്തുന്നില്ല . മന്ത്രവാദി എന്നൊക്കെ പറഞ്ഞ് അടിച്ചമർത്തുന്നത് ഒരിക്കലും ഇരുപത്തിയൊന്നാം നൂറ്റാണ്ടിന് ചേരാത്ത സംഭവങ്ങളാണ് . സത്യത്തിൽ ഇങ്ങനെയൊക്കെ കേൾക്കേണ്ടി വരുമെന്ന് കരുതിയേയില്ല . മുൻ കാമുകൻ അധ്യായൻ സുമൻറെ വിമർശനങ്ങൾക്കാണ് കങ്കണ ഇതിലൂടെ മറുപടി നൽകിയത് . അസൂയയൊക്കെ ആകാം . പക്ഷേ ഇത്രയും വലിയ ക്രൂരത ഒരിക്കലും ഒരാളോടും കാണിക്കരുത് . തീർത്തും വൈകാരികമായ കാര്യങ്ങളെ ക്രൂരമായ ആയ നെഗറ്റീവ് ആയ രീതിയിൽ കൈകാര്യം ചെയ്യുന്നത് തീർത്തും തെറ്റായ കാര്യം തന്നെയാണ് . കങ്കണ മുൻ കാമുകനെ ഉപദേശിക്കുന്നു . സ്ത്രീകളെക്കുറിച്ച് ഗൌരവമായ വിഷയങ്ങളും കങ്കണ മുന്നോട്ട് വയ്ക്കുന്നു , സ്ത്രീകളുടെ ആർത്തവത്തെ കുറിച്ച് എന്തിനാണ് രാജ്യം ചർച്ച ചെയ്യുന്നത് . ഇതൊരു തരം മദ്യമോ ഭക്ഷണപാനീയമോ ഒന്നുമല്ല . അത് അറപ്പുളവാക്കുന്നവയെന്നാണ് ഏവരുടെയും ചിന്താഗതി . ഞങ്ങൾ സ്ത്രീകൾ എന്തിനാണ് ഇതിനെക്കുറിച്ച് പറയേണ്ടി വരുന്നത് .


ചെറുകിട നിക്ഷേപങ്ങൾക്കുള്ള പലിശ നിരക്ക് കുറച്ചു . ചെറുകിട നിക്ഷേപ പദ്ധതികളായ പിപിഎഫ് , കിസാൻ വികാസ് പത്ര , സുകന്യ സമൃദ്ധി പദ്ധതികൾക്കാണ് . 1 ശതമാനം പലിശ നിരക്ക് കുറച്ചിട്ടുള്ളത് . ജനുവരി - മാർച്ച് കാലയളവിനെ അപേക്ഷിച്ച് ഏപ്രിൽ - ജൂൺ കാലയളവിൽ . 1 ശതമാനമാണ് പലിശ നിരക്ക് കുറയുക . കേന്ദ്ര ധനകാര്യ മന്ത്രാലയം പുറത്തിറക്കിയ വിജ്ഞാപനത്തിലാണ് ഇക്കാര്യം വ്യക്തമാക്കുന്നത് . ഏപ്രിൽ ഒന്നുമുതലാണ് പുതിയ നിരക്കുകൾ പ്രാബല്യത്തിൽ വരുന്നത് . നിലവിൽ എട്ട് ശതമാനം പലിശ നിരക്ക് ഈടാക്കുന്ന പബ്ലിക് പ്രൊവിഡന്റ് ഫണ്ടിന്റെ പലിശ ഇതോടെ 7.9 ശതമാനമായി മാറും . കിസാൻ വികാസ് പത്രയ്ക്ക് 7.6 ശതമാനവും അഞ്ച് വർഷത്തേയ്ക്കുള്ള മുതിർന്ന പൌരന്മാർക്കുള്ള നിക്ഷേപത്തിന് 8.4 ശതമാനവും പലിശ നിരക്ക് നിർണയിച്ചിട്ടുണ്ട് . എന്നാൽ സേവിംഗ്സ് അക്കൌണ്ടുകൾക്ക് പ്രതിവർഷം 4 ശതമാനം വർധനവുണ്ടാകും . കഴിഞ്ഞ ഏപ്രിൽ മുതൽ ചെറുകിട നിക്ഷേപങ്ങളുടെ പലിശ നിരക്ക് മൂന്ന് മാസം കൂടുമ്പോഴാണ് പുതുക്കി നിശ്ചയിക്കാറുള്ളത് . എന്നാൽ അഞ്ച് വർഷത്തെ നാഷണൽ സേവിംഗ്സ് സർട്ടിഫിക്കറ്റുള്ളവർക്ക് പിപിഎഫിന് 7.9 ശതമായിരിക്കും പലിശ നിരക്കെന്നും കേന്ദ്ര ധനകാര്യ മന്ത്രാലയം നിർദേശിക്കുന്നു . കേന്ദ്രസർക്കാരിന്റെ ചെറുകിട നിക്ഷേപ പദ്ധതിയുടെ ആനുകൂല്യങ്ങൾ ലഭിക്കുന്നതിനായി ഇവ സർക്കാർ ബോണ്ടുകളുമായി ബന്ധിപ്പിക്കണമെന്നും കേന്ദ്രസർക്കാർ വിജ്ഞാപനത്തിൽ ചൂണ്ടിക്കാണിക്കുന്നു .


ബിഎസ്ഇ സെൻസെക്സ് , നിഫ്റ്റി എന്നിവയുടെ ഓഹരികൾ തിങ്കളാഴ്ച ഉയർന്നു . ഹെൽത്ത്കെയർ , ബാങ്കിങ് ഓഹരികൾ നേട്ടമുണ്ടാക്കി . ഐസിഐസിഐ ബാങ്കിന്റെ എക്സിക്യൂട്ടീവ് കമ്പനികളുടെ സെപ്തംബർ , ത്രൈമാസ ഫലം പുറത്തുവിട്ടതിനു ശേഷം എട്ട് ശതമാനത്തിന്റെ വർധനയുണ്ടായി . ഒടുവിൽ വിവരം ലഭിക്കുമ്പോൾ മുംബൈ സ്റ്റോക്ക് എക്സചേഞ്ച് 180 പോയിൻറ് ഉയർന്ന് 33,523 ൽ വ്യാപാരം പുരോഗമിക്കുന്നു . ദേശീയ ഓഹരി സൂചികയായ എൻഎസ്ഇ 30 പോയിൻറ് ഉയർന്ന് നിലവിൽ 10,059 ൽ വ്യാപാരം തുടരുന്നു . ആക്സിസ് ബാങ്ക് ഓഹരികൾ എൻഎസ്ഡിഎൽ ഓഹരികൾ വിറ്റഴിക്കാൻ അഞ്ചു ശതമാനം കൂടി . ആഗോള വിപണികളിലെ തിരിച്ചടിയുടെ സൂചനകൾ വിപണിയെ സഹായിക്കുന്നുണ്ട് . ഏഷ്യൻ ഓഹരി വിപണികൾ തിങ്കളാഴ്ച രാവിലെ മികച്ച മുന്നേറ്റം കാഴ്ചവച്ചു . കോർപ്പറേറ്റ് വരുമാനവും ആഗോള സാമ്പത്തിക വളർച്ചയിൽ മന്ദഗതിയിലായിരുന്നു .


തുടർച്ചയായ ഇടിവിനുശേഷം സ്വർണത്തിന് വില കൂടിയപ്പോൾ ജനങ്ങൾ വീണ്ടും പ്രതിസന്ധിയിലായിരുന്നു . പിന്നീട് സ്വർണം വാങ്ങാമെന്ന് കരുതിയിരുന്നവർക്കാണ് പണി കിട്ടിയത് . എന്നാൽ , നിങ്ങൾ വിഷമിക്കേണ്ട . സ്വർണ വില വീണ്ടും കുറഞ്ഞിരിക്കുകയാണ് . സ്വർണത്തിന് വില കുറഞ്ഞു എന്നു കേൾക്കുമ്പോൾ വാങ്ങുന്നില്ലെങ്കിലും ചിലർക്കിതു ഒരാശ്വാസമാണ് . മലയാളികൾ വീണ്ടും കൂട്ടത്തോടെ ജ്വല്ലറിയിലേക്ക് പോകാൻ തുടങ്ങി എന്നു തന്നെ പറയാം . സ്വർണം പവന് 80 രൂപ കുറഞ്ഞ് 19,840 രൂപയായി . ഗ്രാമിന് പത്തുരൂപ കുറഞ്ഞ് 2,480 രൂപയിലുമെത്തി . രാജ്യാന്തര വിപണിയിൽ ഉണ്ടായ മാറ്റമാണ് ആഭ്യന്തര വിപണിയിലും പ്രകടമായത് . എന്നാൽ , കുറഞ്ഞെന്നു കരുതി സ്വർണം വാങ്ങി കൂട്ടാൻ വരട്ടെ . . ഇനിയും സ്വർണ വില കുറഞ്ഞാലോ . . കാരണം , ബുധനാഴ്ച സ്വർണത്തിന്റെ വില 19,920 ആയിരുന്നു . ഇതിൽ നിന്നാണ് 19840ൽ എത്തിയത് . ഇനിയും സ്വർണ വില കുറയുമെന്നാണ് പ്രതീക്ഷിക്കുന്നത് . കഴിഞ്ഞ മാസങ്ങളിൽ സ്വർണ വില 18,000ത്തിനു അടുത്തു എത്തിയിരുന്നല്ലോ . അതുകൊണ്ടു തന്നെ സ്വർണ വിലയിൽ ഇനിയും ചാഞ്ചാട്ടം പ്രതീക്ഷിക്കാം . രാജ്യാന്തര വിപണിയിൽ സ്വർണം ഔൺസിന് 5.90 ഡോളർ കുറഞ്ഞ് 1143.04 ഡോളറിലുമെത്തി . ഇന്ത്യയിലെ വിവിധ നഗരങ്ങളിലുള്ള സ്വർണ വില അറിയാൻ ഈ ലിങ്ക് ക്ലിക്ക് ചെയ്യൂ . . . .


ഇംഗ്ലണ്ടിനെതിരേ നാലാം ടെസ്റ്റിൽ വിജയത്തിനായി ഇന്ത്യ പൊരുതുന്നു . 245 റൺസ് വിജയലക്ഷ്യത്തിലേക്ക് ബാറ്റേന്തിയ ഇന്ത്യ നാലാം ദിവസം 55 ഓവർ പിന്നിടുമ്പോൾ അഞ്ചിന് 140 എന്ന നിലയിലാണ് . അജിൻക്യ രഹാനെ ( 47 ) , ഋഷഭ് പന്ത് ( 11 ) എന്നിവരാണ് ക്രീസിൽ . ശിഖർ ധവാൻ ( 17 ) , കെ . എൽ . രാഹുൽ ( 0 ) , ചേതേശ്വർ പൂജാര ( 5 ) , വിരാട് കോലി ( 58 ) , ഹാർദിക് പാണ്ഡ്യ എന്നിവരാണ് പുറത്തായത് . വിജയലക്ഷ്യവുമായി ബാറ്റിങ് ആരംഭിച്ച ഇന്ത്യയുടെ മൂന്ന് വിക്കറ്റുകൾ പൊടുന്നനെ നഷ്ടമായി . അപ്പോൾ 22 റൺസ് മാത്രമാണ് സ്കോർ ബോർഡിലുള്ളത് . എ്ന്നാൽ പിന്നീട് ഒത്തുച്ചേർന്ന് കോലിയും രഹാനെയും ഇന്ത്യയെ മുന്നോട്ട് നയിച്ചു . സൂക്ഷ്മതയോടെ ബാറ്റേന്തിയ ഇരുവരും അഞ്ചാം വിക്കറ്റിൽ 101 റൺസ് കൂട്ടിച്ചേർത്തു . എന്നാൽ കോലിയെ മടക്കി അയച്ച് മൊയീൻ അലി ഇംഗ്ലണ്ടിന് ബ്രേക്ക്ത്രൂ നൽകി . നാല് ഫോർ ഉൾപ്പെടെയാണ് കോലി 58 റൺസെടുത്തത് . പിന്നാലെ എത്തിയ പാണ്ഡ്യക്കും പിടിച്ച് നിൽക്കാൻ സാധിച്ചില്ല . സ്റ്റോക്സിന്റെ പന്തിൽ റൂട്ടിന് ക്യാച്ച് നൽകി മടങ്ങി . അഞ്ച് വിക്കറ്റുകൾ മാത്രം കൈയ്യിലിരിക്കെ ടെസ്റ്റ് ആവേശകരമായ അന്ത്യത്തിലേക്കാണ് പോകുന്നത് . രഹാനെ - പന്ത് കൂട്ടുക്കെട്ട് ഇന്ത്യയെ സംബന്ധിച്ചിടത്തോളം പ്രധാനപ്പെട്ടതാണ് . അശ്വിൻ മാത്രമാണ് ഇനി ബാറ്റിങ്ങിന് ഇറങ്ങാനുള്ളതിൽ വിശ്വസിക്കാവുന്ന താരം . ഇംഗ്ലണ്ടിന് വേണ്ടി ജയിംസ് ആൻഡേഴ്സൺ രണ്ടും സ്റ്റുവർട്ട് ബ്രോഡ് , മൊയീൻ അലി , ബെൻ സ്റ്റോക്സ് എന്നിവർ ഓരോ വിക്കറ്റും വീഴ്ത്തി . നേരത്തെ , രണ്ടാം ഇന്നിങ്സിൽ ഇംഗ്ലണ്ട് 271 റൺസിന് എല്ലാവരും പുറത്തായി . എട്ടിന് 260 എന്ന നിലയിൽ നാലാം ദിനം ആരംഭിച്ച ഇംഗ്ലണ്ടിന് ശേഷിച്ച വിക്കറ്റുകൾ 11 റൺസിനിടെ നഷ്ടമായി . നേരിട്ട ആദ്യ പന്തിൽ തന്നെ സ്റ്റുവർട്ട് ബ്രോഡ് മടങ്ങി . പിന്നാലെ 46 റൺസെടുത്ത സാം കുറാൻ റണ്ണൌട്ടായി . മുഹമ്മദ് ഷമിക്ക് നാല് വിക്കറ്റുണ്ട് . ഇശാന്ത് ശർമ രണ്ടും ആർ . അശ്വിൻ , ജസ്പ്രീത് ബുംറ എന്നിവർ ഓരോ വിക്കറ്റും വീഴ്ത്തി . 69 റൺസെടുത്ത ജോസ് ബട്ലറാണ് ഇംഗ്ലണ്ടിന്റെ ടോപ് സ്കോറർ . ക്യാപ്റ്റൻ ജോ റൂട്ട് ( 48 ) , ബെൻ സ്റ്റോക്സ് ( 30 ) എന്നിവരും ഭേദപ്പെട്ട പ്രകടനം പുറത്തെടുത്തു . നേരത്തെ , ആദ്യ ഇന്നിംഗ്സിൽ ഇംഗ്ലണ്ട് ഉയർത്തിയ 246 റൺസിനെതിരെ ഇന്ത്യ 273 റൺസ് കുറിച്ചിരുന്നു . ചേതേശ്വർ പൂജാരയുടെ പുറത്താകാതെയുള്ള സെഞ്ചുറിയാണ് ഇന്ത്യക്ക് ആദ്യ ഇന്നിംഗ്സ് ലീഡ് സമ്മാനിച്ചത് .


സംസാരത്തിനിടെ ഫോൺ പൊട്ടിത്തെറിച്ചെന്ന നാർത്തകൾ ഈയിടെ വർദ്ധിക്കുന്നുണ്ട് . രണ്ട് ദിവസം മുമ്പാണ് ഹോട്ടലിൽ ഭക്ഷണം കഴിക്കുന്നതിനിടെ പുകയുന്ന ഫോൺ വലിച്ചെറിയുന്ന യുവാവിന്റെ ദൃശ്യങ്ങൾ പുറത്ത് വന്നത് . ഇതിന് പിന്നാലെയാണ് സമാന സംഭവം കേരളത്തിലും നടന്നു . കായംകുളത്താണ് സംഭവം . മേശപ്പുറത്ത് വച്ചിരുന്ന ഫോൺ പുകഞ്ഞ് കത്തി പൊട്ടിത്തെറിക്കുകയായിരുന്നു . ഷവോമി നോട്ട് 4 ഫോണാണ് പൊട്ടിത്തെറിച്ചത് . അസ്ലാം നാസർ എന്ന യുവാവിന്റെ ഫോൺ പൊട്ടിത്തെറിച്ചെന്ന് പരാതി . സാധാരണ രീതിയിൽ ചാർജ്ജിംഗ് സമയത്താണ് ഫോൺ പൊട്ടിത്തെറി സംഭവിക്കാറ് എന്ന അനുഭവത്തിൽ നിന്ന് വ്യത്യസ്തമായി വെറുതെ വച്ച ഫോൺ ആണ് പൊട്ടിത്തെറിച്ചതെന്ന് അസ്ലാം വിശദമാക്കുന്നു . ഓൺലൈൻ വഴി 11 മാസം മുൻപ് വാങ്ങിയ ഫോൺ ആണ് പൊട്ടിത്തെറിച്ചത് . ശ്രീബുദ്ധ കോളേജിലെ കമ്പ്യൂട്ടർ സയൻസ് എഞ്ചിനീയറിംഗ് വിദ്യാർത്ഥിയാണ് അസ്ലാം . നിർമിച്ച തിയതി 2017 ജൂണിൽ എന്നാണ് ഫോണിൽ രേഖപ്പെടുത്തിയിട്ടുള്ളത് . കമ്പനിക്കെതിരെ നിയമനടപടി സ്വീകരിക്കാനുള്ള നീക്കത്തിലാണ് യുവാവ് . ഇത് ആദ്യമായല്ല ഷവോമി ഫോണുകൾ പൊട്ടിത്തെറിക്കുന്ന വാർത്തകൾ പുറത്ത് വരുന്നത് .


സെപ്തംബർ 7നാണ് ഐഫോൺ 7 ആപ്പിൾ പുറത്തിറക്കാൻ ഇരിക്കുന്നത് . അതിനായി ടെക് ലോകം കാത്തിരിക്കുകയാണ് . വില എത്രയാകും എന്നതാണ് എല്ലാവരും ഉറ്റുനോക്കുന്ന ഒരു കാര്യം . ആപ്പിൾ ഐഫോണിൻറെ പുതിയ വിലകൾ ചൈനയിൽ ചോർന്നു . ചൈനീസ് സോഷ്യൽ മീഡിയയിലാണ് വിവരങ്ങൾ എത്തിയത് . ഉടൻ ഇറങ്ങുന്ന ആപ്പിൾ ഐഫോൺ 7 ൻറെ പതിപ്പുകളായ 32ജിബി , 128ജിബി , 256 ജിബി എന്നീ ഫോണുകളുടെ വിലയാണ് ഇപ്പോൾ പുറത്തുവന്നിരിക്കുന്നത് . വില ഇങ്ങനെ , ഐഫോൺ 7ന് ഒപ്പം ഐഫോൺ 7 പ്ലസും ഇറങ്ങുന്നുണ്ട് അതിൻറെ വിലകളും പുറത്തുവന്നിട്ടുണ്ട് . ആ വിലകൾ ഇവിടെ ,


കാളപ്പോര് വിദഗ്ധൻ വിക്ടർ ബാരിയോക്ക് കാളയുടെ കുത്തേറ്റ് ദാരുണാന്ത്യം . സ്പെയിനിലെ ടെറുലിൽ കാളപ്പോരിനിടെ കുത്തേറ്റ് വീണ ബാരിയോയെ ആശുപത്രിയിലെത്തിച്ചെങ്കിലും ജീവൻ രക്ഷിക്കാനായില്ല . സ്പെയിനിൽ ഈ നൂറ്റാണ്ടിൽ കാളപ്പോരിൽ കുത്തേറ്റ് മരിക്കുന്ന ആദ്യത്തെ ആളാണ് 29 കാരനായ വിക്ടർ ബാരിയോ . മത്സരത്തിന്റെ തത്സമയസംപ്രേഷണത്തിനിടെ ലോകം ഞെട്ടലോടെ കണ്ടത് ബാരിയോയുടെ നെഞ്ചിൽ കൊമ്പിറക്കുന്ന മത്സരക്കാളയെയായിരുന്നു . പോര് മുറുകിയപ്പോൾ കാള , ബാരിയോയെ കൊമ്പിൽ കോർക്കുകയായിരുന്നു . 2010 മുതൽ കാളപ്പോരിനിറങ്ങിയ ബാരിയോ , ചുരുങ്ങിയ കാലം കൊണ്ടുതന്നെ ഈ രംഗത്ത് ഏറെ പ്രശസ്തിയും നേടിയിരുന്നു . അതിനിടെ , വലൻസിയയിൽ കാളപ്പോര് കാണാനെത്തിയയാളും കുത്തേറ്റ് മരിച്ചതായി റിപ്പോർട്ടുണ്ട് . പാംപ്ലോണയിൽ നടക്കുന്ന സാൻ ഫെർമിൻ ഫെസ്റ്റിവലിനിടെ 13 പേർക്കാണ് കാളപ്പോരിനിടെ ഗുരുതരമായി പരിക്കേറ്റത് . കഴിഞ്ഞ വർഷം പ്രശസ്ത കാളപ്പോരുകാരൻ ഫ്രാൻസിസ് റിവാരോക്ക് മാരകമായി പരിക്കേറ്റിരുന്നു . പ്രതിവർഷം 2000 കാളപ്പോരുകളെങ്കിലും സ്പെയിനിൽ നടക്കുന്നുണ്ട് . അപകടങ്ങളുടെ പശ്ചാത്തലത്തിൽ സ്പെയിനിൽ പലയിടങ്ങളിലും കാളപ്പോരിന് നിയന്ത്രണമുണ്ടെങ്കിലും മരണനിരക്ക് ഓരോ വർഷവും ഗണ്യമായി കൂടുന്നത് സ്പാനിഷ് ജനതയെ ആശങ്കയിലാഴ്ത്തിയിരിക്കുകയാണ് .


ദിലീഷ് പോത്തനും ഫഹദ് ഫാസിലും ഒന്നിച്ച ' തൊണ്ടി മുതലും ദൃക്സാക്ഷിയും ' മികച്ച പ്രതികരണം നേടി പ്രദർശനം തുടരുകയാണ് . സിനിമയെ പ്രശംസിച്ച് ബി ഉണ്ണിക്കൃഷ്ണൻ ഫേസ്ബുക്കിൽ കുറിപ്പെഴുതി . ബി ഉണ്ണിക്കൃഷ്ണന്റെ ഫേസ്ബുക്ക് പോസ്റ്റ് ‘മറ്റു പലരേയും പോലെ , ഞാനും ഏറെ ആവേശത്തോടെ , പ്രതീക്ഷയോടെ കാണാൻ കാത്തിരുന്ന ചിത്രമാണ് , " തൊണ്ടിമുതലും ദൃക്സാക്ഷിയും . " കണ്ടു . ഇഷ്ടമായി , വളരെയധികം . ലളിതമായ ഒരു കഥ . വളരെ റിയലിസ്റ്റിക്കായ ആഖ്യാനം , അഭിനേതാക്കളുടെ ഗംഭീരപ്രകടനം , മികച്ച സാങ്കേതിക ഘടകങ്ങൾ , രാജീവ് രവിയുടെ ഛായാഗ്രഹണം , സജിയുടെ തിരക്കഥ , ശ്യാം പുഷ്ക്കരന്റെ സർഗ്ഗാത്മക ഇടപെടൽ , സർവ്വോപരി ദിലീഷ് പോത്തന്റെ ആവിഷ്ക്കാര മികവ് . . . നമ്മുടെ നിയമവ്യവസ്ഥയെ ഇത്ര ഫലപ്രദമായി ' സ്പൂഫ് ' ചെയ്യുകയും , കുറ്റം / വിചാരണ / ശിക്ഷ എന്നീ സംവർഗ്ഗങ്ങളെ നിശിതമായ ഹാസ്യത്തിലൂടെ അപനിർമിക്കുകയും ചെയ്യുന്ന ഒരു സിനിമ അടുത്ത കാലത്ത് കണ്ടിട്ടില്ല . മജിസ്ട്രേറ്റിന്റെ മകൻ ആർത്തിപിടിച്ച് ഭക്ഷണം കഴിക്കുന്നതിനെ പരിഹസിക്കുന്ന പൊലിസുകാരനോട് , " കളിയാക്കല്ലേ , സാറെ , ഈ പ്രായത്തിൽ നല്ല വിശപ്പ് കാണുമെന്നു " ( യഥാർത്ഥ വാചകങ്ങൾ ഇതാവണമെന്നില്ല , ഓർമ്മയിൽ നിന്നെഴുതുന്നത് ) പറയുന്ന കള്ളൻ , തിരക്കഥയിലെ ഒരു ' brilliant stroke ' ആണ് . ആ ഒരു ചെറിയ സ്പർശ്ശത്തിലൂടെ കള്ളന്റെ യാതനാഭരിതമായ ഭൂതം മാത്രമല്ല , കള്ളന്മാരെ ഉണ്ടാക്കുന്ന വിശപ്പിന്റെ രാഷ്ട്രീയം കൂടിയാണ് വെളിപ്പെടുന്നത് . ഇങ്ങനെ എത്രയോ മുഹൂർത്തങ്ങളുണ്ട് , ഈ സിനിമയിൽ . സുരാജും നായികയായ നിമിഷയും അലൻസിയറും മാത്രമല്ല , പൊലീസുകാരായ പുതിയ അഭിനേതാക്കളെല്ലാം തകർത്തു . ഫഹദ് ! ഒന്നും പറയാനില്ല . അയാളുടെ അഭിനയത്തിന്റെ തികവ് എഴുതി വിശദമാക്കേണ്ട ഒന്നല്ല ; അത് , കണ്ടറിയേണ്ട ഒന്നാണ് . നിർമാതാവ് സന്ദീപിനും , കൂട്ടാളിക്കും അഭിനന്ദനങ്ങൾ . പ്രിയ ദിലീഷ് പോത്തൻ , എന്റെ സ്നേഹം , ആദരവ് , ആശ്ലേഷം . ’


നായകന്മാരേക്കാളോ അല്ലെങ്കിൽ അവർക്കൊപ്പമോ സ്ഥാനമുള്ള നായികയാണ് നയൻതാര . നയൻതാരയുടെ നായകനാകുക എന്നത് പല താരങ്ങളുടെയും സ്വപ്നവുമാണ് . പ്രേക്ഷകർ കാത്തിരുന്ന നയൻസ് ചിത്രമാണ് വേലൈക്കാരൻ . ശിവകാർത്തികേയനും നയൻതാരയും ഒന്നിക്കുന്ന ആക്ഷൻ ത്രില്ലർ ചിത്രമാണ് വേലൈക്കാരൻ . പ്രണയാതുരമായ ദൃശ്യങ്ങളുമായി നയൻതാരയുടെ വേലൈക്കാരനിലെ ആദ്യ ഗാനം പുറത്തിറങ്ങി . പാട്ടിനെ ആരാധകർ ഇതിനോടകം തന്നെ സ്വീകരിച്ചു കഴിഞ്ഞു . ഒറ്റ രാത്രികൊണ്ട് 11 ലക്ഷം പേരാണ് ഗാനം കണ്ടത് . അനിരുദ്ധ് രവിചന്ദർ ഈണമിട്ട ഇരൈവ എന്ന ഗാനമാണിത് . മനോഹരമായ ഈണവും ദൃശ്യങ്ങളും പ്രേക്ഷകരെ പിടിച്ചിരുത്തിയതിൽ അത്ഭുതമില്ല . അനിരുദ്ധ് രവിചന്ദറും ജോണിത ഗാന്ധിയും ചേർന്ന് പാടുന്ന രംഗങ്ങളും വീഡിയോയിലുണ്ട് .


ഗുജറാത്തും സൌരാഷ്ട്രയും ഉൾപ്പെടുന്ന മരണഗ്രൂപ്പിൽ നിന്ന് ക്വാർട്ടറിലെത്തുക എന്നത് കേരളത്തെ സംബന്ധിച്ചിടത്തോളം കടുപ്പമായിരുന്നു . എന്നാൽ ഈ സീസണിൽ കളിച്ച ആറു കളികളിൽ അഞ്ചിലും വിജയക്കൊടി പാറിച്ചാണ് കേരളം ക്വാർട്ടറിലെത്തിയത് . കളിക്കാരെ അവരുടെ സ്വാഭാവിക കളി പുറത്തെടുക്കാനും ഒപ്പം ആസ്വദിച്ചു കളിക്കാനും അവസരമൊരുകുക എന്നതായിരുന്നു പരിശീലകനെന്ന നിലയിൽ വാട്മോർ ചെയ്തതെന്ന് കേരളത്തിന്റെ ക്യാപ്റ്റൻ സച്ചിൻ ബേബി നേരത്തെ വ്യക്തമാക്കിയിരുന്നു . അതുതന്നെയാണ് സഞ്ജു ഉൾപ്പെടെയുള്ള താരങ്ങളുടെ പ്രകടനത്തിലും പ്രതിഫലിച്ചത് . കഴിഞ്ഞ സീസണിൽ ഒന്നാം ഇന്നിംഗ്സ് ലീഡ് നേടിയിട്ടും കൂടുതലും സമനിലകളായിരുന്നു കേരളത്തെ കാത്തിരുന്നതെങ്കിൽ ഇത്തവണ അത് വിജയമാക്കി മാറ്റാനായി എന്നതാണ് വാട്മോറിന്റെ വിജയം . 1996ലെ ലോകകപ്പിൽ ശ്രീലങ്കയെപ്പോലൊരു ടീമിനെ ലോകചാമ്പ്യൻമാരാക്കിയ വാട്മോറിന്റെ തന്ത്രജ്ഞത കേരളത്തെ ഇന്ത്യൻ ക്രിക്കറ്റിന്റെ എലൈറ്റ് ഗ്രൂപ്പിലേക്ക് ഉയർത്തിയിരിക്കുന്നു . സക്സേന എന്ന സക്സസ് മന്ത്രം ആറ് മത്സരങ്ങളിൽ നിന്ന് 15.15 പ്രഹരശേഷിയിൽ 38 വിക്കറ്റ് സ്വന്തമാക്കിയ സക്സേന ഈ സീസണിലെ വിക്കറ്റ് വേട്ടക്കാരിൽ ഒന്നാമനാണ് . 31 വിക്കറ്റുള്ള മുൻ ഇന്ത്യൻ താരം പിയൂഷ് ചൌള ആണ് രണ്ടാം സ്ഥാനത്ത് . ആറു കളികളിൽ 60 റൺസ് ശരാശരിയിൽ 482 റൺസാണ് സക്സേന അടിച്ചെടുത്തത് . സക്സേനക്കൊപ്പം തന്നെ റോഹൻ പ്രേമിന്റെ പ്രകടനവും കേരളത്തിന്റെ മുന്നേറ്റത്തിൽ നിർണായകമായി . സഞ്ജു റീ ലോഡഡ് ആറ് മത്സരങ്ങളിൽ നിന്ന് 57.70 ശരാശരിയിൽ 577 റൺസാണ് സഞ്ജുവിന്റെ സമ്പാദ്യം . ദേശീയതലത്തിൽ റൺവേട്ടയിൽ ഒമ്പതാമനാണ് സഞ്ജു . ഹരിയാനക്കെതിരായ അവസാന മത്സരത്തിൽ ബാറ്റുകൊണ്ട് തിളങ്ങിയില്ലെങ്കിലും അഞ്ച് ക്യാച്ചുകളുമായി സഞ്ജു വിക്കറ്റിന് പിന്നിൽ മികവുകാട്ടി . ഈ പ്രകടനങ്ങൾ വൈകാതെ ടെസ്റ്റ് ടീമിലോ ഏകദിന ടീമിലോ സഞ്ജുവിനെ എത്തിക്കുമെന്ന് പ്രതീക്ഷിക്കുന്നവരാണ് ആരാധകരേറെയും . ചരിത്രനേട്ടം കേരളത്തിന് സമ്മാനിക്കുന്നത് കേരളത്തിന് ഇത് വെറുമൊരു ക്വാർട്ടർ പ്രവേശനം മാത്രമല്ല . ഇന്ത്യൻ ക്രിക്കറ്റിലെ അതികായർ മാത്രം ഇരിക്കുന്ന നടുത്തളത്തിലേക്ക് കസേര വലിച്ചിട്ടിരിക്കാൻ ലഭിച്ച സുവർണാവസരം കൂടിയാണ് . മുംബൈയെയും തമിഴ്നാടിനെയും കർണാടകയെയും പോലുള്ള വമ്പൻ ടീമുകൾ മാത്രം മാറ്റുരയ്ക്കുന്ന നോക്കൌട്ട് റൌണ്ടിൽ നടത്തുന്ന പ്രകടനം സഞ്ജു അടക്കമുള്ള താരങ്ങൾക്കുമേൽ ദേശീയ സെലക്ടർമാരുടെ കൂടുതൽ ശ്രദ്ധപതിയാൻ ഇടയൊരുക്കും . ഒപ്പം ടിനുവിനും ശ്രീശാന്തിനും സഞ്ജുവിനും ശേഷം വളർന്നുവരുന്ന കേരളത്തിലെ താരങ്ങൾക്ക് ഇന്ത്യൻ ടീമും ഐപിഎല്ലും സ്വപ്നം കാണാനുള്ള സാധ്യതയും തുറക്കും .


ര ഞ്ജി ട്രോ ഫി ക്രി ക്ക റ്റി ൽ സൌ രാ ഷ്ട്ര യ്ക്കെ തി രെ മൂ ന്നാം ദി ന ത്തി ൽ കേ ര ളം മി ക ച്ച നി ല യി ൽ . സ ഞ്ജു സാം സ ണി ൻറെ ത ക ർ പ്പ ൻ പ്ര ക ട ന ത്തി ൻറെ ബ ല ത്തി ൽ കേ ര ളം ഒടുവിൽ 314/3 എ ന്ന നി ല യി ലാ ണ് . 141 റ ൺ സു മാ യി സ ഞ്ജു വും 65 റ ൺ സു മാ യി അ രു ൺ കാ ർ ത്തി ക്കു മാ ണ് ക്രീ സി ൽ . കേ ര ള ത്തി നി പ്പോ ൾ 307 റ ൺ സി ൻറെ ലീ ഡു ണ്ട് . മ ത്സ ര ത്തി ൽ കേ ര ളം ഒ ന്നാം ഇ ന്നിം ഗ്സി ൽ ലീ ഡ് വ ഴ ങ്ങി യി രു ന്നു . കേ ര ള ത്തി ൻറെ ആ ദ്യ ഇ ന്നിം ഗ്സ് സ്കോ ർ ആ യ 225 റ ൺ സ് പി ന്തു ട ർ ന്ന സൌ രാ ഷ്ട്ര 232 റ ൺ സ് എ ടു ത്ത് നി ർ ണാ യ ക മാ യ ഏ ഴു റ ൺ സി ൻറെ ലീ ഡ് നേ ടി . റോ ബി ൻ ഉ ത്ത പ്പ യു ടെ 86 റ ൺ സ് ആ ണ് സൌ രാ ഷ്ട്ര യു ടെ ഇ ന്നിം ഗ്സി നു ക രു ത്താ യ ത് . സ്നെ ൽ എ സ് . ചൌ ഹാ ൻ 30 റ ൺ സും ജെ . ഉ നാ ത്ക ത് 26 റ ൺ സും നേ ടി . കേ ര ള ത്തി നു വേ ണ്ടി സി ജോ മോ ൻ ജോ സ ഫ് നാ ലു വി ക്ക റ്റും ബേ സി ൽ ത ന്പി മൂ ന്നു വി ക്ക റ്റും നേ ടി .


ശതാബ്ദി കോപ്പ അമേരിക്ക ഫുട്ബോൾ ടൂർണമെന്റിൽ ഉറുഗ്വേയെ ഒരു ഗോളിന് തോൽപ്പിച്ച വെനസ്വേല ക്വാർട്ടറിൽ കടന്നു . സുവാരസിനെ കരയ്ക്കിരുത്തി ഇറങ്ങിയ ഉറുഗ്വായ് തുടക്കം മുതൽ ഒടുക്കം വരെ അവസരങ്ങൾ കളഞ്ഞുകളിച്ചശേഷമാണ് തുടർച്ചയായ രണ്ടാം തോൽവി വഴങ്ങി കോപ്പയിൽ നിന്ന് പുറത്തേക്കുള്ള വഴി കണ്ടത് . ആദ്യ മത്സരത്തിൽ മെക്സിക്കോയോട് തോൽവി ഏറ്റുവാങ്ങിയ ഉറുഗ്വയ്ക്ക് ക്വാർട്ടർ സാധ്യത നിലനിർത്താൻ ജയം അനിവാര്യമായിരുന്നു . കളിയുടെ ഗതിക്കെതിരെ 36 - ാം മിനിറ്റിൽ ശലോമോൻ റാൻഡനാണ് വെനസ്വേലയുടെ വിജയ ഗോൾ നേടിയത് . റാൻഡൻ തന്നെയാണ് കളിയിലെ കേമൻ . പരിക്ക്മൂലം ലൂയിസ് സുവാരസിനെ കരയ്ക്കിരുത്തി കളിച്ചിട്ടും കളിയിൽ തുടക്കം മുതൽ ഉറുഗ്വായ്ക്ക് തന്നെയായിരുന്നു മേധാവിത്വം . എന്നാൽ ലഭിച്ച അവസരങ്ങളെല്ലാം കളഞ്ഞുകുളിച്ച എഡിസൻ കവാനിക്കും സ്റ്റുവാനിക്കും ഉറുഗ്വായെ വിജയവര കടത്താനായില്ല . സുവാരസ് ഉണ്ടായിരുന്നെങ്കിൽ ഉറുഗ്വേ ആരാധകർ ചിന്തിച്ചുപോയെങ്കിൽ അവരെ കുറ്റം പറയാനാവില്ല . കളിയുടെ ഗതിക്കെതിരെ വെനസ്വേലയുടെ ഗ്വെര 40 വാര അകലെ നിന്ന് അടിച്ച ഒരു ലോംഗ് റേഞ്ചറാണ് ഉറുഗ്വേയുടെ ഹൃദയം തകർത്തത് . സ്ഥാനം തെറ്റി നിൽക്കുകയായിരുന്ന ഉറുഗ്വ ഗോൾ കീപ്പർ മുസ്ലേര വലതുവിംഗിൽ നിന്ന് ഉയർന്നുവന്ന പന്ത് കുത്തി അകറ്റിയെങ്കിലും ബാറിൽ തട്ടി താഴെ വീണ പന്ത് വീണ്ടും വലയ്ക്കുള്ളിലാക്കി റോൻഡൻ ഉറുഗ്വയെ ഞെട്ടിച്ചു . അപ്രതീക്ഷിത ഗോളിന്റെ സമ്മർദ്ദത്തിൽ ആക്രമണം ശക്തമാക്കിയ ഉറുഗ്വയ്ക്ക് പക്ഷെ ഗോൾ മാത്രം നേടാനായില്ല . ലോംഗ് റേഞ്ചറുകളിലൂടെയും സെറ്റ്പീസുകളിലൂടെയുമാണ് അവർ ഗോളിലേക്ക് ലക്ഷ്യം വെച്ചത് . ഇതിനിടെ അപ്രതീക്ഷിത പ്രത്യാക്രമണങ്ങളിലൂടെ വെനസ്വേല ഉറുഗ്വയെ വിറപ്പിക്കുകയും ചെയ്തു . ഫൈനൽ വിസിലിന് തൊട്ടു മുമ്പ് സമനില ഗോളിന് ഉറുഗ്വയ്ക്ക് രണ്ട് തുറന്ന അവസരങ്ങൾ കൂടി ലഭിച്ചെങ്കിലും അതും ഗോളിലെത്തിക്കാൻ അവരുടെ മുന്നേറ്റ നിരയ്ക്കായില്ല . ഗോളടിക്കാൻ മറന്ന ഉറുഗ്വയെ കണ്ട് കരയ്ക്കിരുന്ന കരയാനെ സുവാരസിനായുള്ളു .


ഓണക്കാലത്തെ മദ്യവിൽപ്പനയിൽ വൻ കുറവ് . ഓണം സീസണിലെ പത്ത് ദിവസത്തെ വിൽപ്പന 516 കോടി രൂപയെന്ന് ബിവറേജസ് കോർപ്പറേഷന്റെ കണക്ക് . കഴിഞ്ഞ വർഷത്തേക്കാൾ 17 കോടി രൂപയുടെ കുറവാണ് വിൽപ്പനയിൽ സംഭവിച്ചിരിക്കുന്നത് . കഴിഞ്ഞ വർഷം തിരുവോണ ദിവസം ഉൾപ്പെടെ 533 കോടി രൂപയുടെ വിൽപ്പനയാണ് ബിവറേജസ് കോർപ്പറേഷൻ നേടിയത് . പ്രളയത്തെ തുടർന്ന് 270 ബിവറേജസ് ഔട്ട്ലെറ്റുകൾ ഉള്ളതിൽ 60 എണ്ണവും അടച്ചിരുന്നു . തിരുവോണ ദിനത്തിൽ ഔട്ട്ലെറ്റുകൾക്ക് അവധി കൂടി നൽകിയതോടെ കച്ചവടം ഗണ്യമായി കുറഞ്ഞു . ഉത്രാടത്തിന് 88 കോടി രൂപയുടെ മദ്യം വിറ്റു . അവിട്ടത്തിന് 59 കോടിയുടെ മദ്യവും ബെവ്കോ ഔട്ട്ലെറ്റുകൾ വഴി വിറ്റഴിച്ചു . ഓണക്കാലത്ത് ഇരിങ്ങാലക്കുടയിലാണ് ഏറ്റവും കുടുതൽ മദ്യം വിറ്റത് . 1 . 22 കോടി രൂപയുടെ മദ്യമാണ് ഇവിടെ വിറ്റഴിച്ചത് .


സർ ഡൊണാൾഡ് ബ്രാഡ്മാൻറെ ബാറ്റിംഗ് ശരാശരി 109.42 ആണെന്ന് പുതിയ പഠനം . ടെസ്റ്റിൽ ഓസീസ് ഇതിഹാസത്തിൻറെ ശരാശരി 99.94 എന്നായിരുന്നു ഇതുവരെ വിലയിരുത്തിയിരുന്നത് . കൊൽക്കത്തയിലെ ഇന്ത്യൻ ഇൻസ്റ്റിറ്റൂട്ട് ഓഫ് മാനേജ്മെൻറാണ് മികച്ച താരത്തെ കണ്ടെത്താൻ പഠനം നടത്തിയത് . സച്ചിനാണോ ബ്രാഡ്മാനാണോ മികച്ച താരമെന്ന ചോദ്യത്തിനും പഠനത്തിൽ ഉത്തരമായി . ബാറ്റിംഗ് ശരാശരി മാനദണ്ഡമാക്കി മികച്ച താരത്തെ കണ്ടെത്തുന്ന പരമ്പരാഗത ശൈലിയിൽ നിന്ന് വ്യത്യസ്തമാണ് ഈ പഠനം . ബാറ്റിംഗ് ശരാശരി , സ്ഥിരത , വ്യത്യസ്ത എതിർ ടീമുകളുമായുള്ള പ്രകടനം , ഇന്നിംഗ്സ് ദൈർഘ്യം , എന്നിവ പരിഗണിച്ചാണ് മികച്ച താരത്തെ കണ്ടെത്തുന്നത് . 50 മത്സരങ്ങളിലധികം കളിച്ച താരങ്ങളെയാണ് പഠനവിധേയമാക്കിയത് . സച്ചിനെക്കാൾ മികച്ച താരം ബ്രാഡ്മാൻ ആണെന്നാണ് പഠന നിഗമനം .


ആമസോൺ അലക്സയുമായി ഇനി മലയാളം അടക്കമുള്ള പ്രദേശിക ഭാഷകളിലും സംവദിക്കാൻ വഴിയൊരുങ്ങുന്നു . ഇംഗ്ലീഷിലുള്ള നിർദേശം മാത്രമാണ് അലക്സ നേരത്തെ സ്വീകരിച്ചിരുന്നത് . മലയാളം ഉൾപ്പെടെയുള്ള പ്രാദേശിക ഭാഷയിൽ നിർദേശങ്ങൾ കൈമാറാൻ സാധിക്കും . നിർമിത ബുദ്ധിയിൽ അധിഷ്ഠിതമായിരിക്കുന്ന ആമസോണിൻറെ ഡിജിറ്റൽ സഹായിയായ സ്പീക്കറാണ് അലക്സ . ആമസോണിന്റെ ഏറ്റവും നൂതന സാങ്കേതിക സംവിധാനമായ ക്ലിയോ സ്കിൽ ഉപയോഗിച്ചാകും ഇത് സാധ്യമാകുക . ക്ലിയോ സ്കില്ലിന്റെ സഹായത്തോടെ ആമസോണിന്റെ അലക്സ ഡിവൈസിനെ മലയാളം , തമിഴ് , ഹിന്ദി , കന്നഡ , തെലുങ്കു തുടങ്ങിയ ഇന്ത്യൻ പ്രാദേശിക ഭാഷകളും , സംസ്കാരവും ഉപയോക്താക്കൾക്ക് പഠിപ്പിക്കാൻ സാധിക്കും . ഭാവിയിൽ ക്രമേണ പ്രാദേശിക ഭാഷയിൽ തന്നെ മറുപടി നൽകാനും ക്ലിയോ സ്കിൽ അലക്സയെ പ്രാപ്തമാക്കും . ക്ലിയോ സ്കിൽ സംവിധാനം അലക്സ ആപ്പിലെ സ്കിൾ സെക്ഷനിലോ ആമസോൺ ഇക്കോ , അലക്സ ഡിവൈസിലോ ഇൻസ്റ്റാൾ ചെയ്യാൻ സാധിക്കുമെന്ന് ആമസോൺ അറിയിച്ചു .


ചൈ ന യു ടെ ലോം ഗ് മാ ർ ച്ച് - 5 വൈ2 റോ ക്ക റ്റ് വി ക്ഷേ പ ണം പ രാ ജ യ മെ ന്ന് റി പ്പോ ർ ട്ട് . ഔ ദ്യോ ഗി ക മാ ധ്യ മ മാ യ സി ൻ ഹു വ ന്യൂ സ് ഏ ജ ൻ സി യാ ണ് ഇ ക്കാ ര്യം റി പ്പോ ർ ട്ട് ചെ യ്ത ത് . സം ഭ വ ത്തെ ക്കു റി ച്ച് അ ന്വേ ഷ ണം പ്ര ഖ്യാ പി ച്ചി ട്ടു ണ്ട് . സ തേ ൺ ഹ യ്നാ നി ലു ള്ള വെ ൻ ചാം ഗ് വി ക്ഷേ പ ണ കേ ന്ദ്ര ത്തി ൽ നി ന്നും പ റ ന്നു യ ർ ന്ന റോ ക്ക റ്റ് പൊ ട്ടി ത്തെ റി ക്കു ക യാ യി രു ന്നു . ഏ റ്റ വും ഭാ ര കൂ ടി യ ഉ പ ഗ്ര ഹ മാ യ ഷി ജി യാ ൻ - 18 വ ഹി ച്ചു കൊ ണ്ടു ള്ള റോ ക്ക റ്റാ ണ് പൊ ട്ടി ത്തെ റി ച്ച ത് . വി ക്ഷേ പ ണ വാ ഹ ന ത്തി ൽ അ സ്വ ഭാ വി ക മാ യ തു സം ഭ വി ച്ച താ ണ് അ പ ക ട ത്തി നു കാ ര ണ മാ യ തെ ന്നും ഇ ത് എ ന്താ ണെ ന്ന് ക ണ്ടെ ത്താ നു ള്ള ശ്ര മ ത്തി ലാ ണെ ന്നും അ ധി കൃ ത ർ അ റി യി ച്ചു . ചൈ ന എ യ്റോ സ്പെ യി സ് സ യ ൻ സ് ആ ൻ ഡ് ടെ ക്നോ ള ജി കോ ർ പ റേ ഷ നാ ണു റോ ക്ക റ്റ് വി ക സി പ്പി ച്ചെ ടു ത്ത ത് . 2022 ആ കു മ്പോ ഴേ ക്കും ബ ഹി രാ കാ ശ ത്ത് സ് ഥി രം നി ല യം സ് ഥാ പി ക്കാ നു ള്ള പ ദ്ധ തി യു ടെ ഭാ ഗ മാ യാ യി രു ന്നു വി ക്ഷേ പ ണം . ക ഴി ഞ്ഞ ന വം ബ റി ലാ ണ് ചൈ ന ആ ദ്യ മാ യി മാ ർ ച്ച്–5 റോ ക്ക റ്റ് വി ക്ഷേ പി ച്ച ത് .


ശ്രീലങ്കയ്ക്കെകതിരായ ഏകദിന പരമ്പരയും ന്യൂസിലൻഡ് തൂത്തുവാരി . മൂന്നാമത്തേയും അവസാനത്തേയും ഏകദിനത്തിൽ 115 റൺസിനാണ് സന്ദർശകരായ ലങ്ക പരാജയപ്പെട്ടത് . ടോസ് നഷ്ടപ്പെട്ട് ബാറ്റിങ് ആരംഭിച്ച ന്യൂസിലൻഡ് റോസ് ടെയ്ലർ ( 137 ) , ഹെന്റി നിക്കോൾസ് ( 124 ) എന്നിവരുടെ സെഞ്ചുറി കരുത്തിൽ 364 റൺസ് നേടി . മറുപടി ബാറ്റിങ്ങിൽ ശ്രീലങ്കയുടെ പോരാട്ടം 249 അവസാനിച്ചു . തിസാര പെരേര ( 80 ) യ്ക്ക് ഒഴികെ മറ്റാർക്കും തിളങ്ങാൻ സാധിച്ചില്ല . കിവീസിന് വേണ്ടി ലോക്കി ഫെർഗൂസൺ നാലും ഇഷ് സോധി മൂന്നും വിക്കറ്റ് വീഴ്ത്തി . 107ന് ഒന്ന് എന്ന നിലയിൽ ശക്തമായ നിലയിലായിരുന്നു ലങ്ക . എന്നാൽ 10 റൺസ് കൂടി കൂട്ടിച്ചേർക്കുന്നതിനിടെ മൂന്ന് വിക്കറ്റുകൾ കൂടി ലങ്കയ്ക്ക നഷ്ടമാവുകയായിരുന്നു . നിരോഷൻ ഡിക്വെല്ല ( 46 ) , ധനഞ്ജയ ഡി സിൽവ ( 36 ) , കുശാൽ മെൻഡിസ് ( 0 ) , ദസുൻ ഷനക ( 2 ) എന്നിവരുടെ വിക്കറ്റുകളാണ് ശ്രീലങ്കയ്ക്ക് നഷ്ടമായത് . പെരേരയക്ക് പുറമെ ധനുഷ്ക ഗുണതിലക ( 31 ) , ദുശ്മന്ത ചമീര ( 1 ) , ലസിത് മലിങ്ക ( 0 ) , നുവാൻ പ്രദീപ് ( 0 ) എ്ന്നിവരാണ് പുറത്തായ മറ്റു ബാറ്റ്സ്മാന്മാർ . നേരത്തെ , മോശം തുടക്കമായിരുന്നു ന്യൂസിൻഡിന് സ്കോർ ബോർഡിൽ 31 ആയപ്പോൾ തന്നെ മാർട്ടിൻ ഗപ്റ്റിൽ ( 2 ) , കോളിൻ മൺറോ ( 21 ) എന്നിവരെ ലസിത് മലിങ്ക മടക്കിയയച്ചു . പിന്നീട് ഒത്തുച്ചേർന്ന ക്യാപ്റ്റൻ കെയ്ൻ വില്യംസണും ( 55 ) ടെയ്ലറും കിവീസിനെ മുന്നോട്ട് നയിച്ചു . ഇരുവരും 116 റൺസാണ് കൂട്ടിച്ചേർത്തത് . എന്നാൽ വില്യംസണെ പുറത്താക്കി ലക്ഷൻ സന്ദാകൻ ലങ്കയ്ക്ക് ബ്രേക്ക് ത്രൂ നൽകി . പിന്നീടായിരുന്നു നിക്കോൾസിന്റെയും ടെയ്ലറുടെയും തകർപ്പൻ കൂട്ടുക്കെട്ട് . ഇരുവരും 154 റൺസാണ് കൂട്ടിച്ചേർത്തത് . ടെയ്ലറെ മലിങ്ക മടക്കിയപ്പോൾ നിക്കോൾസ് പുറത്താവാതെ നിന്നു . മലിങ്കയ്ക്ക് മൂന്ന് വിക്കറ്റുണ്ട് .


കളിപ്പാട്ട നിർമ്മാണ മേഖലയിൽ ചൈനയിൽ വർദ്ധിച്ചുവരുന്ന വേതനവും ചുരുങ്ങിക്കൊണ്ടിരിക്കുന്ന തൊഴിൽ ശക്തിയും ഇന്ത്യയ്ക്ക് ഗുണകരമാണെന്ന് ഡിഐപിപിയുടെ ( ഡിപ്പാർട്ട്മെൻറ് ഓഫ് ഇൻഡസ്ട്രിയൽ പോളിസി ആൻഡ് പ്രൊമോഷൻ ) റിപ്പോർട്ട് . കേന്ദ്ര വാണിജ്യ വ്യവസായ മന്ത്രാലയത്തിന് കീഴിൽ പ്രവർത്തിക്കുന്ന സംവിധാനമാണിത് . ചൈനയിൽ നിന്നുളള കളിപ്പാട്ട ഉൽപ്പാദന കയറ്റുമതി കുറയുന്നോതൊടെ ഇന്ത്യയ്ക്ക് ആ അവസരം ഉപയോഗിച്ച് മുന്നേറാം കഴിയും . ഇപ്പോൾ ഇന്ത്യൻ വിപണിയിൽ വിൽപ്പനയിലുളള കളിപ്പാട്ടങ്ങളിൽ 20 ശതമാനം മാത്രമേ ആഭ്യന്തര ഉൽപ്പാദകരുടേതായുള്ളൂ . ബാക്കി 80 ശതമാനവും രാജ്യത്തേക്ക് ഇറക്കുമതി ചെയ്യപ്പെടുന്നവയാണ് . ഇന്ത്യയിലേക്കുളള കളിപ്പാട്ട ഇറക്കുമതിയിൽ മുന്നിൽ നിൽക്കുന്നത് ചൈനയാണ് . ചൈനയിൽ ഈ മേഖലയിലുളള കമ്പനികളിൽ വേതനത്തിൽ കുറവ് നേരിടുന്നതിനാൽ തൊഴിലാളികളുടെ ക്ഷാമം ദൃശ്യമാണ് . ഇതോടെ ചൈനയിൽ നിന്നുളള ഉൽപ്പാദനത്തിൽ കുറവ് വരും . ഈ കുറവ് അന്താരാഷ്ട്ര കളിപ്പാട്ട വിപണിയിലെ ആവശ്യകത വർദ്ധിക്കും . ഇന്ത്യൻ കളിപ്പാട്ട വ്യവസായത്തിന് ചൈനയുടെ തളർച്ച നേട്ടമാണ് .


4ജി സേവനം അവതരിപ്പിക്കുന്നതിന് മുന്നോടിയായി റിലയൻ ജിയോ തങ്ങളുടെ ലൈഫ് സ്മാർട്ട്ഫോണുകളും പുറത്തിറക്കിയിരിക്കുന്നു . അതിലൊന്നായിരുന്നു ലൈഫ് വാട്ട14,699 രൂപയാണ് ജനുവരിയിൽ ആദ്യമായി അവതരിപ്പിച്ച സ്മാർട്ട്ഫോണിൻറെ വില . ഫോൺ വാങ്ങുമ്പോൾ ജിയോ സിമ്മും സൌജന്യമായി ലഭിക്കും . കുറച്ചു മാസങ്ങളായി ഈ വിൽപ്പന പരിമിതമായ യൂസർമാർക്ക് മാത്രമായിരുന്നു . എന്നാൽ ഇപ്പോൾ ഇത് എല്ലാവർക്കുമായി ലഭ്യമാക്കി . ഈ ലൈഫ് വാട്ടർ 1 സ്മാർട്ട്ഫോൺ ഒരു യൂസറുടെ കൈയ്യിൽ ഇരുന്ന് പൊട്ടിത്തെറിച്ചതാണ് ഇപ്പോഴത്തെ വാർത്ത . പൊട്ടിത്തെറിച്ച ഫോണിൻറെ ചിത്രങ്ങൾ ഗെഡി റൌട്ട് ജമ്മു എന്ന ഫെയ്സ്ബുക്ക് പേജ് പുറത്തുവിട്ടിട്ടുണ്ട് . പൊട്ടിത്തെറിയിൽ ഇയാളുടെ കൈയ്ക്ക് പൊള്ളലേറ്റിട്ടുണ്ടെന്ന് ചിത്രങ്ങളിൽ നിന്നും വ്യക്തം . പൊട്ടിത്തെറിയുടെ കാരണമെന്തെന്ന് വ്യക്തമല്ല . സ്മാർട്ട്ഫോൺ പൊട്ടിത്തെറി സംഭവം ഈ മാസം ഇത് രണ്ടാം തവണയാണ് റിപ്പോർട്ട് ചെയ്യപ്പെടുന്നത് . സാംസങ് പുതിയതായി പുറത്തിറക്കിയ ഗ്യാലക്സി നോട്ട് 7 ബാറ്ററി പൊട്ടിത്തെറിക്കുന്നതായി നിരവധി പേർ പരാതിപ്പെട്ടിരുന്നു . പരാതികൾ വ്യാപകമായതോടെ സ്മാർട്ട്ഫോൺ വിൽപ്പന ആഗോള വ്യാപകമായി നിർത്തിവെക്കാൻ സാംസങ് നിർബന്ധിതരായി .


വിവാഹ ചടങ്ങുകൾ പൂർത്തിയാക്കി കുടുംബാംഗങ്ങളെല്ലാം തിരിച്ചെത്തിയ ചിത്രങ്ങൾ പ്രചരിക്കുമ്പോൾ ആരാധകർ തിരഞ്ഞത് എവിടെ അനുഷ്കയും വിരാടുമെന്നാണ് . അതിന് മറുപടിയെന്നോണം അനുഷ്കയുടെ ഇൻസ്റ്റഗ്രാമിൽ ചിത്രമെത്തി . ഇരുവരും ഹണിമൂൺ ആഘോഷിക്കുന്നതിന്റെ സെൽഫി നിമിഷങ്ങൾകൊണ്ടാണ് വൈറലായത് . ഇരുവരും എവിടെയാണെന്ന് വ്യക്തമായി അറിയില്ലെങ്കിലും യൂറോപ്പിലെ വിന്റർ വണ്ടർലാന്റുകളിലെവിടെയെങ്കിലുമാകുമെന്നാണ് ആരാധകരുടെ കണക്കുകൂട്ടൽ . ആദ്യ 20 മിനുട്ടിൽ 2 ലക്ഷം പേരാണ് ചിത്രത്തിന് ലൈക്ക് ചെയ്തത് . ഇരുവരെയും ആശംസിച്ചുകതൊണ്ടുള്ള കമ്മന്റുകളുടെ പ്രവാഹമാണ് ചിത്ത്രിന് താഴെ . വിവാഹചടങ്ങുകൾ മിലാനിൽ വച്ചാണ് നടന്നതെങ്കിലും സിനിമ - ക്രിക്കറ്റ് ലോകത്തെ സുഹൃത്തുകൾക്കായി മുംബൈയിൽ വധൂവരൻമാർ ചേർന്ന് ഗംഭീരവിരുന്നൊരുക്കുന്നുണ്ട് . 2013ലാണ് ഇന്ത്യയുടെ ബാറ്റിംഗ് വിസ്മയം കോലിയും ബോളിവുഡ് സുന്ദരി അനുഷ്കയും തമ്മിൽ പ്രണയം മൊട്ടിടുന്നത് . ഇടക്കാലത്ത് ഇരുവരും തമ്മിൽ അകന്നതായി വാർത്തകളുണ്ടായിരുന്നുവെങ്കിലും ഇരുവരും ബന്ധം തുടർന്നു .


ബോക്സിംഗ് ഡേ ടെസ്റ്റിൽ ക്രിക്കറ്റ് വിദഗ്ധരെല്ലാം ആകാംക്ഷയോടെ കാത്തിരിക്കുന്നത് മെൽബൺ പിച്ചിൻറെ സ്വഭാവം എന്താകുമെന്നാണ് . ഐസിസി മോശം പിച്ച് എന്ന് നേരത്തെ റേറ്റിംഗ് നൽകിയ മെൽബണിൻറെ മോശംകാലം മാറുമോയെന്ന് ബോക്സിംഗ് ഡേയിൽ അറിയാം . ക്യുറേറ്റർ മാത്യു പേജ് പറയുന്നതുനസരിച്ച് മികച്ച മത്സരം മെൽബണിൽ കാണാനാകും . മെൽബണിൽ അടുത്തകാലത്ത് കണ്ട വിക്കറ്റ്മഴ ബോക്സിംഗ് ഡേയിൽ ആവർത്തിക്കില്ലെന്ന് പേജ് ആത്മവിശ്വാസം പ്രകടിപ്പിച്ചു . അടുത്തിടെ വിക്ടോറിയയും വെസ്റ്റേൺ ഓസ്ട്രേലിയയും തമ്മിൽ നടന്ന മത്സരത്തിൽ നാല് ദിനം കൊണ്ട് 31 വിക്കറ്റുകൾ വീണിരുന്നു . ഇതാവർത്തിക്കില്ലെന്നും പ്രശ്നങ്ങളെല്ലാം പരിഹരിച്ചുവരികയാണെന്നും പേജ് വ്യക്തമാക്കി . വാക്ക സ്റ്റേഡിയത്തിൻറെ ചുമതലക്കാരനായിരുന്ന മാറ്റ് പേജിനെ മെൽബണിലെ പിച്ച് ശരിയാക്കാൻ ക്രിക്കറ്റ് ഓസ്ട്രേലിയ നിയോഗിക്കുകയായിരുന്നു . കഴിഞ്ഞ വേനലിൽ ആഷസ് പരമ്പരയിലെ നാലാം മത്സരം സമനിലയിലായതോടെയാണ് പിച്ചിന് ഐസിസി മോശം റേറ്റിംഗ് നൽകിയത് . കഴിഞ്ഞ സീസണിൽ നടന്ന നാല് ഷെഫീൽഡ് ഷീൽഡ് മത്സരങ്ങളും സമനിലയിലായിരുന്നു . ഈ വർഷം നടന്ന മൂന്ന് ആഭ്യന്തര മത്സരങ്ങളിൽ രണ്ടെണ്ണം സമനിലയിലായപ്പോൾ ഒരു മത്സരം മഴ മൂലം ഉപേക്ഷിച്ചു .


രാജ്യത്ത് ഏറ്റവും ചെലവുകൂടിയ റിയൽ എസ്റ്റേറ്റ് മേഖലകളിൽ ഒന്നായ ഡൽഹിയിലെ ഗോൾഫ് ലിങ്ക്സിൽ പേടിഎം സ്ഥാപകനും ഡിജിറ്റൽ സംരംഭകനുമായ വിജയ് ശേഖർ ശർമ 82 കോടി രൂപ ( 12.7 മില്യൻ ഡോളർ ) വിലമതിക്കുന്ന വീട് സ്വന്തമാക്കി . ലൂട്ടെൻസിന്റെ മേഖലയിൽ ഏകദേശം 6000 ചതുരശ്ര അടിയിൽ എം ഒ യു ഒപ്പിട്ട ശേഷം ശർമ്മ വൻതുക അഡ്വാൻസ് കൊടുത്തുതായാണ് റിപ്പോർട്ട് . ജപ്പാനിലെ സോഫ് ബാങ്കിൽ 1.4 ബില്യൺ ഡോളർ നിക്ഷേപമുള്ള ആദ്യ ഇന്ത്യൻ സ്റ്റാർട്ടപ്പാണ് പേടിഎം . പേടിഎം പേയ്മെന്റ്സ് ബാങ്കിലെ 51 ശതമാനം ഉടമസ്ഥതയിൽ ശർമ്മയാണ് ഭൂരിഭാഗം ഓഹരികളുടെയും ഉടമ . ഉത്തർപ്രദേശിലെ അലിഗഡിൽ ഒരു മിഡിൽ ക്ലാസ് കുടുംബത്തിലായിരുന്നു വിജയ് ശർമ്മയുടെ ജനനം . സ്കൂൾ അധ്യാപകനായിരുന്നു അച്ഛൻ . അമ്മ സാധാരണക്കാരിയായ വീട്ടമ്മ . മൂത്ത രണ്ട് സഹോദരിമാരും ഇളയ അനുജനും . 2016ൽ നവംബറിൽ നോട്ടുകൾ പിൻവലിച്ചു കൊണ്ടുള്ള പ്രധാനമന്ത്രി നരേന്ദ്ര മോദിയുടെ പ്രഖ്യാപനത്തോടെയാണ് ശർമ്മയുടെ തലവര തെളിയുന്നത് . പ്രധാനമന്ത്രിയുടെ പ്രഖ്യാപനം കഴിഞ്ഞ് മണിക്കൂറുകൾക്കുള്ളിൽ പേടിഎം വാലറ്റുകളിൽ 1000 ശതമാനം പണമാണ് കൂട്ടിച്ചേർക്കപ്പെട്ടത് . ഇന്ന് ഫോബ്സ് പട്ടികയിൽ ഏറ്റവും പ്രായം കുറഞ്ഞ ഇന്ത്യൻ കോടീശ്വരനാണ് ശർമ്മ . 1 . 3 ബില്യൺ ഡോളറിൻറെ ആസ്തിയാണ് ശർമ്മക്കുള്ളത് . ഹാറൂൺ ഇൻഡ്യൻ സമ്പന്നരുടെ പട്ടികയിൽ കഴിഞ്ഞ വർഷം ശർമ്മയുടെ സമ്പത്ത് 162 ശതമാനം വർധിച്ചു . 40 വർഷം കൊണ്ട് സമ്പന്നനായ ഒരു സംരംഭകനാകുകയായിരുന്നു അദ്ദേഹം . നോട്ടുകൾ പിൻവലിച്ചു കൊണ്ടുള്ള പ്രധാനമന്ത്രിയുടെ പ്രഖ്യാപനം വന്നയുടനെ സോഷ്യൽമീഡിയ വഴി അഭിനന്ദനം അറിയിച്ച വ്യക്തിയാണ് വിജയ് ശർമ . വരാനിരിക്കുന്ന നാളുകളിലെ വൻ സാധ്യതകൾ മുൻകൂട്ടി കണ്ടായിരുന്നു പേടിഎം മേധാവി ഇത്തരമൊരു ട്വീറ്റ് ചെയ്തതെന്ന് വ്യക്തം . ഇന്ന് ആപ്ലിക്കേഷൻ ഡൌൺലോഡിൽ 200 ശതമാനവും വിനിമയ നിരക്കിൽ 250 ശതമാനവും വർധനവുണ്ടായെന്ന് പേടിഎം പറയുന്നു . അതുപോലെ നോട്ട് നിരോധനം ശർമ്മയെ സഹായിച്ചത് പേടിഎമ്മിന്റെ രൂപത്തിൽ മാത്രമല്ല എന്നതും കൌതുകകരമാണ് . രാജ്യത്തെ റിയൽ എസ്റ്റേറ്റ് രംഗത്ത് ഡിമോണിറ്റൈസേഷൻ ഉണ്ടാക്കിയ തകർച്ചയും 82 കോടിയുടെ വീട് വാങ്ങാൻ ശർമ്മയെ തുണച്ചതായാണ് റിപ്പോർട്ടുകൾ .


സുരേഷ് ഗോപിയുടെ മുഖത്ത് നോക്കാൻ പോലും തനിക്കു കുറേ വർഷങ്ങളായി കഴിഞ്ഞില്ലെന്ന് എന്നു സംവിധായകൻ ലാൽ ജോസ് . ഫൊക്കാനയുടെ ഫിലിം അവാർഡ് ചടങ്ങിൽ വെച്ചായിരുന്നു ലാൽ ജോസ് ഇക്കാര്യം പറഞ്ഞത് . സുരേഷ് ഗോപി ലാൽ ജോസ് കൂട്ടുകെട്ടിൽ പുറത്തിറങ്ങിയ 2001 ലെ ചിത്രമായ രണ്ടാഭാവത്തിൻറെ പരാജയത്തെ തുടർന്നായിരുന്നു ഇത് . ഈ ചിത്രത്തിൽ സുരേഷ് ഗോപി ഡബിൾ റോളിലാണ് എത്തിരുന്നത് . ബിജു മേനോൻ , തിലകൻ , നരേന്ദ്ര പ്രസാദ് , പൂർണ്ണിമ ഇന്ദ്രജിത്ത് എന്നിവരായിരുന്നു പ്രധാന കഥപാത്രങ്ങളെ അവതരിപ്പിച്ചിരുന്നത് . എന്നാൽ ചിത്രം ബോക്സ് ഓഫിസിൽ പരാജയപ്പെട്ടു . അതോടു കൂടിയാണ് കുറ്റബോധം കൊണ്ട് ഒരു വർഷം സുരേഷ് ഗോപിയെ കണ്ടില്ലെന്ന് ലാൽ ജോസ് പറഞ്ഞത് . എന്നാൽ രണ്ടാം ഭാവം ഒരു പരാജയ ചിത്രമായി കണ്ടിട്ടില്ലെന്നു സുരേഷ് ഗോപി വ്യക്തമാക്കി . കഠിന പരിശ്രമത്തിനുമേൽ വന്ന വൻ ദുരന്തമായിരുന്നു അതെന്നും താരം പറഞ്ഞു .


മനുഷ്യൻ ആദ്യമായി ഉപയോഗിച്ചത് എന്ന് കരുതുന്ന ആയുധങ്ങൾ തിരിച്ചറിഞ്ഞതായി ശാസ്ത്രകാരന്മാർ . ദക്ഷിണാഫ്രിക്കയിലെ പുരവസ്തു ഗവേഷണ സ്ഥലത്തുനിന്നും കണ്ടെടുത്ത പുരാതന കല്ലുകളാണ് മനുഷ്യൻ ആദ്യം ഉപയോഗിച്ച ആയുധങ്ങളായിരിക്കും എന്നാണ് ശാസ്ത്രലോകം അനുമാനിക്കുന്നത് . ഏതാണ്ട് 1.8 ദശലക്ഷം വർഷങ്ങൾ പഴക്കമുള്ളവയാണ് ഈ കല്ലുകൾ എന്നാണ് കണ്ടെത്തിയത് . പ്രതിരോധത്തിനും വേട്ടയ്ക്കും വേണ്ടി മനുഷ്യൻ ആദ്യകാലത്ത് ഈ ഉരുണ്ട കല്ലുകൾ ഉപയോഗിച്ചിരിക്കാം എന്നാണ് കണ്ടെത്തൽ . ദക്ഷിണാഫ്രിക്കയിലെ മാക്കപ്പൻ വാലിയിലെ കേവ് ഓഫ് ഹെർത്തിൽ നിന്നാണ് മുപ്പത് കൊല്ലം മുൻപ് ഈ കല്ലുകൾ കിട്ടിയത് . ഇത് ലഭിച്ച കാലത്ത് നടത്തിയ പഠനങ്ങളിൽ ഭക്ഷണം ഇടിക്കാനും , പൊടിക്കാനുമാണ് ഈ കല്ലുകൾ ഉപയോഗിച്ചത് എന്നാണ് ശാസ്ത്രകാരന്മാർ പറഞ്ഞത് . പിന്നീടുള്ള പഠനങ്ങളാണ് മനുഷ്യൻറെ വേട്ടയുടെ ചരിത്രം തന്നെ മാറ്റിയ ഉപകരണങ്ങളാണ് ഈ കല്ലുകൾ എന്ന് മനസിലായത് . ദക്ഷിണാഫ്രിക്കയിൽ നിന്നും അമേരിക്കയിൽ എത്തിച്ച ഈ കല്ലുകൾ പഠനത്തിന് വിധേയമാക്കിയത് ഇന്ത്യാന യൂണിവേഴ്സിറ്റിയുടെ ബ്ലൂഗ്മിട്ടൺ കോളേജ് ഓഫ് ആർട്സ് ആൻറ് സയൻസിലെ ഗവേഷകരാണ് .


നോട്ടുനിരോധനത്തിന് പിന്നാലെ നാണയങ്ങളും നിരോധിക്കാൻ കേന്ദ്രസർക്കാർ തയ്യാറെടുക്കുന്നതായി റിപ്പോർട്ട് . 500 , 1000 രൂപ നോട്ടുകൾക്ക് നവംബറിൽ നിരോധിച്ചിരുന്നു . അടുത്തതായി 10,5,2,1 രൂപ നാണയങ്ങൾ നിരോധിക്കാൻ കേന്ദ്രസർക്കാർ നീക്കം നടത്തുന്നതായി ചില ടിവി ചാനലുകളാണ് റിപ്പോർട്ട് ചെയ്യുന്നത് . എന്നാൽ പുതിയ 2000 രൂപ നോട്ടുകൾ അസാധുവാക്കില്ലെന്നും ചാനൽ റിപ്പോർട്ടുകൾ സൂചിപ്പിക്കുന്നു . നാണയങ്ങളെ അപേക്ഷിച്ച് നോട്ടുകൾ അച്ചടിക്കുന്നതിന് ചെലവ് കുറവാണ് എന്നതാണ് കേന്ദ്രത്തിൻറെ നീക്കത്തിന് പിന്നിലെന്നും സൂചനയുണ്ട് . ഒരു നാണയം ഉൽപ്പാദിപ്പിക്കുന്ന തുക കൊണ്ട് ആറ് കറൻസികൾ അച്ചടിക്കാമെന്നതാണ് ഇതിൻറെ മേന്മ . നാണയങ്ങൾ നിരോധിച്ച് പകരം കൂടുതൽ കറൻസികൾ പുറത്തിറക്കാനാണ് കേന്ദ്രം ഒരുങ്ങുന്നതെന്നും സൂചനയുണ്ട് . നാണയങ്ങൾക്ക് കറൻസികളെ അപേക്ഷിച്ച് കൂടുതൽ കാലം നിലനിൽപ്പുണ്ടെങ്കിലും നാണയങ്ങൾക്ക് ബദലായി നോട്ടുകൾ കൊണ്ടുവരാൻ തന്നെയാണ് നീക്കമെന്നാണ് റിപ്പോർട്ടുകൾ നൽകുന്ന സൂചന . 2016 നവംബർ എട്ടിനാണ് കള്ളപ്പണത്തിൻറെയും കള്ളനോട്ടുകളുടേയും ഒഴുക്ക് ഇല്ലാതാക്കുന്നതിനായി 500,1000 രൂപ നോട്ടുകൾ നിരോധിക്കുന്നത് . രാജ്യത്ത് നോട്ട് നിരോധനത്തിനെതിരെ പ്രതിഷേധങ്ങൾ ഉടലെടുത്തിരുന്നുവെങ്കിലും പിന്നീട് പുതിയ 500,2000 രൂപ നോട്ടുകൾ റിസർവ് ബാങ്ക് പുറത്തിറക്കുകയും ചെയ്തു .


24 മണിക്കൂർ നേരത്തേക്കു പ്രഖ്യാപിച്ച എയർ ഏഷ്യയുടെ ഓഫർ കാലാവധി അടുത്ത 24 മണിക്കൂർ നേരത്തേക്കു കൂടി നീട്ടി . വിദേശടിക്കറ്റുകൾ 5,990 രൂപ മുതൽ എന്ന ഓഫറാണ് എയർ ഏഷ്യ നീട്ടിയത് . പുതിയ ഓഫർ പ്രകാരം വിദേശയാത്രികർക്ക് ഇന്നു കൂടി ഓഫർ നിരക്കിൽ ടിക്കറ്റുകൾ സ്വന്തമാക്കാം . ഈ മാസം വിദേശയാത്ര നടത്താൻ ആഗ്രഹിക്കുന്നവർക്കാണ് ഓഫർ . എയർ ഏഷ്യയുടെ വൈബ്സൈറ്റിൽ ഓഫർ നിരക്കുകൾ കാണാം . സിഡ്നി , ഗോൾഡ് കോസ്റ്റ് , ക്വലാലംപൂർ , ജക്കാർത്ത , സിംഗപ്പൂർ , ഓക്ക്ലാന്റ് , സിയോൾ എന്നിവയടക്കമുള്ള വിദേശസ്ഥലങ്ങളിലേക്ക് ഓഫർ നിരക്കിൽ യാത്ര ചെയ്യാനാകും . ഓഫർ അനുസരിച്ച് ദില്ലിയിൽ നിന്നും ക്വലാലംപൂരിലേക്കുള്ള യാത്രക്ക് വെറും 5,990 രൂപയും മുംബൈയിൽ നിന്നും ക്വലാലംപൂരിലേക്കുള്ള യാത്രക്ക് 6,990 രൂപയുമാണ് . മുംബൈയിൽ നിന്നും ആസ്ട്രലിയയിലേക്ക് 11,029 രൂപക്ക് പോകാം . എയർ ഏഷ്യയുടെ ഇന്ത്യൻ ഘടകമായ എയർ ഏഷ്യ ഇന്ത്യയും ആഭ്യന്തരയാത്രക്ക് ആകർഷകമായ ഓഫറുകൾ നൽകുന്നുണ്ട് . ' ഹോട്ട് ഡീൽസ് , കൂൾ ഫെയേഴ്സ് ' എന്ന പേരിലാണ് ഓഫർ . എയർ ഏഷ്യ ഇന്ത്യയുടെ ഓഫറുകൾ ജൂൺ 4 വരെ ലഭ്യമാകും . 1 , 699 രൂപയിലാണ് എയർ ഏഷ്യ ഇന്ത്യയുടെ ഓഫറുകൾ ആരംഭിക്കുന്നത് . ബംഗലൂരു , ഗോവ , കൊച്ചി , ഗുവാഹത്തി , ദില്ലി , പൂനെ എന്നീ സ്ഥലങ്ങളിലേക്കുള്ള വിമാന യാത്രക്കാണ് ഓഫറുകൾ . കഴിഞ്ഞ കുറേക്കാലങ്ങളായി ജെറ്റ് എയർവേയ്സ് , ഇൻഡിഗോ , ഗോ എയർ , വിസ്താര എന്നീ വ്യോമയാന സർവ്വീസുകളെല്ലാം ആകർഷകമായ ഓഫറുകളുമായി രംഗത്തെത്താറുണ്ട് .


ഫേസ്ബുക്കിന് കീഴിലുള്ള ജനപ്രിയ ഫോട്ടോഷെയറിംഗ് ആപ്പ് ഇൻസ്റ്റഗ്രാം പുതിയ ആപ്പ് അവതരിപ്പിച്ചു . ഐജി ടിവി അഥവ ഇൻസ്റ്റഗ്രാം ടിവിയാണ് ഇൻസ്റ്റഗ്രാമിൻറെ പുതിയ സംരംഭം . സൻഫ്രാൻസിസ്കോയിൽ ബുധനാഴ്ച നടന്ന ചടങ്ങിലാണ് ഇൻസ്റ്റഗ്രാം പുതിയ ആപ്പ് അവതരിപ്പിച്ചത് . ചെറുവീഡിയോകളാൽ ഇൻസ്റ്റഗ്രാം ഇപ്പോൾ ശ്രദ്ധേയമാണ് , എന്നാൽ വലിയ ഫോർമാറ്റിലുള്ള വീഡിയോ ആണ് ഐജി ടിവിയിൽ കാണുക . ഇതിന് പുറമേ നിലവിലെ ഇൻസ്റ്റഗ്രാം ആപ്പിൽ ഒരു ടാബായി ഐജി ടിവി ഉണ്ടാകും . അതേ സമയം ഇപ്പോൾ മാസം 100 കോടി സജീവ അംഗങ്ങൾ ഉള്ള ഇൻസ്റ്റഗ്രാമിൻറെ അടുത്ത ഘട്ട വികസനമാണ് ഐജി ടിവി എന്നാണ് ഇൻസ്റ്റഗ്രാം സഹസ്ഥാപകൻ കെവിൻ സിസ്ട്രോം പറയുന്നു . ഒരു പ്രോഡക്ട് എന്ന നിലയിൽ 2012 ൽ ഇൻസ്റ്റഗ്രാം ഫേസ്ബുക്ക് ഏറ്റെടുത്തതിന് ശേഷം ഏറ്റവും വലിയ മാറ്റമാണ് ഐജി ടിവി . ഐജി ടിവി വെർട്ടിക്കിൾ വീഡിയോകളെയാണ് സപ്പോർട്ട് ചെയ്യുന്നത് . ഫോണുകളുടെ സ്ക്രീനുകളുടെ വലിപ്പം വർദ്ധിക്കുന്നതിന് അനുസരിച്ച് ലോകമെങ്ങും വെർട്ടിക്കിൾ വീഡിയോകൾക്ക് കൂടിവരുന്ന പ്രധാന്യം മുതലെടുക്കുക എന്നതാണ് ഐജി ടിവിയുടെ പ്രധാന ലക്ഷ്യം . ഇനിമുതൽ റെഗുലർ ഫീഡിന് ഒപ്പം തന്നെ ഐജി ടിവി വീഡിയോകളും ഇൻസ്റ്റഗ്രാം ആപ്പിൽ കാണാം . അതേ സമയം ഇപ്പോൾ പ്രത്യേക ആപ്പായും , ഇൻസ്റ്റഗ്രാം ആപ്പിനും ഒപ്പം ഐജി ടിവി ലഭിക്കും എങ്കിലും ഭാവിയിൽ യൂട്യൂബിനെപ്പോലെ തീർത്തും സ്വതന്ത്ര്യ വീഡിയോ പ്ലാറ്റ്ഫോമാക്കി ഐജി ടിവിയെ മാറ്റുവാനാണ് ഇൻസ്റ്റഗ്രാമിൻറെ ലക്ഷ്യം . നാം ഇന്ന് വീഡിയോ കാണുവാൻ ഉപയോഗിക്കുന്ന എല്ലാ സങ്കേതങ്ങളും ( ഉദ്ദേശിച്ചത് യൂട്യൂബിനെ ) ഔട്ട്ഡേറ്റഡാണ് , അല്ലെങ്കിൽ ഈ ജനറേഷന് താൽപ്പര്യമില്ലാത്തതാണ് . അതിനെക്കുറിച്ചുള്ള ചിന്തയാണ് ഐജി ടിവിയിൽ എത്തിയത് എന്നാണ് ആപ്പ് പുറത്തിറക്കുന്ന ചടങ്ങിൽ ഇൻസ്റ്റഗ്രാം സഹസ്ഥാപകൻ കെവിൻ സിസ്ട്രോം പറഞ്ഞത് , ഈ വാക്കുകൾ തന്നെ ഐജി ടിവിയുടെ ലക്ഷ്യം വ്യക്തമാക്കുന്നതാണ് .


ന്യൂസിലൻഡിനെതിരായ രണ്ടാം ഏകദിനത്തിൽ ഇന്ത്യക്ക് 231 റൺസ് വിജയലക്ഷ്യം . ടോസ് നേടി ആദ്യം ബാറ്റ് ചെയ്ത കീവീസ് 50 ഓവറിൽ 9 വിക്കറ്റ് നഷ്ടത്തിൽ 230 റൺസെടുത്തു . തുടക്കത്തിലെ തകർച്ചയ്ക്കുശേഷം മധ്യനിരയുടെ ഭേദപ്പെട്ട പ്രകടത്തിന്റെ മികവിലാണ് കീവീസ് ഭേദപ്പെട്ട സ്കോറിലെത്തിയത് . കീവീസ് ഇന്നിംഗ്സിൽ ഒരാൾ പോലും അർധസെഞ്ചുറി നേടിയില്ല . ഇന്ത്യക്കായി ഭുവനേശ്വർ കുമാർ മൂന്നും ബൂമ്രയും ചാഹലും രണ്ടു വിക്കറ്റ് വീതവും വീഴ്ത്തി . പിച്ചിനെച്ചൊല്ലി ഉയർന്ന വിവാദങ്ങളുടെ പശ്ചാത്തലത്തിലും ടോസ് നേടിയ കീവീസ് ബാറ്റിംഗ് തെരഞ്ഞെടുത്തു . എന്നാൽ ആ തീരുമാനം തെറ്റിയെന്ന് ന്യൂസിലൻഡ് നായകൻ കെയ്ൻ വില്യാംസണ് വൈകാതെ മനസിലായി . സ്കോർ ബോർഡിൽ 27 റൺസെത്തുന്നതിനിടെ ഗപ്ടിൽ ( 11 ) , മൺരോ ( 10 ) , വില്യാംസൺ ( 3 ) എന്നിവർ ഡ്രസ്സിംഗ് റൂമിൽ തിരിച്ചെത്തി . പിന്നീട് കഴിഞ്ഞ മത്സരത്തിലെ വിജയശിൽപികളായ ടെയ്ലറിലും ലതാമിലുമായി കീവീസ് പ്രതീക്ഷകൾ . നിലയുറപ്പിച്ചെന്ന് കരുതിയ ടെയ്ലറെ ( 21 ) മടക്കി ഹർദ്ദീക് പാണ്ഡ്യ കീവീസിനെ വീണ്ടും പ്രതിരോധത്തിലാക്കി . ലതാമും ( 38 ) , നിക്കോൾസും ( 42 ) , ഗ്രാൻഡ്ഹോമും ( 41 ) , സാന്റനറും ( 29 ) , സൌത്തിയും ( 25 നോട്ടൌട്ട് ) നടത്തിയ പോരാട്ടമാണ് കീവീസ് ഇന്നിംഗ്സ് 200 കടത്തിയത് .


മമ്മൂട്ടിയെ നായകനാക്കി റാം സംവിധാനം ചെയ്ത ' പേരൻപി ' ന്റെ തമിഴ്നാട് വിതരണാവകാശം വിറ്റുപോയി . ലൈറ്റ് വെയ്റ്റ് എന്ന കമ്പനിയാണ് വിതരണാവകാശം സ്വന്തമാക്കിയതെന്ന് റാം തന്നെയാണ് ട്വിറ്ററിലൂടെ അറിയിച്ചത് . ഫെബ്രുവരിയിൽ ചിത്രം തീയേറ്ററുകളിലെത്തുന്ന വിവരം നിർമ്മാതാക്കൾ നേരത്തേ പുറത്തുവിട്ടിരുന്നു . മമ്മൂട്ടിയുടെ സമീപകാല കരിയറിലെ ഏറ്റവും ശ്രദ്ധേയ പ്രകടനമെന്ന് വിലയിരുത്തപ്പെട്ട ചിത്രമാണ് പേരൻപ് . കഴിഞ്ഞ വർഷത്തെ റോട്ടർഡാം ചലച്ചിത്രമേളയിൽ വേൾഡ് പ്രീമിയർ നടന്ന ചിത്രത്തിന്റെ ഇന്ത്യൻ പ്രീമിയർ ഇക്കഴിഞ്ഞ ഗോവ ചലച്ചിത്ര മേളയിലായിരുന്നു . ഡെലിഗേറ്റുകളിൽ നിന്ന് വലിയ പ്രതികരണമാണ് ചിത്രത്തിന് ലഭിച്ചത് . ഓൺലൈൻ ടാക്സി ഡ്രൈവറായ അമുദൻ എന്ന കഥാപാത്രത്തെയാണ് ചിത്രത്തിൽ മമ്മൂട്ടി അവതരിപ്പിക്കുന്നത് . സ്പാസ്റ്റിക് പരാലിസിസ് എന്ന സവിശേഷ , ശാരീരിക വൈകാരികാവസ്ഥയിലുള്ള പെൺകുട്ടിയുടെ അച്ഛനാണ് മമ്മൂട്ടിയുടെ കഥാപാത്രം . അച്ഛനും മകൾക്കും കടന്നുപോകേണ്ടിവരുന്ന ദുർഘടമായ ജീവിതസാഹചര്യങ്ങളിലേക്കാണ് റാമിന്റെ ഫോക്കസ് . മമ്മൂട്ടിയുടെ സാന്നിധ്യത്താൽ ഏറെക്കാലമായി മലയാളി പ്രേക്ഷകർക്കിടയിലും കാത്തിരിപ്പുള്ള ചിത്രമാണ് പേരൻപ് .


ലക്ഷ്മിപതി ബാലാജി അഭ്യന്തര - അന്താരാഷ്ട്ര ക്രിക്കറ്റിൽ നിന്നും വിരമിച്ചു . ക്രിക്കറ്റിൻറെ എല്ലാ ഇനങ്ങളിൽ നിന്നും വിരമിക്കുന്നതായി ബാലാജി പുറത്തിറക്കിയ വാർത്ത കുറിപ്പിൽ പറയുന്നു . നിലവിൽ തമിഴ്നാട് പ്രീമിയർ ലീഗിൽ ആൽബർട്ട് ടൂട്ടി പാട്രിയോട്സിൻറെ ബൌളറായി ബാലാജി കളിക്കുന്നുണ്ടായിരുന്നു . അതിനിടയിലാണ് വിരമിക്കൽ . ഇതോടെ ബലാജിയ്ക്ക് പകരം കർണാടകയുടെ എസ് അരവിന്ദിനെ ആൽബർട്ട് ടൂട്ടി പാട്രിയോട്ട്സ് ടീമിലെടുത്തു . നേരത്തെ കൊൽക്കത്ത നൈറ്റ് റൈഡേഴ്സിന്റെ ബൌളിംഗ് പരിശീലകനായും ബാലാജി സേവനമനുഷ്ഠിച്ചിരുന്നു 2002ൽ അന്താരാഷ്ട്ര അരങ്ങേറ്റം കുറിച്ച ബാലാജി പിന്നീട് ഇന്ത്യൻ ടീമിൽ പോവുകയും വരുകയും ചെയ്തു . എട്ട് ടെസ്റ്റുകൾക്കും 30 ഏകദിനങ്ങൾക്കും പുറമേ അഞ്ച് ട്വന്റി - 20 മത്സരത്തിലും ബാലാജി ഇന്ത്യയ്ക്കുവേണ്ടി കളിച്ചിട്ടുണ്ട് . എട്ട് ടെസ്റ്റിൽ നിന്നും 37.18 ശരാശരിയിൽ 27 വിക്കറ്റും 30 ഏകദിനത്തിൽ നിന്നും 34 വിക്കറ്റും ബാലാജി സ്വന്തമാക്കിയിട്ടുണ്ട് . ടി20യിൽ 10 അന്താരാഷ്ട്ര വിക്കറ്റുകളാണ് ബാലാജിക്ക് ഉളളത് . 2004ൽ ഇന്ത്യയുടെ പാകിസ്താൻ പര്യടനത്തിലായിരുന്നു ഇന്ത്യയ്ക്കായി ബാലാജി മികച്ച പ്രകടനം നടത്തിയത് . പാകിസ്താനെതിരെ അവരുടെ നാട്ടിൽ ഇന്ത്യ ടെസ്റ്റ് പരമ്പര സ്വനതമാക്കിയപ്പോൾ ബാലാജി തകർപ്പൻ പ്രകടനമാണ് കാഴ്ച്ചവെച്ചത് . ബാലാജി ഐപിഎല്ലിൽ 73 മത്സരങ്ങളിൽ നിന്ന് 76 വിക്കറ്റും സ്വന്തമാക്കിയിട്ടുണ്ട് .


ഓർമ്മയില്ലേ സിംബാബ്വെ താരം ഡഗ്ലസ് മരില്ലിയറെ ? ക്രിക്കറ്റിൽ പുതിയ ഷോട്ട് അവതരിപ്പിച്ചാണ് മരില്ലിയർ കൈയടി നേടിയത് . അതിനുശേഷം റിവേഴ്സ് സ്വീപ്പുമായി കെവിൻ പീറ്റേഴ്സണും എബി ഡിവില്ലിയേഴ്സുമൊക്കെ ക്രിക്കറ്റ് പ്രേമികളുടെ മനംകവർന്നു . എന്തിനേറെ പറയുന്നു , ലങ്കൻ താരം തിലകരത്നെ ദിൽഷന്റെ സ്കൂപ്പ് ഷോട്ട് പോലും മനോഹരമായിരുന്നു . എന്നാലിപ്പോൾ ദിൽഷന്റെ നാട്ടുകാരനായ ചമര സിൽവ ക്രിക്കറ്റിൽ പുതിയൊരു ഷോട്ട് പുറത്തെടുക്കാൻ ശ്രമിച്ച് നാണംകെട്ടിരിക്കുകയാണ് . ബൌളർ പന്തെറിയാനായി ഓടിവരുമ്പോൾ വിക്കറ്റിന് പിന്നിലേക്ക് , അതായത് , വിക്കറ്റ് കീപ്പറുടെ മുന്നിലേക്ക് വന്നു പന്തടിച്ചകറ്റാനായിരുന്നു സിൽവയുടെ ശ്രമം . എന്നാൽ ക്ലീൻ ബൌൾഡാക്കിയാണ് പുതിയ പരീക്ഷണത്തിന് ബൌളർ ചമര സിൽവയ്ക്ക് നൽകിയ മറുപടി . കൊളംബോയിൽ മർക്കന്റയിൽ പ്രീമിയർ ലീഗിൽ എംഎഎസ് യൂനിച്ചെല്ലയും ടിജെ ലങ്കയും തമ്മിലുള്ള മൽസരത്തിലായിരുന്നു ചമര സിൽവ നാണംകെട്ടത് . ദിൽഷന്റേത് പോലെ സ്കൂപ്പ് ഷോട്ട് കളിക്കാനായിരുന്നോ സിൽവ ശ്രമിച്ചതെന്ന് ചോദ്യം ആരെങ്കിലും ഉന്നയിച്ചാൽ അത് ദിൽഷൻ കേൾക്കണ്ട എന്നേ പറയാനുള്ളു . കൈയകലത്ത് കിട്ടിയാൽ ദിൽഷൻ ബാറ്റെടുത്ത് ചമര സിൽവയെ തല്ലുമെന്നാണ് അദ്ദേഹത്തിന്റെ അടുപ്പക്കാർ കരുതുന്നത് . ഏതായാലും ലങ്കൻ ആഭ്യന്തര ക്രിക്കറ്റിൽ നടന്ന ചമര സിൽവയുടെ നാണംകെട്ട പരീക്ഷണ വീഡിയോ പുറത്തായതോടെ താരത്തെ ട്രോളുകയാണ് സോഷ്യൽ മീഡിയ . വാതുവെപ്പിനെ തുടർന്ന് അന്താരാഷ്ട്ര ക്രിക്കറ്റിൽനിന്ന് രണ്ടുവർഷത്തെ വിലക്ക് നേരിടുന്ന ചമര സിൽവയ്ക്ക് ആഭ്യന്തര ക്രിക്കറ്റിൽ കളിക്കാൻ അടുത്തിടെയാണ് ലങ്കൻ ക്രിക്കറ്റ് ബോർഡ് അനുമതി നഷകിയത് . അതേസമയം ചമര സിൽവ ശ്രമിച്ച് പരാജയപ്പെട്ട ഷോട്ട് മനോഹരമായി സിക്സർ പായിച്ച് ഒരു പാക് യുവാവ് താരമാകുകയും ചെയ്തു . ചമര സിൽവ ചെയ്തതുപോലെ ബൌളർ റണ്ണപ്പ് തുടങ്ങിയപ്പോൾ തന്നെ വിക്കറ്റിന് പിന്നിലേക്ക് മാറിയ പാക് ബാറ്റ്സ്മാൻ പന്ത് കൃത്യമായി ബൌണ്ടറിക്ക് വെളിയിലേക്ക് അടിച്ചുപറത്തുകയായിരുന്നു .


രാജ്യത്ത് സ്റ്റാർട്ടപ്പ് സംരംഭങ്ങളെ പരിപോഷിപ്പിക്കുന്നതിലും വളർത്തിയെടുക്കുന്നതിലും മികച്ച നേട്ടം കൈവരിച്ച് കേരളം . കേന്ദ്ര സർക്കാരിന് കീഴിലെ ഇൻഡസ്ട്രിയൽ പോളിസി ആന്റ് പ്രമോഷൻ വകുപ്പേർപ്പെടുത്തിയ പുരസ്കാരമാണ് കേരളത്തിന് ലഭിച്ചത് . പട്ടികയിൽ ഒന്നാം സ്ഥാനം ഗുജറാത്തിനാണ് . നൂറിൽ നൂറ് മാർക്ക് നേടിയാണ് ഗുജറാത്ത് രാജ്യത്തെ ബെസ്റ്റ് പെർഫോമർ എന്ന ബഹുമതി നേടിയത് . ടോപ് പെർഫോമർ എന്ന വിഭാഗത്തിൽ 85 ശതമാനത്തിന് മുകളിൽ മാർക്ക് നേടിയ സംസ്ഥാനങ്ങളാണ് ഉളളത് . ഇതിൽ കർണ്ണാടകം , രാജസ്ഥാൻ , ഒഡിഷ സംസ്ഥാനങ്ങൾക്കൊപ്പമാണ് കേരളത്തിന്റെയും സ്ഥാനം . സംസ്ഥാന തലത്തിൽ നടക്കുന്ന സ്റ്റാർട്ടപ്പ് റാങ്കിങ്ങിൽ സ്റ്റാർട്ടപ്പ് സംരംഭങ്ങളെ പ്രോത്സാഹിപ്പിക്കുന്നതിലും വളർത്തിയെടുക്കുന്നതിലും സംസ്ഥാനങ്ങൾ വഹിക്കുന്ന പങ്കാണ് വിലയിരുത്തിയിരിക്കുന്നത് . ഡൽഹിയിൽ നടന്ന ചടങ്ങിൽ രാജ്യത്തെ വിവിധ സംസ്ഥാനങ്ങളിൽ നിന്നുളള സ്റ്റാർട്ടപ്പ് നേതൃത്വം പങ്കെടുത്തു . ആറ് കാറ്റഗറികളായി തരംതിരിച്ചാണ് സംസ്ഥാനങ്ങളെ വിലയിരുത്തിയത് . താഴെ മുതൽ മുകളിലേക്ക് ബിഗിനർ , എമർജിങ് സ്റ്റേറ്റ്സ് , ആസ്പൈറിങ് ലീഡേർസ് , ലീഡേർസ് , ടോപ് പെർഫോമർ , ബെസ്റ്റ് പെർഫോമർ എന്നിങ്ങനെയാണ് സംസ്ഥാനങ്ങളെ തിരിച്ചിരിക്കുന്നത് . സ്റ്റാർട്ടപ്പ് പ്രോത്സാഹനം നൽകാൻ ലക്ഷ്യമിട്ട് വിവിധ സംസ്ഥാനങ്ങളിൽ നിന്നുളള പ്രതിനിധികളെ ഡിഐപിപി സിലിക്കൺ വാലിയിലേക്കും , ഇസ്രായേലിലേക്കും കൊണ്ടുപോകും . ഏപ്രിലിലാണ് ഈ സന്ദർശനം . സ്റ്റാർട്ടപ്പുകളെ വളർത്തിയെടുക്കാൻ ലക്ഷ്യമിട്ട് 2016 ജനുവരി 16 ന് ആരംഭിച്ച 19 ഇന ആക്ഷൻ പ്ലാനിന്റെ ഭാഗമായാണ് ഈ തീരുമാനം . രണ്ട് വർഷത്തിനിടെ 801 പരിഷ്കാരങ്ങളാണ് സ്റ്റാർട്ടപ്പ് രംഗത്ത് സംസ്ഥാനങ്ങൾ നടപ്പിലാക്കിയതെന്ന് ഡിഐപിപി വ്യക്തമാക്കി . ഇനി ഓരോ സംസ്ഥാനവും തങ്ങളുടെ ജില്ലകളെ സ്റ്റാർട്ടപ്പ് പ്രോത്സാഹനവുമായി ബന്ധപ്പെട്ട് ഇതേ നിലയിൽ റാങ്ക് ചെയ്യും . ഇത് കേന്ദ്രസർക്കാരിന്റെ നിർദേശമാണ് . ഇതോടെ മാറുന്ന കാലത്തിനനുസരിച്ച് സ്റ്റാർട്ടപ്പ് വികസനം ഇനി മുതൽ രാജ്യത്തെ മുക്കിലും മൂലയിലേക്കും വ്യാപിക്കുമെന്നാണ് പ്രതീക്ഷ . രാജ്യത്ത് 29 സംസ്ഥാനങ്ങളിലും ആറ് കേന്ദ്രഭരണ പ്രദേശങ്ങളിലുമായി ആകെ 484 ജില്ലകളാണ് ഉളളത് . ഈ ജില്ലകളിൽ നിന്ന് 14,600 സ്റ്റാർട്ടപ്പ് പ്രൊജക്ടുകളാണ് ഇതുവരെ ഉണ്ടായിട്ടുളളത് . ഇവയുടെ എണ്ണം വർദ്ധിപ്പിക്കാനും ലോകത്തെ ഏറ്റവും മികച്ച സ്റ്റാർട്ടപ്പ് സംസ്കാരം ഇന്ത്യയിൽ വളർത്തിയെടുക്കാനുമാണ് ശ്രമം .


തെക്കൻ ജില്ലകളിൽ തുടരുന്ന കനത്ത മഴയ്ക്ക് പിന്നാലെ കേരളത്തിൽ ചുഴലിക്കാറ്റിന് സാധ്യതയെന്ന് കാലാവസ്ഥാ നിരീക്ഷണ കേന്ദ്രം . ഇത് സംബന്ധിച്ച് ജില്ലകളിൽ ജാഗ്രതാ നിർദ്ദേശം നൽകി . ഓഖി ചുഴലിക്കാറ്റ് ലക്ഷദ്വീപ് തീരത്തേക്ക് നീങ്ങുകയാണെന്നാണ് റിപ്പോർട്ട് . അടുത്ത 12 മണിക്കൂറിൽ ചുഴലിക്കാറ്റ് തീരത്തെത്തുമെന്ന് തമിഴ്നാട് സർക്കാരിന്റെ ദുരന്ത നിവാരണ ഏജൻസി ട്വീറ്റ് ചെയ്തു . ലക്ഷദ്വീപ് , കേരളം , തമിഴ്നാട് എന്നിവിടങ്ങളെയായിരിക്കും ചുഴലിക്കാറ്റ് ബാധിക്കുക . എന്നാൽ ഈ ചുഴലിക്കാറ്റിൻറെ മുന്നറിയിപ്പായിരുന്നു കഴിഞ്ഞ ദിവസങ്ങളിൽ സോഷ്യൽ മീഡിയയിൽ വൈറലായ വീഡിയോ എന്ന ചോദ്യമാണ് ഉയരുന്നത് . തിരുവനന്തപുരത്തെ വേളി കായലിലാണ് ഞായറാഴ്ച്ച ഉച്ചയ്ക്ക് രണ്ടുമണിയോടെയാണ് വേളി ബോട്ട് ക്ലബ്ബ് ഭാഗത്ത് ആകാശത്ത് നിന്നും ഭൂമിയിലേക്ക് ഒരു തൂണ് മാതൃകയിൽ മേഘം കാണപ്പെട്ടത് . പ്രഥമദൃഷ്ട്യാ ചുഴലി കൊടുങ്കാറ്റിന് മുന്നോടിയായി ഉണ്ടാക്കുന്ന ഫണൽ മാതൃകയിൽ ആണ് വാട്ടർ സ്പൌട്ട് കാണപ്പെടുന്നത് . ഇത് ജനങ്ങളിൽ പരിഭ്രാന്തി സൃഷ്ടിച്ചു . വിവരം അറിഞ്ഞു പോലീസ് ഉൾപ്പടെയുള്ളവർ സ്ഥലത്തെത്തി . ശക്തമായ മഴയും ഇടിയും കൂടിയായപ്പോൾ ജനങ്ങൾ ആകെ പരിഭ്രാന്തരായി . എന്നാൽ ഇത്തരം പ്രതിഭാസം മുമ്പ് പല തവണ ജില്ലയിൽ ഉണ്ടായിട്ടുണ്ടെന്നും ജനം പരിഭ്രാന്തരാകേണ്ട സഹചര്യമില്ലെന്നും സംസ്ഥാന ദുരന്ത നിവാരണ സേന അധികൃതർ വ്യക്തമാക്കി . ഇടിമിന്നൽ മേഘങ്ങൾക്കിടയിൽ പെട്ടെന്നുണ്ടാകുന്ന മർദ്ധവ്യത്യാസമാണ് വാട്ടർ സ്പൌട്ടിന് കാരണമാകുന്നത് എന്നാണ് അന്ന് കാലവസ്ഥ കേന്ദ്രങ്ങൾ നൽകിയ വിശദീകരണം


ഉപഭോക്താക്കൾ അറിയാതെ എയർടെൽ പേയ്മെൻറസ് ബാങ്കിലേക്ക് മാറ്റിയ 190 കോടി രൂപയുടെ പാചക വാതക സബ്സിഡി പലിശ സഹിതം തിരികെ നൽകുമെന്ന് ഭാരതി എയർടെൽ കമ്പനി നാഷണൽ പേയ്മെൻറസ് കോർപറേഷനെ അറിയിച്ചു . ഉപഭോക്താക്കളുടെ സമ്മതമില്ലാതെ 31 ലക്ഷം ഉപഭോക്താക്കളുടെ സബ്സിഡി പണമാണ് സ്വന്തം പേയ്മെന്റ് ബാങ്കിലേക്ക് എയർടെൽ മാറ്റിയത് . മൊബൈൽ നമ്പർ ആധാറുമായി ബന്ധിപ്പിക്കുന്ന സമയത്ത് ഉപഭോക്താക്കളുടെ സമ്മതമില്ലാതെ പേയ്മെന്റ്സ് ബാങ്കിലും അക്കൌണ്ട് തുടങ്ങുകയായിരുന്നു . അവസാനം ആധാർ ബന്ധിപ്പിച്ച അക്കൌണ്ടിലേക്ക് സബ്സിഡി പണം മാറുമെന്നതിനാൽ ഉപഭോക്താക്കൾ അറിയാതെ തന്നെ പണം എയർടെൽ പേയ്മെന്റ്സ് ബാങ്കിലേക്ക് മാറി . 190 കോടിയോളം രൂപയാണ് ഇത്തരത്തിൽ ചുരുങ്ങിയ കാലം കൊണ്ട് എയർടെലിന് ലഭിച്ചത് . എന്നാൽ ഇക്കാര്യത്തിൽ പരാതി വ്യാപകമായതിനെ തുടർന്ന് യുനീക് ഐഡന്റിഫിക്കേഷൻ അതോരിറ്റി വിശദീകരണം തേടി . തുടർന്ന് ഇക്കാര്യത്തിൽ യുനീക് എയർടെൽ ക്രമക്കേട് നടത്തിയെന്നാണ് കണ്ടെത്തിയത് . തുടർന്ന് ആധാർ ബന്ധിക്കുന്നതിനും ആധാർ അധിഷ്ഠിത സേവനങ്ങൾ ഉപയോഗിക്കുന്നതിനുമുള്ള എയർടെലിന്റെ അനുമതി യുണീക് ഐഡന്റിഫിക്കേഷൻ അതോറിറ്റി താത്ക്കാലികമായി റദ്ദാക്കുകയും കമ്പനിയോട് വിശദീകരണം ആവശ്യപ്പെടുകയും ചെയ്തിരുന്നു . ഇതോടെയാണ് പണം എല്ലാവർക്കും പലിശ സഹിതം തിരികെ നൽകാമെന്ന നിലപാടിലേക്ക് എയർടെൽ എത്തിയത് .


വ്യാജ വാർത്തകളുടെ മലവെള്ള പാച്ചിലിനു തടയിടാൻ സാങ്കേതികമായി കഴിയില്ലെന്ന് പരോക്ഷമായി സമ്മതിച്ച് വാട്സ്ആപ്പ് . തെറ്റായ വാർത്തകൾ നിയന്ത്രിക്കാൻ ഉപഭോക്താക്കൾക്കായി വാട്സാപ്പ് ബോധവത്ക്കരണ ക്യാന്പയിൻ തുടങ്ങി . വ്യാജ വാർത്തകൾ നിയന്ത്രിക്കേണ്ടത് ഉപഭോക്താവ് തന്നെയാണെന്ന് വ്യക്തമാക്കുന്നതാണ് വാട്സാപ്പ് ദേശീയ മാധ്യമങ്ങളിൽ നൽകിയ മുഴുപ്പേജ് പരസ്യം . തെറ്റായ പ്രചാരണങ്ങൾ തടയാൻ സർക്കാരും സാങ്കേതിക കമ്പനികളും , സമൂഹവും ഒന്നിച്ച് പ്രവർത്തിക്കണം . തെറ്റായ വാർത്ത കണ്ണിൽപ്പെട്ടാൽ ഷെയർ ചെയ്യരുത് , വാർത്തകൾ വിശ്വാസ യോഗ്യമായ സ്ഥലത്തുനിന്നാണെന്ന് ഉറപ്പുവരുത്തിയ ശേഷം മാത്രം പങ്കു വയ്ക്കുക തുടങ്ങി , പത്ത് നിർദ്ദേശങ്ങളാണ് മുന്നോട്ടുവയ്ക്കുന്നത് . വ്യാജ വാർത്തകൾ നിയന്ത്രിക്കാൻ നേരത്തെ തുടങ്ങിയ സാങ്കേതിക ശ്രമങ്ങൾക്ക് പിന്നാലെയാണ് ക്യാന്പയിൻ . സംശയകരമായ ലിങ്കുകൾക്ക് പ്രത്യേക ചുവന്ന അടയാളം നൽകുന്ന ഫീച്ചർ വാട്സാപ്പിന്റെ ബീറ്റാ പതിപ്പിൽ ഇന്നലെ അവതരിപ്പിച്ചു . ഒരു മാസം മുന്പ് പരീക്ഷണാടിസ്ഥാനത്തിൽ അവതരിപ്പിച്ച , ഫോർവേഡ് സന്ദേശങ്ങൾ സൂചിപ്പിക്കുന്നതിനുള്ള ഫീച്ചർ അടുത്ത ആഴ്ച മുതൽ ഉപയോക്താകൾക്ക് ലഭിക്കും . സ്വകാര്യത സംരക്ഷിക്കാനുള്ള എൻക്രിപ്റ്റഡ് സംവിധാനം സന്ദേശങ്ങൾ പരിശോധിക്കുന്നതിന് തടസ്സമാണെന്ന് കമ്പനി നേരത്തെ വിശദീകരിച്ചിരുന്നു . ഈ പരിമിതി മറികടക്കാനാണ് ബോധവത്കരണ ക്യാന്പയിൻ . വ്യാജവാർത്തകൾ നിയന്ത്രിക്കാനുള്ള കേന്ദ്ര സർക്കാരിൻറെ കർശന നിർദേശത്തെ തുടർന്നാണ് വാട്സ്ആപ്പിൻറെ പുതിയ നീക്കം .


ഷവോമി റെഡ്മീ നോട്ട് 6 പ്രോയുടെ പ്രത്യേകതകൾ പുറത്ത് 4ജിബി റാം / 64ജിബി റാം ശേഷിയുള്ള മോഡലും , 6ജിബി / 64ജിബി മോഡലും എന്ന നിലയിൽ ആയിരിക്കും ഈ ഫോൺ ഇറങ്ങുക . ബ്ലൂ , ബ്ലാക്ക് , റെഡ് , റോസ് ഗോൾഡ് നിറങ്ങളിലാണ് ഈ ഫോൺ ഇറങ്ങുക . 4ജിബി മോഡലിന് എകദേശം 15,705 രൂപ വില വരും എന്നാണ് റിപ്പോർട്ടുകൾ . നവംബറിലായിരിക്കും ഈ ഫോൺ ഇന്ത്യൻ വിപണിയിൽ എത്തുക എന്നാണ് റിപ്പോർട്ടുകൾ . 6 . 26 ഇഞ്ച് എഫ് എച്ച്ഡി പ്ലസ് ഡിസ്പ്ലേയാണ് ഫോണിനുള്ളത് 19:9 അനുപാതത്തിലായിരിക്കും സ്ക്രീൻ വലിപ്പം . സ്നാപ്ഡ്രാഗൺ 636 പ്രോസ്സസറാണ് ഫോണിനുള്ളത് . ആൻഡ്രോയ്ഡ് ഓറീയോ ആണ് ഫോണിൻറെ ഓപ്പറേറ്റിംഗ് സിസ്റ്റം . 4 , 000 എംഎഎച്ചായിരിക്കും ബാറ്ററി ശേഷി . പിറകിൽ ഫിംഗർപ്രിൻറ് സെൻസറോടെയാണ് ഫോൺ എത്തുന്നത് .


കൊളിന്ദ ഗ്രാബർ കിറ്ററോവിച്ച് . . . ഈ പേര് കായിക പ്രേമികളുടെ മനസിൽ നിന്ന് അങ്ങനെ ഒന്നും മാഞ്ഞ് പോകില്ല . ക്രൊയേഷ്യ എന്ന കുഞ്ഞൻ രാജ്യം ലോക രാജ്യങ്ങളുടെ കനത്ത പോരാട്ടം നടക്കുന്ന ലോകകപ്പ് ഫുട്ബോളിൻറെ കലാശപോരാട്ടം വരെ കുതിച്ചെത്തിയപ്പോൾ കളിക്കാർക്കൊപ്പം താരമായത് കൊളിന്ദ ഗ്രാബർ കിറ്ററോവിച്ച് കൂടിയാണ് . അതേ , ഗാലറിയിൽ ആടിപ്പാടി . . . തിരിച്ചടി ലഭിച്ചപ്പോൾ താരങ്ങളെ സ്വാന്തനിപ്പിച്ച ക്രൊയേഷ്യയുടെ സ്വന്തം പ്രസിഡൻറ് . ഇപ്പോൾ കൊളിന്ദ വീണ്ടും രാജ്യാന്തര തലത്തിൽ ശ്രദ്ധ നേടുകയാണ് . കാരണം വേറൊന്നുമല്ല , ഡേവിസ് കപ്പ് ടെന്നീസിൽ വിജയം നേടിയ ക്രൊയേഷ്യൻ താരങ്ങളെ പ്രചോദിപ്പിക്കാനും രാജ്യത്തിൻറെ പതാകയെ സൂചിപ്പിക്കുന്ന ജഴ്സിയണിഞ്ഞ് കൊളിന്ദ മത്സരവേദിയിലുണ്ടായിരുന്നു . ഡേവിസ് കപ്പ് ക്രൊയേഷ്യ സ്വന്തമാക്കിയപ്പോൾ കെട്ടിപ്പിടിച്ചാണ് പ്രസിഡൻറ് തൻറെ സന്തോഷം താരങ്ങളെ അറിയിച്ചത് . ഡേവിസ് കപ്പ് ഫെെനൽ വേദിയിലെ ചിത്രങ്ങൾ കൊളിന്ദ തന്നെയാണ് ഫേസ്ബുക്കിലൂടെ പങ്കുവെച്ചത് . ഇങ്ങനെ ഒക്കെ ഒരു ഭരണാധികാരിക്ക് ചെയ്യാൻ സാധിക്കുമോയെന്നാണ് ഈ ചിത്രങ്ങൾ കണ്ടവരെല്ലാം ചോദിക്കുന്നത് . ഭരണകർത്താക്കൾക്ക് പകർത്താൻ ഏറ്റവും നല്ല ഉദാഹരണമാണ് കൊളിന്ദയെന്നും ഇന്ത്യ അടക്കം പല രാജ്യത്ത് നിന്നുള്ളവർ പ്രതികരിക്കുന്നു . ആതിഥേയരായ ഫ്രാൻസിനെ തോൽപ്പിച്ചാണ് ക്രൊയേഷ്യ രണ്ടാം വട്ടം ഡേവിസ് കപ്പിൽ മുത്തമിട്ടത് . കലാശ പോരിൽ ഫ്രാൻസിൻറെ ലൂക്കാസ് പൌളവിലിനെ 7 - 6 ( 3 ) , 6 - 3,6 - 3 എന്ന സ്കോറിനാണ് ക്രൊയേഷ്യയുടെ മാരിൻ സിലിച്ച് പരാജയപ്പെടുത്തിയത് . ഇതോടെ 3 - 1 എന്ന വ്യക്തമായ ലീഡോടെ ക്രൊയേഷ്യ വിജയം സ്വന്തമാക്കുകയായിരുന്നു .


മലയാളിയുടെ ഹൃദയങ്ങൾ കീഴടക്കാൻ ചാലക്കുടിക്കാരൻ കലാഭവൻ മണി വീണ്ടും അഭ്രപാളിയിൽ . സംവിധായകൻ വിനയനാണ് കലാഭവൻ മണിയുടെ ജീവിതം ആസ്പദമാക്കി സിനിമയൊരുക്കുന്നത് . പരിമിത സാഹചര്യങ്ങളിൽ വളർന്ന് തെന്നിന്ത്യൻ സിനിമ കീഴടക്കിയ മണിയുടെ വിജയഗാഥയാണ് സിനിമയ്ക്കാധാരം . ചാലക്കുടിക്കാരൻ ചങ്ങാതി എന്ന് പേരിട്ടിരിക്കുന്ന ചിത്രം ഒക്ടോബർ മധ്യത്തോടെ തിയേറ്ററിലെത്തും . നടനായും ഗായകനായും തിളങ്ങിയ മണിക്കുള്ള ആദരമാണ് സിനിമയെന്ന് വിനയൻ പറഞ്ഞു . പുതുമുഖ താരമായിരിക്കും സിനിമയിൽ കലാഭവൻ മണിയായി വേഷമിടുക . സിനിമയുടെ കാസ്റ്റിംഗ് പുരോഗമിക്കുകയാണ് . വിനയൻ സംവിധാനം ചെയ്ത വാസന്തിയും ലക്ഷ്മിയും പിന്നെ ഞാനും എന്ന ചിത്രത്തിലെ അഭിനയത്തിന് കലാഭവൻ മണിക്ക് പ്രത്യേക ജൂറി പുരസ്കാരം ലഭിച്ചിരുന്നു . മാർച്ച് ആറിനാണ് അപ്രതീക്ഷമായി മണി മരണത്തിനു കീഴടങ്ങിയത് .


തുടർച്ചയായ ഏഴ് ദിവസത്തെ നഷ്ടത്തിന് വിരാമമിട്ട് ഓഹരി വിപണികൾ നേട്ടത്തിലേക്ക് ഉയരുന്നു . സെൻസെക്സും നിഫ്റ്റിയും നേരിയ നേട്ടത്തിലാണ് വ്യാപാരം . എഫ് എം സി ജി , ഫാർമ , ബാങ്കിംഗ് സെക്ടറിൽ നിന്ന് വിൽപ്പന സമ്മർദ്ദം അകന്നതാണ് വിപണികളെ നേട്ടത്തിലാക്കിയത് . ഏഷ്യൻ വിപണികളിൽ സമ്മിശ്ര പ്രതികരണമാണ് . ഡോ . റെഡ്ഡീസ് ലാബ്സ് , ഭെൽ , കോൾ ഇന്ത്യ എന്നിവയാണ് നേട്ടപ്പട്ടികയിൽ മുന്നിൽ . അതേസമയം ഏഷ്യൻ പെയിന്റ്സ് , വിപ്രോ , ഭാരതി എയർടെൽ എന്നിവ നഷ്ടത്തിലാണ് . വിപണിയിലെ കഴിഞ്ഞ ഏഴ് ദിവസത്തെ തകർച്ചയിൽ ആറ് ലക്ഷം കോടി രൂപയുടെ നിക്ഷേപമാണ് ഓഹരിയുടമകൾക്ക് നഷ്ടമായത് . ഡോളറുമായുള്ള വിനിമയത്തിൽ രൂപയുടെ നഷ്ടം തുടരുന്നു . 9 പൈസ നഷ്ടത്തോടെ 65 രൂപ 80 പൈസയിലാണ് വിനിമയം . ഏഴ് മാസത്തെ താഴ്ന്ന നിരക്കിലാണ് രൂപ .


മരണത്തിന് ശേഷം എന്താണ് സംഭവിക്കുന്നതെന്ന് ആർക്കും അറിയില്ല . മരണശേഷം എന്ത് എന്നത് എപ്പോഴും ചർച്ചയാകുന്ന ഒരു വിഷയമാണ് . അതിന് ഉത്തരവുമായി എത്തിയിരിക്കുകയാണ് അമേരിക്കൻ ഹാർട് അസോസിയേഷൻ ഗവേഷകസംഘം . ഹൃദയത്തിന്റെ പ്രവർത്തനം നിലച്ചാലും കുറെ നേരം തലച്ചോർ ഉണർന്നിരിക്കും . അപ്പോൾ എന്തു നടക്കുന്നുവെന്ന് നമുക്ക് മനസ്സിലാക്കാൻ സാധിക്കും . ഹൃദയാഘാതം സംഭവിച്ച് പിന്നീട് ജീവിതത്തിലേക്ക് തിരിച്ചു വന്ന ചിലരെയാണ് പഠനത്തിനായി തിരഞ്ഞെടുത്തത് . ഹൃദയം നിലച്ചെങ്കിലും തലച്ചോർ പ്രവർത്തനക്ഷമം ആയിരുന്നു . ഡോക്ടറും നഴ്സുമെല്ലാം പരിചരിച്ചത് ഇവർക്ക് ഓർത്തെടുക്കാനായി . അവിടെ നടന്ന സംഭാഷണവും അവർ പങ്കുവെച്ചു . ഇതെല്ലാം കേട്ട് ഡോക്ടർമാർ വരെ അമ്പരന്നു . ഇതിലൂടെ ഡോക്ടർമാർ ഒരു കാര്യം ഉറപ്പിച്ചിരിക്കുകയാണ് . മരിച്ചാലും കുറേ നേരത്തേക്ക് നാം എല്ലാം അറിയും . മരണം എങ്ങനെയെന്നത് നമുക്ക് അനുഭവിക്കാനാകും . ഹൃദയം പ്രവർത്തനം അവസാനിപ്പിച്ചാലും കുറച്ചു നേരത്തേക്ക് കൂടി തലച്ചോറിന് പ്രവർത്തിക്കാനാവശ്യമായ ഓക്സിജൻ ലഭിക്കും . ഇത് പൂർണ്ണമായി ഇല്ലാതാകുന്നതോടെ മാത്രമാണ് തലച്ചോർ മരിക്കുക . അതുവരെ നമുക്ക് കാര്യങ്ങൾ അറിയാനാകുമെന്നും ഗവേഷണ സംഘത്തിലെ ഡോക്ടർ സാം പർണിയ വിശദീകരിക്കുന്നു .


ലോകത്തിലെ ആദ്യത്തെ ട്രിപ്പിൾ ക്യാമറ സ്മാർട്ട്ഫോണുമായി വാവെയ് എത്തുന്നു . വാവെയുടെ പി20 സ്മാർട്ട്ഫോണിനെ കുറിച്ച് നേരത്തെ തന്നെ റിപ്പോർട്ടുകൾ ഉണ്ടായിരുന്നു . എന്നാൽ പി20 മാർച്ച് 27 ന് അവതരിക്കുമെന്ന് അറിയിച്ചിരിക്കുകയാണ് കമ്പനി . പി20 , പി20 പ്ലസ് , പി20 ലൈറ്റ് എന്നിങ്ങനെ മൂന്ന് സ്മാർട്ട്ഫോണുകളെയാണ് ഈ ശ്രേണിയിൽ വാവെ അവതരിപ്പിക്കുന്നത് . ഫോണിൻറെ മൂന്നു ക്യാമറകളും കൂടെ പിടിച്ചെടുക്കുന്ന ഫോട്ടോയ്ക്ക് 40 മെഗാപിക്സൽ റെസലൂഷൻ കാണുമെന്നാണ് പറയുന്നത് . APS - C വലിപ്പമുള്ള സെൻസറുള്ള DSLR ക്യാമറകൾക്ക് 24 മെഗാപിക്സലിൽ ഏറെ റെസലൂഷനുള്ള സെൻസർ പിടിപ്പിക്കാൻ പ്രമുഖ ക്യാമറ നിർമ്മാതക്കൾ മടി കാണിക്കുമ്പോഴാണ് സ്മാർട്ടഫോൺ നിർമ്മാതാക്കൾ ഫോട്ടോഗ്രഫി 40 മെഗാപിക്സലിലേക്ക് ഉയർത്തുന്നത് . പിൻ ക്യാമറയ്ക്ക 5X വരെ ഒപ്ടിക്കൽ അല്ലെങ്കിൽ ഹൈബ്രിഡ് സൂമും ഉണ്ടാകുമത്രെ . അതുപോലെ മുൻ ക്യാമറയ്ക്കും അത്യുഗ്രൻ അപ്ഗ്രേഡാണു പ്രതീക്ഷിക്കുന്നത് - 24 മെഗാപിക്സൽ റെസലൂഷൻ . മൂന്നു ക്യാമറകൾ എങ്ങനെയാണ് ഫോട്ടോ എടുക്കുന്നത് എന്നതിനെ പറ്റി കൃത്യമായ വിവരം ഒന്നുമില്ല . സാധാരണ ഷോട്ടുകൾ 40 മെഗാപിക്സൽ ആയേക്കില്ലത്രെ . ഇതിനേക്കാൾ വളരെ കുറവായിരിക്കാം സാധാരണ ഫോട്ടോകളുടെ റസലൂഷൻ . എന്നാൽ , ഹൈബ്രിഡ് സൂം , ഡീ - നോയ്സിങ് , എച്ഡിആർ തുടങ്ങിയ കംപ്യൂട്ടേഷണൽ ഇമേജിങ് സാങ്കേതികവിദ്യയുടെ ഉപയോഗം എന്നിവയിലൂടെയാകാം 40 മെഗാപിക്സൽ ഫയലുള്ള ചിത്രങ്ങൾ എടുക്കാനാകുന്നതെന്ന് ഊഹിക്കുന്നു . വാവെ വികസിപ്പിച്ചെടുത്ത ഹൈ സിലിക്കോൺ കിറിൻ 970 പ്രോസസ്സറായിരിക്കും ഈ സ്മാർട്ട്ഫോണുകളിൽ ഉപയോഗിക്കുക . ആൻഡ്രോയ്ഡ് 8.0 ഒറിയോ ഓപ്പറേറ്റിംഗ് സിസ്റ്റമായിരിക്കുംപി20 ശ്രേണിയിലെ മൂന്ന് ഫോണുകളും പ്രവർത്തിക്കുക . മൂന്ന് ഫോണുകളിലും ലൈക്കാ സർട്ടിഫിക്കറ്റോട് കൂടിയ മൂന്ന് ക്യാമറകൾ ഉണ്ടായിരിക്കും . 24 MP സെൽഫി ക്യാമറയും ഇതിലുൾപ്പെടുന്നതായിരിക്കും .


ഇന്ത്യൻ ടീം സെലക്ടർമാരെ തൃപ്തിപ്പെടുത്താനല്ല താൻ ബാറ്റു ചെയ്യുന്നതെന്ന് ഇന്ത്യൻ ടീം മുൻ ഓപ്പണർ ഗൌതം ഗംഭീർ . റൺസ് നേടുക എന്നത് മാത്രമാണ് ലക്ഷ്യം . ടീമിലെടുക്കണോ വേണ്ടയോ എന്ന് തീരുമാനിക്കേണ്ടത് സെലക്ടർമാരാണ് . അവരുടെ തീരുമാനത്തിൽ തനിക്ക് അഭിപ്രായമൊന്നും പറയാനില്ലെന്നും ഗംഭീർ പറഞ്ഞു . പിങ്ക് ബോൾ പരീക്ഷണം ടെസ്റ്റിൽ വേണ്ടെന്നും ഏകദിനത്തിലും ട്വന്റി - 20യിലും അതാവാമെന്നും ഗംഭീർ പറഞ്ഞു . ചുവന്ന പന്തുപയോഗിച്ച് ഫലമുണ്ടാകില്ലെന്നാണെങ്കിൽ പിങ്ക് പന്ത് ഉപയോഗിക്കുന്നതിൽ തെറ്റില്ല . കാണികളെ ആകർഷിക്കാനായി പിങ്ക് ബോൾ ടെസ്റ്റിൽ ഉപയോഗിക്കുന്നതിനോട് യോജിപ്പില്ലെന്നും ഗംഭീർ വ്യക്തമാക്കി . ന്യുസീലൻഡിനെതിരായ ടെസ്റ്റ് പരമ്പരയിൽ സ്പിന്നർമാരുടെ മികവായിരിക്കും നിർണായകമാവുകയെന്നും ഗംഭീർ പറഞ്ഞു . കിവീസിനെ ദുർബലരായി കാണാൻ കഴിയില്ല . മികച്ച ഫാസ്റ്റ് ബൌളർമാർക്കൊപ്പം നല്ല സ്പിന്നർമാരും കിവീസിനുണ്ടെന്നും ഗംഭീർ പറഞ്ഞു . ഈമാസം 22ന് കാൺപൂരിലാണ് ഇന്ത്യാ - ന്യൂസിലൻഡ് ഒന്നാം ടെസ്റ്റിന് തുടക്കമാവുക . ദുലീപ് ട്രോഫിയിൽ മികച്ച പ്രകടനം നടത്തിയിട്ടും ഗംഭീറിനെ ഇന്ത്യൻ ടീമിൽ ഉൾപ്പെടുത്തിയിരുന്നില്ല . 80 റൺസ് ശരാശരിയിൽ 320 റൺസാണ് ഗംഭീർ ദുലീപ് ട്രോഫിയിൽ അടിച്ചുകൂട്ടിയത് . എന്നാൽ ശിഖർ ധവാൻ , മുരളി വിജയ് , കെ എൽ രാഹുൽ എന്നിവരെ ഓപ്പണർമാരായി ടീമിൽ നിലനിർത്താൻ സെലക്ടർമാർ തീരുമാനിക്കുകയായിരുന്നു .


32 ജി . ബി സംഭരണ ശേഷിയുള്ള ഐ ഫോൺ 7ന് 60,000 രൂപയായിരിക്കും ഇന്ത്യൻ വിപണിയിലെ വില . ബിക്ക് 70,000 രൂപയും 256 ജി . ബിക്ക് 80,000 രൂപയും വിലവരും . ബിക്ക് 82,000 രൂപയും 256 ജി . ബിക്ക് 92,000 രൂപയും വിലവരും . എന്നാൽ ഇത്രയേറെ വിലകൂട്ടി വിൽക്കുന്ന ഐ ഫോൺ 7ൽ ഉപയോഗിച്ചിരിക്കുന്ന ഘടകങ്ങളുടെ വിലയും അവ ഉപയോഗിച്ച് ഒരു ഫോൺ നിർമ്മിക്കാൻ എത്ര രൂപ ചിലവാകും എന്നും വ്യക്തമാക്കുകയാണ് ചില അന്താരാഷ്ട്ര ഗവേഷണ ഏജൻസികൾ . 4 . 7 ഇഞ്ച് സക്രീനും 32ജി . ബി സംഭരണ ശേഷിയുമുള്ള ഐ ഫോൺ 7ന്റെ ഏറ്റവും കുറഞ്ഞ മോഡൽ ഉണ്ടാക്കിയെടുക്കാൻ 15,065 രൂപ മാത്രമാണ് ആപ്പിളിന് ചിലവാകുന്നതെന്നാണ് ലണ്ടൻ ആസ്ഥാനമായുള്ള ഐ . എച്ച് . എസ് എന്ന സ്ഥാപനം കണ്ടെത്തിയിരിക്കുന്നത് . എന്നാൽ 60,000 രൂപയ്ക്കായിരിക്കും ഫോൺ വിപണിയിൽ ലഭ്യമാകുന്നത് . 2015ൽ പുറത്തിറങ്ങിയ ഐ ഫോൺ 6എസ് നിർമ്മിക്കാനുള്ള ചിലവ് 13,402 രൂപയാണെന്നായിരുന്നു ഐ . എച്ച് . എസ് പറഞ്ഞിരുന്നത് . ഐ ഫോൺ 7പ്ലസിന്റെ പരിശോധന നടത്തിയിട്ടില്ലെന്നും ഐ . എച്ച് . എസ് പറയുന്നു . കണക്കുകൾ ഇങ്ങനെയൊക്കെയാണെങ്കിലും വിപണിയിലെത്തുന്ന ഐ ഫോണുകളെല്ലാം ചൂടപ്പം പോലെ വിറ്റുതീരുകയാണ് . യു . എ . ഇ അടക്കം ഇതിനോടകം വിൽപ്പന ആരംഭിച്ച രാജ്യങ്ങളിലെല്ലാം ആദ്യദിനം തന്നെ സ്റ്റോക്ക് എല്ലാം വിറ്റുതീർന്നെന്നാണ് ആപ്പിളിന്റെ അവകാശവാദം . ഇന്ത്യയിൽ വിൽപ്പന ആരംഭിക്കുന്നത് കാത്തിരിക്കുകയാണ് ഐ ഫോൺ പ്രേമികൾ .


മുൻനിര സ്മാർട്ട് ഫോൺ നിർമാതാക്കളായ വിവോ ഇന്ത്യയിൽ വൻ മുതൽമുടക്കിനൊരുങ്ങുന്നു . ' മേക് ഇൻ ഇന്ത്യ ' പദ്ധതിയുടെ ഭാഗമായി 4000 കോടി രൂപ മുതൽമുടക്കിൽ വിവോയുടെ ഇന്ത്യയിലെ രണ്ടാമത്തെ പ്ലാന്റാണ് ഉത്തർപ്രദേശിൽ സ്ഥാപിക്കുക . ഇതിനായി 169 ഏക്കർ സ്ഥലം വിവോ ഏറ്റെടുത്തുകഴിഞ്ഞു . പുതിയ നിർമ്മാണ കേന്ദ്രത്തിന്റെ വരവോടെ സ്മാർട്ട് ഫോൺ വിപണിയിൽ വിലക്കുറവ് , പുതിയ തൊഴിൽ അവസരങ്ങൾ എന്നിങ്ങനെയുള്ള വലിയ മാറ്റങ്ങൾക്ക് വരുമെന്ന് കമ്പനി അധികൃതർ പറഞ്ഞു . ' ' ഞങ്ങളുടെ ഉപഭോക്താക്കൾക്ക് ഉത്പന്ന നവീകരണവും , ശ്രദ്ധയും , മൂല്യവും നൽകാനുള്ള പ്രതിബദ്ധതയോടെയാണ് വിവോ 2014ൽ ഇന്ത്യൻ വിപണിയിലേക്ക് പ്രവേശിച്ചത് . അന്ന് മുതൽ ഇന്ത്യ ഞങ്ങളെ സംബന്ധിച്ചിടത്തോളം ഒരു പ്രധാന വിപണിയാണ് . ഇന്ന് ഇന്ത്യയിൽ ഞങ്ങൾ വളർച്ചയുടെ അടുത്ത ഘട്ടത്തിലേക്ക് പ്രവേശിച്ചുകൊണ്ട് ഞങ്ങളുടെ പ്രതിബദ്ധതയെ വീണ്ടും ഊട്ടിയുറപ്പിക്കുകയാണ് . കൂടാതെ , പുതിയ പ്ലാന്റ് ഉയർന്ന ഗുണമേന്മയുള്ള ജോലിയും , പരിശീലന അവസരങ്ങളും നൽകുക വഴി ചുറ്റുമുള്ള പ്രദേശത്തിന് വലിയ ആനുകൂല്യം നൽകുമെന്നതിൽ ഞങ്ങൾക്ക് അഭിമാനമുണ്ടെന്ന് വിവോ ഇന്ത്യ ബ്രാൻഡ് സ്ട്രാറ്റജി ഡയറക്ടർ നിപുൺ മാര്യ പറഞ്ഞു . നിലവിൽ ഇന്ത്യയിൽ വിൽക്കുന്ന വിവോ സ്മാർട്ട് ഫോണുകൾ എല്ലാം തന്നെ ഗ്രെറ്റർ നോയിഡയിലെ നിർമ്മാണകേന്ദ്രത്തിൽ നിർമ്മിച്ചവയാണ് . ലോകത്തിലെ തന്നെ വിവോയുടെ നാല് പ്രധാന നിർമാണ യൂണിറ്റുകളിൽ ഒന്നാണ് ഗ്രെറ്റർ നോയിഡ പ്ലാന്റ് . 300 കോടി രൂപ മുതൽ മുടക്കിൽ നിർമ്മിച്ച നോയിഡ പ്ലാന്റിൽ 5000 തൊഴിലവസരങ്ങളാണ് സൃഷ്ടിക്കപ്പെട്ടത് . ഇതിലൂടെ വർഷം 2 ദശലക്ഷം യൂണിറ്റ് സ്മാർട്ട് ഫോണുകളാണ് നിർമിക്കുന്നത് . പുതിയ പ്ലാന്റിന്റെ വരവോടെ ആദ്യ ഘട്ടത്തിൽ തന്നെ 5000 ത്തോളം പുതിയ തൊഴിലവസരങ്ങൾ സൃഷ്ടിക്കപ്പെടും എന്നാണ് പ്രതീക്ഷ . പുതിയ തൊഴിലവസരങ്ങൾ , ശമ്പള വർദ്ധനവ് , നൈപുണ്യ വികസനം എന്നീ മേഖലകളിൽ തികഞ്ഞ സാമൂഹിക സാമ്പത്തിക വളർച്ചയ്ക്ക് ഈ നിക്ഷേപം വഴിയൊരുക്കും . പുതിയ പ്ലാന്റിന്റെ വരവോടെ വാർഷിക നിർമ്മാണം 50 ദശലക്ഷം യൂണിറ്റ് ആക്കാനാണ് വിവോ പദ്ധതിയിടുന്നത് .


വിദേശ ഫുട്ബോൾ ക്ലബുകൾക്ക് വലിയ ആരാധക പിന്തുണയാണ് കേരളത്തിലുള്ളത് . ജർമൻ ലീഗിൽ നിലവിലെ ചാമ്പ്യൻമാരായ ബയേൺ മ്യൂണിക്കിനും കേരളത്തിൽ ആരാധരേറെ . 2018നോട് വിടപറയുമ്പോൾ ഇന്ത്യയിലെ ആരാധകർക്ക് നന്ദി പറയാൻ ബയേൺ മ്യൂണിക്ക് തിരഞ്ഞെടുത്തത് മലയാളമാണ് എന്നതാണ് പ്രത്യേകത . ' നന്ദി ' എന്ന് രേഖപ്പെടുത്തിയ ചിത്രത്തോടൊപ്പമായിരുന്നു ഫേസ്ബുക്കിലൂടെയുള്ള നന്ദിപറച്ചിൽ . ഇന്ത്യൻ ആരാധകരുടെ പിന്തുണയ്ക്ക് നന്ദിയറിയിക്കുന്നു . അടുത്ത വർഷത്തിലും അകമഴിഞ്ഞ പിന്തുണ പ്രതീക്ഷിക്കുന്നതായും ബയേൺ കുറിച്ചു . ബയേണിൻറെ മലയാളത്തിലുള്ള നന്ദി പറച്ചിൽ കേരളത്തിലെ ആരാധകർ ഏറ്റെടുത്തു . ' നന്ദി ' എന്നെഴുതിയത് ശരിയാണോ എന്ന ബയേണിൻറെ ചോദ്യമാണ് ആരാധകരെ കൂടുതൽ ത്രസിപ്പിച്ചത് .


ആൻഡ്രോയ്ഡ് ഓപ്പറേറ്റിംഗ് സിസ്റ്റം വഴി ലോകത്തിലെ സ്മാർട്ട്ഫോൺ വിപണിയിൽ വിപ്ലവം സൃഷ്ടിച്ചവരാണ് ഗൂഗിൾ . സ്മാർട്ട് ഫോൺ , ടാബ്ലറ്റ് കമ്പ്യൂട്ടറുകൾ എന്നിങ്ങനെയുള്ള മൊബൈൽ ഉപകരണങ്ങൾക്കായി നിർമ്മിച്ച ഒരു ഓപ്പറേറ്റിംഗ് സിസ്റ്റം ആണ് ആൻഡ്രോയ്ഡ് . ഗൂഗിൾ നേതൃത്വം നൽകുന്ന ഓപ്പൺ ഹാൻഡ്സെറ്റ് അലയൻസ് എന്ന കൂട്ടായ്മയാണ് ഇത് നിർമ്മിക്കുന്നത് . ഇന്ന് ലോകത്ത് വിൽക്കുന്ന സ്മാർട്ട്ഫോണിൻറെ 70 ശതമാനത്തിൽ ഏറെ ഇറങ്ങുന്നത് ആൻഡ്രോയ്ഡ് ഓപ്പറേറ്റിംഗ് സിസ്റ്റത്തിലാണ് . എന്നാൽ ആൻഡ്രോയ്ഡിനെക്കാൾ മികച്ച ഒരു ഓപ്പറേറ്റിംഗ് സിസ്റ്റം നിർമ്മിക്കാൻ ഒരുങ്ങുകയാണ് ഗൂഗിൾ . ആൻഡ്രോയ്ഡും ക്രോം ഒഎസും യോജിപ്പിച്ച് പുതിയ ഓപ്പറേറ്റിംഗ് സിസ്റ്റം ആൻഡ്രോമിഡ എന്ന പേരിലാണ് ഗൂഗിൾ അടുത്ത വർഷം ഇറക്കാനിരിക്കുന്ന ഒഎസിൻറെ പേര് എന്നാണ് പുറത്തുവരുന്ന റിപ്പോർട്ട് . ഈ ഒഎസിൽ പ്രവർത്തിക്കുന്ന ലാപ്ടോപ്പും ഗൂഗിൾ പുറത്തിറക്കുമെന്നാണ് വാർത്ത . പിക്സൽ 3 എന്ന പേരിലായിരിക്കും ഈ ലാപ്ടോപ്പ് വിപണിയിലെത്തുകയെന്നും വിവരമുണ്ട് . ഒക്ടോബർ നാലിന് ഇതിനേക്കുറിച്ചുള്ള ആദ്യ വിവരങ്ങൾ ഗൂഗിൾ പുറത്തുവിടും എന്നാണ് റിപ്പോർട്ട് .


അനാവശ്യമായ ഓൺലൈൻ പരസ്യങ്ങളെ നിയന്ത്രിക്കാനായി മ്യൂട്ട് ദിസ് ആഡ് ഫീച്ചറിൽ പുതിയ സൌകര്യങ്ങളും ആഡ് സെറ്റിങ്സിൽ കൂടുതൽ കൂട്ടിച്ചേർക്കലുകളുമായി ഗൂഗിൾ . ഉപയോക്താക്കൾക്കിനി ആപ്ലിക്കേഷനുകളിലെയും വെബ്സൈറ്റുകളിലെയും റിമൈൻഡർ ആഡുകൾ നിശബ്ദമാക്കാൻ സാധിക്കും . പുതിയ ഫീച്ചർ യൂട്യൂബ് , സെർച്ച് , ജിമെയിൽ എന്നീ സേവനങ്ങളിലേക്കും ഗൂഗിൾ പരിചയപ്പെടുത്തും . ‘എപ്പോൾ വേണമെങ്കിലും ആഡ് സെറ്റിങ്സിൽ നിങ്ങൾക്ക് ആഡ് പേഴ്സണലൈസേഷൻ ഓൺ ചെയ്യാനും ഓഫ് ചെയ്യാനും കഴിയും . റിമൈൻഡർ ആഡുകളെ കുറിച്ചുള്ള വിവരങ്ങൾ കാണാനും ആരുടെയെല്ലാം പരസ്യമാണ് പ്രദർശിപ്പിക്കേണ്ടതെന്ന് തീരുമാനിക്കാനും സാധിക്കും . ’ഗൂഗിളിന്റെ ഡാറ്റാ പ്രൈവസി ആന്റ് ട്രാൻസ്പാരൻസി ഗ്രൂപ്പ് പ്രൊഡക്റ്റ് മാനേജർ ജോൺ ക്രാഫ്സിക് വ്യക്തമാക്കി . ഉപയോക്താവ് ഒരു ഉപകരണത്തിൽ ഏതു പരസ്യം മ്യൂട്ട് ചെയ്യുന്നു എന്നു തിരിച്ചറിഞ്ഞ് ആ ഉപയോക്താവ് പിന്നീട് സൈൻ ഇൻ ചെയ്യുന്ന എല്ലാ ഉപകരണങ്ങളിൽ നിന്നും ഈ പരസ്യങ്ങൾ മ്യൂട്ട് ചെയ്യാനുള്ള സൌകര്യവും ഗൂഗിൾ പ്രദാനം ചെയ്യുന്നുണ്ട് . 2012ലാണ് ആദ്യമായി ഈ ഫീച്ചർ അവതരിപ്പിച്ചത് . ലക്ഷക്കണക്കിന് ഉപയോക്താക്കളാണ് ഈ സൌകര്യം പ്രയോജനപ്പെടുത്തിയതെന്നാണ് ജോൺ ക്രാഫ്സിക് പറയുന്നത് . ഇതുവഴി ഒരു കോടിയിലധികം പരസ്യങ്ങൾ ഗൂഗിൾ പരസ്യ ശൃഖലയിൽ നിന്നും നീക്കിയിട്ടുണ്ട് .


എല്ലാ വാതിലിനും ഒരു കീ ഉണ്ടാകും . എന്നാൽ അതിന് അപ്പുറം ആർട്ടിഫിഷ്യൽ ഇൻറലിജൻസ് ഒരു മാർഗ്ഗം കണ്ടെത്തിയിരിക്കുന്നു . ഒരു സ്മാർട്ട് റിങ് ആണ് ഇതിന് പരിഹാരമായി കണ്ടെത്തിയത് . അമേരിക്കൻ സ്റ്റാർട്ട് അപ്പ് കമ്പനിയായ ടോക്കനൈസ് രംഗത്തെത്തിയിരിക്കുന്നത് . ടോക്കൺ എന്നാണ് ഇതിന് പേര് നൽകിയിരിക്കുന്നത് . ഇതിന്റെ സഹായത്താൽ കാർ സ്റ്റാർട്ട് ചെയ്യുന്നത് മുതൽ അടുക്കളയിലെ വൈദ്യുതോപകരണങ്ങൾ പ്രവർത്തിപ്പിക്കുന്നതിനും സ്വകാര്യ കമ്പ്യൂട്ടറിലെ പാസ്വേർഡ് ഇടുന്നത് വരെ ഈ സ്മാർട്ട് റിങ്ങിന്റെ സഹായത്തോടെ പ്രവർത്തിക്കാൻ സാധിക്കും . ഒരു പാസ് വേഡ് പോലെയാണ് ടോക്കൺ പ്രവർത്തിക്കുന്നത് . മാസ്റ്റർ കാർഡ് , വിസാ കാർഡ് , മൈക്രോ സോഫ്റ്റ് തുടങ്ങിയ ഭീമന്മാരുടെ സഹായത്തോടെയാണ് ടോക്കനൈസ് പ്രവർത്തിക്കുന്നത് . ഈ റിംഗിൽ ഉപയോഗിച്ചിരിക്കുന്നത് . ചാർജ്ജ് ചെയ്താണ് ഇത് ഉപയോഗിക്കുന്നത് . ഇന്ത്യയിൽ 16,000 രൂപയാണ് വില വരുന്നത് . സുരക്ഷയ്ക്കും പ്രധാന്യം നൽകിയാണ് ഇത് നിർമ്മിച്ചിരിക്കുന്നത് . വിരലുകൾക്ക് സ്കാൻ ചെയ്ത് ഉപയോഗിക്കുന്നതിനാൽ മറ്റൊരാൾ ഈ റിങ് ഉപയോഗിച്ചാൽ രഹസ്യങ്ങൾ ചോരില്ലെന്നും നിർമ്മാതാക്കൾ അറിയിച്ചു .


നടിയെ ആക്രമിച്ച കേസിൽ ദിലീപ് അറസ്റ്റ് ചെയ്ത സാഹചര്യത്തിൽ മകൾ മീനാക്ഷിയെ ഒപ്പം കൂട്ടാൻ മഞ്ജു വാര്യർ ശ്രമിക്കുമെന്ന് റിപ്പോർട്ട് . നിലവിലെ സാഹചര്യത്തിൽ മകളുടെ സംരക്ഷണത്തിനായി മഞ്ജുവിന് നിയമ പോരാട്ടം നടത്താനാകും . കുടുംബ കോടതിയിൽ ഇതിനായി അപേക്ഷ നൽകിയാൽ മഞ്ജുവിന് മകളെ തിരികേ കിട്ടും . അച്ഛൻ പീഡനക്കേസിൽ പ്രതിയാണ് . രണ്ടാം ഭാര്യയായ കാവ്യയും കാവ്യയുടെ അമ്മ ശ്യാമളയും കേസിൽ സംശയത്തിൻറെ നിഴലിലാണ് . മാനേജർ അപ്പുണ്ണി , സുഹൃത്ത് നാദിർഷാ തുടങ്ങി ദിലീപിനൊപ്പമുള്ള എല്ലാവരും കേസിൽ പ്രതികളാണ് . അനുജൻ അനൂപിനേയും പോലീസ് ചോദ്യം ചെയ്തു . ഇത് മഞ്ജുവിന് അനുകൂലമായ നിയമ സാഹചര്യമാണ് ഒരുക്കുന്നത് . പീഡനക്കേസിലെ പ്രതിക്കൊപ്പം കുട്ടിയെ നിൽക്കാൻ അനുവദിക്കുകയുമില്ല . മീനാക്ഷിക്ക് പ്രായപൂർത്തിയാകാത്തതു കൊണ്ട് സ്വന്തമായി തീരുമാനം എടുക്കാനും കഴിയില്ല . ഈ സാഹചര്യത്തിൽ ഏത് കോടതിയും മകളെ മഞ്ജുവിനൊപ്പം വിട്ടയയ്ക്കാൻ സമ്മതം മൂളും . കുട്ടിയെ നോക്കാനുള്ള സാമ്പത്തിക പ്രാപ്തി അമ്മയ്ക്കുണ്ടോയെന്ന് പരിശോധിച്ചാലും കാര്യങ്ങൾ മഞ്ജുവിന് അനുഗ്രഹമാണ് . മഞ്ജു രണ്ടാമത് വിവാഹം ചെയ്യാത്തതും അനുകൂലമാകും . അതുകൊണ്ട് മഞ്ജു നിയമപോരാട്ടത്തിന് തയ്യാറായൽ വിജയം ഉറപ്പാണ് . എന്നാൽ ദിലീപിന്റെ അറസ്റ്റ് വാർത്ത അറിഞ്ഞ ശേഷം മഞ്ജു ആരോടും മനസ്സ് തുറന്നതുപോലുമില്ല . അതുകൊണ്ട് തന്നെ ഇക്കാര്യങ്ങളിൽ ഇനിയും വ്യക്തത വന്നിട്ടില്ല . ദിലീപിന് ഉടൻ ജാമ്യം കിട്ടാൻ ഇടയില്ല . അതുകൊണ്ട് തന്നെ മഞ്ജുവിന്റെ ഇടപെടൽ മകളുടെ കാര്യത്തിൽ ഉണ്ടാകണമെന്ന ഉപദേശം സുഹൃത്തുക്കൾക്കിടയിൽ സജീവമാണ് . മീനാക്ഷിയെ മാനസികമായി പിന്തുണച്ച് മഞ്ജുവിന്റെ സുഹൃത്തുക്കൾ ബന്ധപ്പെടുന്നുണ്ട് . തളരരുതെന്ന ഉപദേശവും നൽകുന്നു . എന്നാൽ അച്ഛന്റെ അറസ്റ്റ് ആരേയും പോലെ മീനാക്ഷിയേയും വേദനിപ്പിക്കുന്നുണ്ട് . അതുകൊണ്ട് നിയമപോരാട്ടത്തിലേക്ക് മകളെ ഉടൻ വലിച്ചിടാൻ മഞ്ജു തയ്യാറാകില്ല . കാത്തിരുന്ന് തീരുമാനം എടുക്കാനാണ് നീക്കം . മീനാക്ഷിയെ കാര്യങ്ങൾ പറഞ്ഞ് മനസ്സിലാക്കി ഒപ്പം കൊണ്ടു വരാൻ ഇനി കഴിയുമെന്നാണ് മഞ്ജു വാര്യരുടെ വിലയിരുത്തൽ . ഇതിനുള്ള കരുനീക്കങ്ങൾ അവർ തുടങ്ങി കഴിഞ്ഞു . പ്രായപൂർത്തിയാകാത്ത മകൾ ഈ പ്രത്യേക സാഹചര്യത്തിൽ അച്ഛനൊപ്പം നിൽക്കുന്നത് സുരക്ഷിതമല്ലെന്ന അമ്മയുടെ വാദം ഏത് കോടതിയും അംഗീകരിക്കും . ഇനിയെങ്കിലും മകളെ താൻ കൊണ്ടു വന്നില്ലെങ്കിൽ അതിന്റെ ജീവിതം എന്താകുമെന്ന ആശങ്കയാണ് മഞ്ജുവാര്യർക്ക് . അതുകൊണ്ട് തന്നെ നിയമ പോരാട്ടത്തിന് പോലും മഞ്ജു തയ്യാറാണ് . മഞ്ജു വാര്യർ എറണാകുളത്ത് ഒറ്റയ്ക്കാണ് താമസിക്കുന്നത് . അതുകൊണ്ട് തന്നെ മകളെ ഒപ്പം നിർത്തി ഏകാന്തത കുറയ്ക്കാനാണ് മഞ്ജു ആഗ്രഹിക്കുന്നത് .


വ്യാജ വീഡിയോകളെ തടുക്കാൻ പ്രത്യേക പദ്ധതിയുമായി യൂട്യൂബ് . അമേരിക്കയിലെ ലാസ് വേഗസ് വെടിവെപ്പുമായി ബന്ധപ്പെട്ട് വ്യാജ വീഡിയോകൾ പ്രചരിച്ചതോടെയാണ് യൂട്യൂബ് പുതിയ പദ്ധതി ആരംഭിച്ചത് . ഇപ്പോൾ പ്രമുഖ വ്യക്തികളുടെ പേര് തേടുമ്പോൾ തന്നെ അവരുടെ വിവാദ വീഡിയോകളാണ് പലപ്പോഴും റിസർട്ടായി യൂട്യൂബ് ഉപയോക്താവിന് ലഭിക്കുന്നത് . ഇതിൽ പലതും വ്യാജമായിരിക്കാൻ സാധ്യതയുണ്ട് എന്നതും പുതിയ നടപടിയിലേക്ക് ഗൂഗിളിൻറെ ഉടമസ്ഥതയിലുള്ള യൂട്യൂബിനെ നിർബന്ധിതരാക്കി . ഇനി മുതൽ തിരയുമ്പോൾ ആധികാരികതയുള്ള വീഡിയോകൾ ആദ്യം വരുന്ന തരത്തിൽ സാങ്കേതികമായ മാറ്റങ്ങളാണ് യൂട്യുബ് നടപ്പിൽ വരുത്തിയിരിക്കുന്നത് . യൂട്യൂബിൽ വീഡിയോ അപ്ലോഡ് ചെയ്യുന്ന വ്യക്തിയ്ക്ക് വീഡിയോയിലെ വിഷയവുമായുള്ള ബന്ധത്തിനനുസരിച്ചാണ് മുൻഗണന ലഭിക്കുക . ലാസ് വേഗസ് വെടിവെപ്പിനെ കുറിച്ചോ കുറ്റവാളിയായ സ്റ്റീഫൻ പദോകിനെ കുറിച്ചോ യൂട്യുബിൽ തിരഞ്ഞവർക്ക് സർക്കാർ വിരുദ്ധ വീഡിയോകളാണ് ആദ്യം ലഭിച്ചിരുന്നത് . മാത്രമല്ല , സ്റ്റീഫൻ പദോക് ട്രംപ് വിരുദ്ധനായതിനാൽ കുറ്റവാളിയാക്കിയതാണെന്നും സർക്കാർ ആസൂത്രണം ചെയ്ത അക്രമമാണെന്നും ആരോപിക്കുന്ന വീഡിയോകളാണ് മുൻഗണനയിൽ വന്നത് . സാമൂഹിക മാധ്യമങ്ങളിൽ ഈ വിഷയം പ്രചരിക്കുകയും ദി ഗാർഡിയൻ അടക്കമുള്ള മാധ്യമങ്ങൾ ഉയർത്തിക്കൊണ്ടു വരികയും ചെയ്തതോടെയാണ് തിരച്ചിൽ ഫലങ്ങൾ ക്രമീകരിക്കുന്ന നടപടികൾ വേഗത്തിലാക്കാൻ യൂട്യുബ് തിരുമാനിച്ചത് . സി , യു . എസ് . എ ടുഡേ , എൻ . ബി . സി ന്യൂസ് തുടങ്ങിയ പ്രധാന മാധ്യമങ്ങൾ നൽകിയ വീഡിയോകളാണ് മുകളിൽ ലഭിക്കുക .


ഐപിഎൽ പതിനൊന്നാം സീസൺ തുടങ്ങും മുമ്പ് ആ പ്രശ്നത്തിന് ഡൽഹി ഡെയർഡെവിൾസ് പരിഹാരം കണ്ടു . പരിക്കേറ്റ ദക്ഷിണാഫ്രിക്കൻ താരം കഗിസോ റബാഡ കളിക്കില്ലെന്ന് ഉറപ്പായതോടെ പകരക്കാരനായി ഇംഗ്ലീഷ് താരം പ്ലൻകെറ്റിനെ ടീമിലുൾപ്പെടുത്തി . ഇംഗ്ലണ്ടിനായി 15 ടി20യിൽ 19 വിക്കറ്റ് വീഴ്ത്തിയിട്ടുണ്ട് മുപ്പത്തിമൂന്നുകാരനായ താരം . അതേസമയം ആകെ 119 ടി20 മത്സരങ്ങളിൽ നിന്ന് 26.70 ശരാശരിയിൽ 110 വിക്കറ്റുകളും പേരിലുണ്ട് . നേരത്തെ താരലേലത്തിൽ 4.2 കോടി രൂപ മുടക്കിയാണ് റബാഡയെ ഡൽഹി ടീം സ്വന്തമാക്കിയത് . എന്നാൽ ഐപിഎൽ തുടങ്ങും മുമ്പ് ഓസീസിനെതിരായ പരമ്പരയ്ക്കിടെ താരത്തിന് പരിക്കേൽക്കുകയായിരുന്നു . നിലവിൽ ടെസ്റ്റ് നമ്പർ വൺ ബൌളറായ റബാഡയ്ക്ക് പകരക്കാരനാകാൻ പ്ലൻകെറ്റിന് കഴിയുമോയെന്ന് കാത്തിരുന്നു കാണാം . ഞായറാഴ്ച്ച മൊഹാലിയിൽ കിംഗ്സ് ഇലവൻ പഞ്ചാബിനെതിരെയാണ് ഡെയർഡെവിൾസിൻറെ ആദ്യ മത്സരം .